
प्रचालत 


रिनिष्ठित ६ 
श्लिष के नाम 


_आऊऽऽ्य रामचन्द्र 


लेखक को भाप 


- करने का प्रमुख सा. 


|) 


उतना ही सुन्दर होग' 

पर पूर्ण ध्यान देने की ' 
अनुस्वार, विसगं व, ब, इ 
निर्माण में अत्यन्त घातक. 
जाता है। लेखक को इस £ 
छम्बे-म्बे समासबहुल श 
'बना देता है। सन्धि को भ 


/_संस्कृत से निकली है, अतः भर 


माण्डार से हो करना चाहिये। उ' 


में प्रयोग, भाषा को टकसाली बन; 
ध्यान देना चाहिए । मुहावरों का सर 
के लिए अत्यन्त सहायक है। तिबन्ध को 
- के लिए अनुच्छेदों का होना भी अत्यन्त आद: 
निर्माण बहुत सोचःसमझ कर करना चाहिए । बा 
` प्रयोग भी निबंध को सुंदर बनाने में सहायक होत. 
पर लेखक को घ्यान देना चाहिए । 

न न्यच 

„रभाषा हे ` 
'क्त से निबनं 
“ही लेख प्रारंश 
>है। कोई किसी 

/ है। तात्पर्यं यह है. 
।ई एक ढंग अपनाना 


ता विस्तार करना चाहे | 
{टकर इस भाग में स्पष्ट 
स बात का विशेष घ्यान | 
' तथा गौण वस्तु संक्षिप्त । 
< इस भाग में विद्वानों की 
गीन होता है। . ४६ 
।क्षप्त किन्तु रोचक होना चाहिए। . 
बारांश देकर. ही उसका उपसंहार 
ञपसंहार का भो अधिक महत्त्व है। 
. का विषय स्पष्ट हो जाय, लेखक को ऐसा 
4 ही वह इतना प्रभावकारी हो कि .तत्काल 
शत हो जाय | अतः उपसंहार की रचना में लेखक . 
रहना चाहिये। परीक्षाथियों के लिये इस भाग का. 
,परसंहार की अच्छाई.अच्छे अंक प्राप्त करने में सहायक: 

होतो है। यद्यपि इस सम्बन्धः में कोई नियम नहीं हैं, पर स्थूल रूप से 
निम्नलिखित बातें उपसंहार में लिखनी चाहिये 
(१) सारांश, (२) परिणाम, ( ३.) उपदेश, (४) अपनी सम्मति 
. (५ ) कोई सूक्ति, (६ ) विषय का महत्त्व अथवा ( ७ ) निवेदन । 
| ` निबन्ध के मुख्यतः चार भेद माने गये हैं. जो इस प्रकारं हैं-- .- . 
/ (-१ ) वर्णनात्मक मः 
(-२ ) विवरणात्मक यो चरितात्मक 
( ३ ) विचारात्मक 
(४ ) समीक्षात्मक या आलोचनात्मक 
वर्णनात्मक निबन्ध में स्थान, दुस्य, भवन, नदी, पर्वत, जीव-जन्तु, 
पेड़-पौधे, यात्रा, त्योहार आदि प्राकृतिक तथा अंप्राकृतिक वस्तुओं का 
साहित्यिक ढंग से तथ्यपूर्ण वर्णन प्रस्तुत किया जाता है। विद्यार्थी को 
सर्वप्रथम वर्णनात्मक -निबन्ध ही लिखने चाहिये । ऐसे निबंन्धों. की सफ- 
लता अध्ययन, मत्तन, चिन्तन, और निरोक्षण पर निर्भर करती है। 
विवरणात्मक निबन्ध में ऐतिहासिक घटना, जीवन-चरित्र, आत्म- 
कथा आदि का रोचक वर्णन प्रस्तुत किया जाता है। ऐसे निबन्धों में 
काले-क्रम के - ऊपर विशेष ध्यान देना चाहिये। ऐसा न ' हो कि किसी 
व्यक्तिका जीवन-चरित्र लिखते समय पहले उसकी मुत्यु ही लिख दी जाये 
| परचात्‌ अन्य कार्यों का विवरण दिया जाय, ऐसा करना उपहासास्पद है। 
क्रम के साथ-साथ शेली में रोचकता भी आवश्यक है | 
. विचारात्मक निबन्ध में अमूर्त (आकार रंहित) विषयों का विचारा- 
त्मक वर्णन रहता है। क्रोध, दया, करुणा, मैत्री, धेय, स्वच्छता, स्वदेशः 
¬) प्रेम, स्त्री-शिक्षा, परोपकार आदि निबन्ध इसी के अन्तगंत आते हैं । ऐसे 
) निबन्धों में तकं ओर युक्तियों द्वारा व्यं विषय की उपादेयता और अनु- 
पादेयता, उससे होने वाले हानि ओर लाभ आदि का विश्लेषण किया 
जाता है। इसमें सफलता प्राप्त करने के छिये अध्ययन, मनन, चिन्तन, 

"अनुभव मोर सूक्ष्मेक्षिका की आवश्यकता होती है। आचाय रामचन्द्र 
शुक्ल के निबन्ध इसी कोटि में आते हैं। 
आलोचनात्मक निबन्ध का क्षेत्र बड़ा व्यापक है। इसमें सामाजिक, 
राजनीतिक, धामिक तथा साहित्यिक विषयों की युक्तिपूर्ण समीक्षा की 
जाती है। किसी पक्ष को सिद्ध करने के लिये अन्य पक्ष का तर्क. एवं 
`इष्टन्तों द्वारा खण्डन-मण्डन करना समीक्षात्मक लेखों का प्रधान कायं 
है। छायावाद, रहस्यवाद, समाजवाद' आदि निबन्ध इसके भन्तगंत 
आते हैं। पक] 
निबन्ध एक कछा है। इसमें दक्षता प्राप्त करने के लिए 
निरीक्षण और अभ्यास की नितान्त आवश्यकता है। आया को जाल मे 
निबन्ध-लेखक के लिये परमावव्यक है। छात्रों को निबन्ध लिखने में 
आछस्य नहीं करना चाहिये। लिखकर उसे गुरुओं को दिखाना चाहिये । 
इससे धीरे-धीरे उसकी त्रृटियाँ दुर हो जायेगी और वह एक सफळ 
निबन्धकार बन जायगा । प्रारम्भिक लेखक को लेख लिखने के पूवं उसकी 
एक संक्षिप्त रूपरेखा” बना ठेनी चाहिये । इससे क्रमबद्ध रूप 'में सारी 
बातें निबन्ध में समाविष्ट हो सकेंगो । छात्रों को इन सब बातों पर पूर्ण 
ध्यान देना चाहिये । निबन्ध-लेखन कला में कुशल होना प्रत्येक त्रिय में 
सहायक है, इसे स्मरण रखना चाहिये । 

निबन्ध-सुधा 


भारत-महिसा 


हमारे देश का प्राचीन नाम भारतवर्ष है। इसका यह नाम पौराणिक अनुः 
श्रुति के अनुसार भगवान्‌ ऋषभदेव के ज्येष्ठ पुत्र भरत के नाम पर पड़ा। यह 
अमरवाणी की उद्गम-भूमि तथा भगवान्‌ की - अवतरण-भूमिं है । सबसे पहले: 
सम्पता का विकास इसी देश में हुआ, विद्वानों को ऐसी मान्यता. है। साहित्य 
तथा संस्क्कति के क्षेत्र में यह देश अन्य देशों का गुरु रहा है। यहाँ के धर्म और 
दर्शन सभी घंमों और दर्शनों के प्रेरणास्रोत हैं । यहाँ को कला इतिहास की अमर 
निधि हूँ! यहाँ की भूमि सही अर्थ में 'वमुधा' है। यहाँ की प्रकृति साधना औरं 
कल्पना की जननी हू । इन्हीं कारणों से इम देश की महिमा का गान मुक्तकण्ठ 
से देवता भी करते हैँ - 
“गायन्ति देवाः किल गीतकानि, 
घन्यास्तु ये भारतभूमिभागे।? ( वि० पु० २।३।२४)` 
भारतवर्ष एशिया महाद्वीप का एक प्रमुख देश है। यह उत्तर में हिमालय 
से लेकर दक्षिण में भारत महासागर तक तथा पश्चिम में काठियावाड से लेकरः 
पूर्व में आसाम तक फैला हुआ एक विस्तृत भूखण्ड हैं । यहाँ विविध प्रकार की 
जलवायु, वनस्पति, जीव-जन्तु तथा मानवजातियाँ पाई जाती हैं । किन्तु इन 
विविधताओं में भी एक बहुत बड़ी एकता है, जो सांस्कृतिक एकता है। इस: 
एकता का महान्‌ आधार संस्कृत भाषा और उसका प्राचीन वाङ्मय हू । 
भारतवर्ष प्रकृति देवी का रमणीय क्रोड़ास्थल. है । प्रकृति का सहज रूपः 
हिमालय पर्वत और उसकी अनन्त श्रेणियाँ हैं । अपना ऊँचा शिर उठाये यह 
पर्वत भारत के लिए सन्तरी: का काम करता है ।. यह साधकों की साधना-भूमि 
व कवियों की कल्पना-भूमि हुँ । यहीं पर कैलास शिखर है, जहाँ भगवतीपार्वती: 


> 
a 

“ के साथ भगवान्‌ शंकर निवास फरते हैं । यहीं कन्दराओं में बैठकर) भारतीय 


सनीषिगों ने अमरवाणी का अमृत-मन्यन किया था | इसीको गोद से गंगा,यमुना, 
'सिन्धु, ब्रह्मपुत्र आदि अनेक पावन एवं महान्‌ नदियों ने प्रादुर्भूत होकर भारतीय 
भूमि को 'सुजला', "सुफला' एवं 'सस्यश्यामला' की उपाधियों से विभूषित किया | 
है । इसीके अञ्चल में वह काझ्मीर प्रान्त है, जो काव्य और केशर का देश कह- 
'लाता हैं । श्रीनगर इसकी राजघानी है। यहाँ की प्राकृतिक छटा देखने योग्य है । 
वंगाळ की खाड़ी से लेकर पश्चिम पयोधि तक फैलो हुई विन्ध्य पर्वतश्रेणियाँ 
है, जो देश के' कटिःप्रदेश में मेखळा की तरह स्थित होकर उत्तर और दक्षिण की 
विभाजक रेखा झी. बनी हुई हैं । .विन्ध्याचल के दक्षिण पूर्वा तथा पश्चिमी घाटों 
के वीच दक्षिण का पठार है, जो काफो समतल ओर उपजाऊ है। दक्षिण पठार 
के पश्चिम और पूर्व में पहाड़ों की दो श्वुद्धुलायें उत्तर से दक्षिण की ओर चली 
गयी हैं, जिन्हें पूर्वी और पश्चिमी घाट कहते हैं। दक्षिण की प्रायः सभी नदियाँ 
दक्षिण के पश्चिमघाट से निकलती हैं -और पठार को सींचती हुई बंगाल को खाड़ी 
में गिरती हैं । पश्चिमी घाट और पश्चिमी सागर के वीच एक तंग समुद्र का 
किनारा है, जो उत्तर में कोंकण से लेकर दक्षिण में केरल तक चला गया 


नहैं । यहाँ पानी अधिक वरसता हैँ; इसलिए यहाँ की भुमि हरी-भरी हुँ । 


` आरत का सांस्कृतिक एवं साहित्यिक महत्व भी कम नहीं है। यहाँ की भर्य- 


*संस्क्ृति इतनी महान्‌ तथा उदार है कि यवन, शक, हूण, द्रविड़ आदि कितनी 

झनार्य जातियों की संस्कृतियाँ उसमें अनायास विलीन हो गयो । यहाँ को सामा- ` 
'जिक व्यवस्था में वणं और जाति का आधार प्रायः सव स्थानों में पाया जाता 
“सभी जगह सामाजिक रीति-रिवाज प्रायः एक तरह के हैं। धर्म और दर्शन में 
'भी पणं साम्य है। माषा और साहित्य हमारी सांस्कृतिक एकता के बहत बड़े 
"साधन रहे हैं । संस्कृत, पालि, प्राकृत भादि भाषाएँ सम्पूर्ण देख में म ; 
'आदृत हैं। वेद, रामायण, महाभारत, पुराण, 
साहित्य सारे देश की समान रूप से सम्पत्ति हुँ । 


ङी हुँ। 


क “> 
न | 
हे। | 


रूप से 
स्मृति, काव्य, नाटक आदि 
कला के आदर्श भी प्राय: समान 

यहाँ एक से एक पावन तीर्थ हैं, जो सभी भारतवासियों के लिए समानरूप 
से पापनाशक एवं पुण्यप्रदायक माने जाते हैँ | अयोध्या, मथुरा, द्वारिका, काशी, 
भ्रयाग, काञ्चो, अवन्ती, पुरी, बदरीनाथ, हरद्वार, रामेश्वरम्‌ और विन्ध्यक्षेत्र 
विशेष उल्लेखनीय हैं । यहाँ अनेक पवित्र नदियाँ हैं, जिनमें स्नान करने से 
विविध पापों एवं त्रिविध तापों का नाश होता है। गंगा, यमुना, सरयू, नर्मदा, 
| कावेरी, गोदावरी आदि उनके नाम हैं । 
ऐतिहासिक दृष्टि से भी इस देश का विपुल महत्व है। रामायण के राम 
तथा महाभारत के कृष्ण ऐतिहासिक महापुरुष हैं । महात्मा बुद्ध के बौद्धधर्म ने 
भारतीय इतिहास को.विशेष प्रभावित किया है। अशोक, कनिष्क आदि राजा 
बौद्ध थे, जिन्होंने अपनी शासन-नीति में बौद्धधर्म कोईपूर्ण प्रश्रय दिया । इसी 
चौद्ध धर्म ने लंका, बर्मा, चीन, जापान, कम्वोडिया, थाइलण्ड आदि बाहरी देशों 
से हमारा मैत्री-सम्बन्ध स्थापित कराया । इतिहास में जैनधर्म के प्रवर्तक महावीर 
स्वामी का विशिष्ट स्थान है । गुसकाल भारतीय इतिहास का 'स्वर्णयुग” हूँ । 
गुसवंश् के प्रतापी सम्राट्‌ चन्द्रगुस. विक्रमादित्य तथा समुद्रगुप्त थे। इन्हीं के” 
काल में महाकवि कालिदास हुए, जिनकी कविता और कल्पना वेजोड़ है। इस 
काल में संस्कृत साहित्य की महती अभिवृद्धि हुई । काव्य, नाटक, दर्शन, आयुर्वेद 
आदि समी क्षेत्रों में साहित्य-निर्माण किया गया । हर्षवर्धन ससम शतक का महा- 
प्रतापी राजा था । इसी समय महाकवि बाण ने 'कादम्वरी' ओर हर्षचरित? की 
रचना को । मुस्लिम शातकों में अकवर और शाइजहाँ के नाम: उल्लेखनीय हैं । 
| ञअकबर ने मुसलमान होते हुए भी हिन्दबमं को पूर्ण प्रश्नय दिया । शाहजहाँ ने 
' कला और साहित्य को पूर्ण प्रोत्साहन दिया । आगर का ताजमहल और मोती- 
| सहल उसी की अमर कीति हुँ । अंग्रेजी शासन भी भारत के लिए अनेक अंशों में 
| वरदान रहा है । उन्हीं के सहयोग से हम अंग्रेजी सीख कर राजनीति, विज्ञान, 
| व्यापार आदि के क्षेत्र में आगे बढ़ सके हैं । संस्क्ृत विद्या के क्षेत्र में अंग्रेजों की 
| देन अविस्मरणीय है । 
भारतीय स्वतन्त्रता का इतिहास अन्य देशों की स्वतन्त्रता के इतिहास से 
बिळक्षण है । महात्मा गांधी के नेतृत्व में जिस अहिंसात्मक आंदोलन द्वारा भारत 

ने स्वतन्त्रता प्रा को है, वह अनुपम हूँ।: स्वतन्त्रता-संग्राम के सैनिकों में पण्डित 
सोतीलार नेहरू, लोकमान्य तिलक, महामना :पण्डित मदनमोहन मालवीय, सुभाष 
चन्द्र बोस, सरदार पटेल, राजेन्द्र वावू, पण्डित जवाहर लाल नेहरू, पण्डित 
गोविन्दवल्लभ पन्त आदि !नेताओं के नाम उल्लेखनीय हैँ । स्वतन्त्रता-प्रा्ि के 
वाद पञ्चवर्षीय योजनाओं के माध्यम से भारत ने जो सवांगीण उन्नति की है, 
वह सवके सामने है । 

इस तरह FS अपनी प्राकृतिक, साहित्यिक, सांस्कृतिक एवं ऐतिहासिक 
परम्पराओं' एवं [ओं के साथ विशव में अपना एक महत्वपर्ण स्थान रखता 
हं । यह हमारी मातृभूमि हैं। इसकी स्वतन्त्रता की रक्षा में हमें सर्वविध उत्सर्ग 
के लिए सर्वदा सन्नद्ध रहना चाहिए । कहा भी है-- 

जननी जन्मभूमिश्च स्वर्गादपि गरीयसी ।' 
6 


अमरवाणी का वेभव 


अमरवाणो का ही दुसरा नाम संस्कत भाषा हैं । व्यवहार में 
संस्कृत' शब्दों का ही प्रयोग बहुघा किया जाता है । क a र 
वाणी हूँ । अतः देववत्‌ पुज्य एवं वन्द्य है। साथ ही यह कभी न मर सकने | 
वाली हमारी अमर भाषा है । इसकी साधना एवं आराधना मनुष्यों को भी अमर | 
वना देती हैं। यह हमारी संस्कृति की आधार-जिला हैं और साथ ही यह विश्व-- 
की प्राचीनतम भाषा है। इसी की कोख से हिन्दी, बंगला, मराठी गुजराती 
सिन्धी, नेपाली आदि भारतोय-अभारतीय अनेक भाषाओं का जन्म हुआ हूँ | 
ठ यह आर्यभापाओं a हैं। संस्कत भाषा का ही प्रभाव हैं कि आज 

पूर्ण भारत राष्ट्र एकता ह चे अर्थों में 

र कु सुत्र में आवद्ध हूँ। सच्चे मर्थो में भारत की राष्ट्र- 
; ह ` सस्कृत आपा का वाङ्मय एक विस्तृत सागर है, जिसमें शान, विज्ञान क्ला 
है आदि! के अनन्त रत्न विरे. पड़े हैं । इसमें जो जितना ही गोता लगायेगा, वह 

उतना ही रत्न पा सकेगा । इसके मन्थन से अमृत की प्राप्ति धुव है। ऐसे अमर 
चाङ्मय की तुलना क्या विश्‍व का कोई भी वाङ्मय कर सकता है? कदापि नहीं । 
इसके सामने सवको नतमस्तक होना हो पड़ेगा । अतः हमें इस अमर निधि पर 
गर्व होना स्वाभाविक है । 

वेद अमरवाणी का उत्तम अंग है । मुख्यतः वेद चार हैं--( १) ऋग्वेद, 
(२ ) यजुर्वेद, ( ३ ) सामवेद, ( ४ ) अथर्ववेद । यजुर्वेद करी प्रसिद्ध दो शाखायें 
है-शुक्लयजुर्वेद तथा कृष्णयजुर्वेद । पहले वेद एक ही था । यज्ञ की सुविधा के 
लिए भगवान्‌ व्यास ने उसे चार भागों में विभक्त किया । इसी से उनका नाम 
वेदव्यास ( वेदों का विस्तार करनेवाला ) पड़ा । व्यास ने चारों वेदों को क्रमशः 
अपने प्रमुख शिष्य पैल, वैशम्पायन, जैमिनि तथा सुमन्तु को पढ़ाया । उन चारों 
शिष्यों ने अपने-अपने शिष्यों को पढ़ाया । इस तरह परम्परा से बेद की अनेक 
शाखायं हो गयों । फलतः ऋग्वेद की २१, यजुर्वेद की १०१, सामवेद की १०० 
तथा अथर्ववेद की ९ शाखायें हुई । सम्प्रति ये सभी शांखाये उपलब्ध नहों हैं। 
_झेदों के ४ भाग हैं--( १ ) संहिताभाग, (२) ब्राह्मणमाग, (३) आरण्यक 
भाग तथा ( ४ ) उपनिषद्‌ भाग । इनमें संहिता भाग मुख्य है। इसमें मन्त्र हैं। 
ब्राह्मण भाग और आरण्यक भाग में मन्त्रों की व्याख्या है। इनका विशेष सम्बन्ध 
यज्ञ-यागादिकों से है । उपनिषदों का क्षेत्र ज्ञान है। आत्म[-परमात्मा, जीव-जगत्‌ 
आदि का गम्भीर विवेचन उपनिषदों का प्रधान प्रतिपाद्य है। उपनिषद्‌ बेद का 
अन्तिम भाग है। इसी से यह वेदान्त' भी कहा जाता है। भारतीय दर्शन का 


* «आरम्भ यहीं से माना जाता है। प्रस्थानत्रयी ( उपनिषद्‌, ब्रह्मसूत्र तथा गोता ) 


में उपनिषद्‌ अग्रणी है। उपनिषदों की संख्या यों तो १०८ है, पर उनमें मुख्य 
१४ हैं। उनके नाम हैं--ऐतरेय, कौशीतकी, तैत्तिरीय, बृहदारण्यक, छान्दोग्य 
केन, मुण्डफ, प्रदन, कठ, श्वेताश्वतर, ईश, नारायण, माण्डूक्य तथा मैत्रायणी । 
वेदों के बाद वेदांगों का वाङ्मय आता है । वेदांग ६ हैं- ( १ ) शिक्षा, 
(२) कल्प, ( ३ ) व्याकरण, ( ४ ) निरुक्त, ( ५ ) छन्द तथा ( ६ ) ज्योतिष । 
इनमें व्याकरण वेद का मुख, ज्योतिष नेत्र, निरुक्त श्रोत्र, कल्प हाथ, शिक्षा 
नासिका तथा छन्द पाद हैं । | 0 फ 

छन्दः पादौ तु वेदस्य हस्तौ कल्पोऽथ पठयते । 
ज्योतिषामयनं चक्षुनिरुक्त ` श्रोत्रमुच्यते ॥ 
शिक्षा घाणं तु वेदस्य मुखं व्याकरणं स्मृतम्‌ । | 
तस्मात्‌ सांगमधीत्यैव ब्रह्मलोके महीयते ॥ 
| (पा० शि० ४१-४२ } 
शिक्षा उसे कहते हैं, जिसकी सहायता से वेदों के मन्त्रों की उच्चारणविधि 
का भली-भाँति ज्ञान हो जांय। पाणिनि की दिक्षा प्रसिद्ध है। छन्द उसे कहते | 
हैं, जिसकी सहायता से मन्त्रों का सस्वर गान किया जाय। निदक्त वह विद्या है 
जिसके द्वारा शब्दों की व्युत्पत्ति जानी जाय। यास्क का तिरुक्त प्रसिद्ध है! 
व्याकरण वह विद्या है, जो प्रकृति-प्रत्यय द्वारा अर्थ का बोध करावे। पाणिनि 
की अष्टाध्यायी व्याकरण का प्रसिद्ध ग्रन्थ है । ज्योतिष वह विद्या है जो काल का 
सही-सही ज्ञान करावे । कल्प यज्ञ-यागादि के विधान में अधिक सहायता देने वाले 
सूत्रग्नन्थ हैं । इनके मुख्यतः दो भेद हैं--( १ ) धौत सूत्र तथा स्मातं सूत्र । 
्मातं सूत्रों के पुनः दो भेद हैं--गृह्यसूत्र तथा घमंसूत्र । श्रौत सूत्रों में यज्ञों को 
विविध बातों का वर्णन है, गृह्यसूत्र में नित्य अनुष्ठेय गृहस्थ के आचारों तथा . 
षोड़श संस्कारों का विस्तृत वर्णन है और घमंसूत्रों में वर्ण तथा आश्रम सम्बन्धी 
सामाजिक संस्थाओं को वर्णन किया गया है.। मनुस्मृति, याज्ञवल्क्यस्मृति आदि 
स्मृतियों के आधार घमंसूत्र ही हैं । स्मृतियों तथा सूत्र-ग्रन्थों को ही धर्मशास्त्र 
कहा जाता हूं । समाजशास्त्र के अघ्ययन के लिए इनमें पर्याप्त सामग्री ह्‌ँ । 


वेद-वेदांग के अनन्तर इतिहास तथा पुराण का वाङ्मय आता है । इतिहास 
से हमारा तात्पर्य रामायण तथा महाभारत हुँ तथा पुराण से ग्यास निमित १८ 
उसन तथा उपपुराण हूँ । 'इतिहासपुराणाम्यां वेदं समुपवृहृयेत्‌' अर्थात्‌ इतिहास 
बर पुराण वेद के उपवृंहक हैं । विना इनके ज्ञान के वेद का सही-सही ज्ञान नहीं 
हा उक्ता । रामायण इतिहास के साथ ही काव्य ग्रन्थ भी हैं। यह आदिकवि | 
बाल्मीकि की अमर रचना है । २४ सहस्न इलोकों का यह एक महाकाव्य है। 
इसमें आदर्श मानव अवतार भगवान्‌ राम की गाया वर्णित है। महाभारत एक 
; ) 

लाख इलोकों का विशाल काव्य ग्रन्थ है । इसमें १८ पर्व हैं। कौरव और पांडवों 
की प्रसिद्ध युद्ध६गाथा के साथ-साथ -इसमें तत्कालीन राजनीति, समाजव्यवस्थाः 
तथा धर्म का सांगोंपांग वर्णन है.। साथ ही प्रसिद्ध ऐतिहासिक महापुरुष भगवान्‌ 
श्रीकृष्णके शौर्य, कौशल, नीति, उपदेश आदि के अनेक मार्मिक स्थलोंने इस ग्रन्थ 
को अचिक्र उत्कष्ट बना दिया है। इसमें सभी वस्तुये बिखरी पड़ी हैं। तभी तो 
किसी ने कहा है --“यन्न भारते. तन्न भारते” अर्थात्‌ जो महाभारत में नहीं है वह 
भारत में नहीं है । वस्तुतः महाभारत हमारा आकर ग्रन्थ है | यही कारण है कि 
इसे पञ्चम वेद कहा गया है । 
पुराण साहित्य वड़ा विशाल है । पुराणों की संख्या १८ है.। यथा-- 
म-द्यं भ-द्वयञ्चैव ब्र-त्रयं व-चतुष्टयम्‌ । 
अ-ना-प-कि-ग-कू-स्कानि पुराणानि पृथक्‌ पृथक्‌ ॥ 
¬- देवीभागवत ( १-३-२ ) 
अर्थात्‌ मत्स्य, मार्कण्डेय, भागवत, भविष्य, ब्रह्म, ब्रह्मवेवर्त, ब्रह्माण्ड, विष्णु, 
बामन, वायु, वाराह, अग्नि, नारदीय, पद्म, लिग, गरुड, कूर्म तथा स्कन्द ॥ 
इनमें भागवत दो हूँ। देवीभागवत तथा श्रीमद्भागवत। कहीं-कहीं वायु पुराण की 
जगह शिव पुराण का उल्लेख है । वस्तुतः दोनों अपनी-अपनी जगह पर सही हैं।. 
इस तरह २० पुराण प्राप्त हैं। वस्तुतः इनकी संख्या १८ ही है । उपपुराण भी 
१८ हैं । इनके नाम हैं--सनत्कुमार, नुसिंह, नारद, शिव, दुर्वासा, कपिल, मनु, 
उशना, वरुण, कालिका, साम्ब, नन्दी, सौर, पराशर, आदित्य, महेश्वर, भाग- 
$ वत और वशिष्ठ। पुराणों में कुल चार लाख शलोक हैं । इनके मुख्य प्रतिपाद्य 
विषय पाँच हँ--सर्ग ( सृष्टि ), प्रतिसर्गं (प्रलय तथा पुनः सृष्टि), वंश (ऋषियों 
तथा मुनियों की बंद्यावळी ) मन्वन्तर ( १४ मनुओं का काल ) तथा वंजानुच- 
रित ( प्राचीन राजवंशों का चरित.) । इन मुख्य विषयों के अतिरिक्त दान, ब्रत, 
उत्सव, राजनीति, वर्ण, आश्रम, घर्म, दर्शन, विष्णु के अवतार, शिव के अवतार, 
देवी के अवतार आदि विविध बातों के निदर्शन पुराणों में भरे पड़े हैं। इस तरह 
. पुराण हमारी संस्कृति के निर्माण में अधिक सहायक है। वेद यदि भारतीयः 
संस्कृति का शिरोभाग है, तो इतिहास-पुराण उसका हृदय भाग है। पुराणों. की 

भोषा इतनी सरल और प्रवाहमयी है कि पाठक सहज में उसको हृदयंगम कर 
'छेता है। यह इस बात का प्रमाण है कि पुराण लोक-कल्याण के लिये लिखे गये 
हैं । उनकी शैली कथात्मक है । कथाओं द्वारा विषय के स्पष्टीकरण में बड़ी सहा- 
यता मिलती हूँ । पुराणों का पठन-पाठन पहले बहुत होता था। आजकल मन्द 
पड़ गया है । उसमें प्रगति होनी चाहिये । | 

` वेद, पुराण और धर्मशास्त्र के वाद दर्शनशास्त्र का विज्ञा वाङ्मय आता हूँ। 

दर्शनों की दो घारायें है-( १) आस्तिक तथा (२) नास्तिक । आस्तिक का 

अर्थ है वेदमूलक आर नास्तिक का अर्थ उसके विपरीत हूँ । आस्तिक दर्शन ६ हैँ । 
यथा- ( १) वेदान्त, ( २) मीमांसा, ( ३ ) सांख्य, ( ४ ) योग, ( ५) क्‍ 
न्याय तथा ( ६ ) वैशेषिक । नास्तिक दर्शन ३ हैं | यथा = ( १ ) चार्वाक, (२) ` 
) जैन तथा ( ३ ) बौद्ध । वेदान्त के कई सम्प्रदाय हैं । जैसे--शकर, रामानुज, | 
चल्लभ, मध्व, निम्वाकं आदि । बौद्ध दर्शन में भी ४ सम्प्रदाय हैं, जैसे--( १ 5 
वेभाषिक, (२ ) सौत्रान्तिक, ( ३ ) योगाचार तथा ( ४ ) माध्यमिक । इन 
दर्शनों का विपुल साहित्य है । इनमें जीवजगत्‌, आत्मा-परमात्मा और मोक्ष आदि 
का ऊहापोह किया गया है । थे दर्शन हंमारी उन्नत विचारसरणि के परिचायक 

हैं । इन पर हमें गर्व है । 

वेद, पुराण, इतिहास, घमंशास्त्र और दर्शन के वाद हमारा साहित्य वाङमय 
आता हुँ । साहित्य से हमारा तात्पर्यं है काव्य, कथा, आख्यायिका आदि । 
सही वात तो यह है कि काव्य के अन्तर्गत ही नाटक, कथा, आख्यायिका आदि 
सभी आ जाते हैं। इसी से हमारे यहाँ साहित्य शास्त्र में काव्य के तीन भेद क्रिमे - 
गये हैं“-( १ ) गद्य, ( २) पद्य तथा (३ ) चम्पु । चम्पू में गद्य तथा पद्य 
दोनों होते हैं । “नलचम्पू” प्रसिद्ध ग्रन्थ है, जिसके रच्रयिता त्रिविक्रम हुँ। गद्य | 
* काव्य के मुख्यतः तीन भेद हैं--( १ ) नाटक, ( २) कथा तथा ( ३ ) आखूया- | 
'यिका । नाटक को दिव्य काव्य” कहते हैँ । नाटक काब्य का सर्वोत्तम अंग माना | 
जाता हैं। काव्येषु नाटक रम्यम्‌? । आचार्य भरत का 'नाव्यश्ास्त्र' नाटक- | 
_ साहित्य का शास्त्रीय ग्रन्थ है । इसमें नाटक को पञ्चम वेद कहा गया है । संसक्त 
i कालिदास का अभिज्ञानशाकुन्तल विश्वताहित्य में सर्वोपरि माना जाता. 

है । अन्य नाटकों में भास कृत वासवदत्ता, विशाखदत्त कृत मुद्राराक्षस, शूद्रकक्ृत 
अृच्छकटिक, भट्दुनारायण कृत वेणीसंहार तथा -भवंभूति कृत उत्तररामचरित 
उल्लेखनीय हैं । कथा एवं आख्यायिका के क्षेत्र में वाण की कादम्बरी, दण्डो का 
दशकुमारचरित, तथा सुवन्धु की वासवदत्ता प्रसिद्ध है। 


संस्कृत का काव्य-साहित्य बड़ा समृद्ध है। इसके मुख्यतः दो विभाग हँ--- 
(१ ) प्रवन्ध काव्य तथा ( २ ) मुक्तक काव्य । प्रबन्ध काब्यों में वाल्मीकिकृत 
रामायण आदिकाव्य माना जाता हैँ ।. इसके अतिरिक्त कालिदास के रघुवंश और 
कुमारसंभव, माघ का शिशुपालवध, भारवि का किरातार्जुनोयम्‌+ श्रीहर्ष का 
नैषधीय चरित विशेष उल्लेखनीय हुँ । प्रबन्ध काव्पों की यह विशेषता होती हैं 
` कि उनमें कथाप्रवाह के साथ-साथ नदी, पर्वत, वन, सन्ध्या, प्रभात आदि प्राकृ- 
तिक दृश्यों का भी वर्णन किया जाता है । मुक्तक काव्य स्वतन्त्र होता हूँ । इसके 
अन्तर्गत संस्कृत के स्तोत्र तथा फुटकर काव्य-ग्रन्थ आते हैं । स्तोत्रों में पण्डितराज 
जगन्नाथ की गंगालहरी, लक्ष्मीलहरी और अमृतलहरी तथा फुटकर काव्यो में 
उन्हों का “भामिनीविलास” तथा अमरुंक का शतक एवं जयदेव का गीतगोविन्द 
प्रसिद्ध है। इन काव्य ग्रन्थों द्वारा मानव जीवन सरस तथा सहृदय वन सकता 
है । अतः इसका अध्ययन-अध्यापन मानव मात्र के लिए श्रेयस्कर है । 


इसके अतिरिक्त हमारे संस्कृत वाङ्मय में साहित्य का शास्त्रीय विवेचन भी 
कम नहीं हुआ है । शास्त्रीय ग्रन्थों में मम्मट का काव्य प्रकाश, पण्डितराज 
दर्पण प्रसिद्ध ग्रन्थ हैं। इन ग्रन्थों में काव्य के विशिष्ट तत्व- रस, अळंकार, गुण, 
रीति, अभिधा, रक्षणा ,और व्यञ्जना आदि का सम्यक्‌ निरूपण किया गया हू । 
संस्क्कत-साहित्य में लक्षण-ग्रन्थों का वाहुल्य है । येही कारण है कि लक्ष्य ग्रन्थ 
मर्यादित हूँ। इन शास्त्र-ग्रन्यों के शासन में लिखे गए हमारे काव्य-ग्रन्य देववाणी * 
ने म्पृङ्गारस्वरूप हैं । n 

इनके अतिरिक्त संस्कृत वाङ्मय में आयुर्वेद, भनुर्वेद, शिल्पशास्त्र) तन्त्र- 
शास्त्र, कामशास्त्र, नीतिशास्त्र, अर्थशास्त्र आदि अनेक विषयों में विपुर ग्रन्थों 

का निर्माण हुआ हैं। कोई विषय छूटा नहीं है । वेदों में विज्ञान का भी. उल्लेख | 
हैं। इसी आघार पर आज वैदिक विज्ञान की चर्चा चारों ओर फँली हुई है। . 
वस्तुतः अमरवाणी का वाङ्मय विशाल एवं अमर है । इसका अनुशीलन, 
पठन, पाठन तथा प्रसार-प्रचार होना चाहिये । इसी से मानव मात्र का कल्याण 
होगा । : [ 
3 


Te ४! 


गंगा हमारे देश की सर्वाधिक पवित्र नदी हैं। यह सत्य है:कि गंगा से भी 
अधिक जलवाली नदियाँ इस पृथ्वी पर हैं, पर भारत में गंगा की जो महिमा है, | 
वह दूसरे देशों में वहाँ कीः विशाल नदियों की नहीं है । इसका कारण यह है कि 
दुसरे देशों में नदियाँ केवल मनुष्य को ऐहिक इच्छाओं की पूर्ति 
भौतिक सुख-साधनों की जननी तथा प्राकृतिक सौंदर्य के कारण मानसिक आनन्द 
को देने वाली हैं, किन्तु गंगा तो हिन्दुओं की माता के समान है) ` ऐहिक सुख- 
साधनों के साथ-साथ पारछौकिक निःश्रेयस की भी प्रदान्री हैं । भारतीय सभ्यता 
एवं संस्कृति के उत्थान में उसका अपरिमित योग हूँ। इस पृथ्वी पर वहती हुई 

भी वह स्वर्ग के देवताओं की पावन नदी है और इस लोक में रह कर भी वह 
परलोक को चिन्ता को दूर करने में सक्षम हुँ । इसप्रकार गंगा हमारे लिए भुक्ति | 
एवं मुक्ति को देनेवाली परम पत्ित्र नदी हैं किसी कवि ने ठोक ही कहा है— : 
नमामि गंगे तव पादकपङ्कजं i 

सुरासुरैर्वन्दितदिव्यरूपम्‌ । 
ब भुक्तिं च मुक्ति च ददासि नित्यं २? 2) 
के भावानुसारेण सदा नराणाम्‌ ॥ 

(गा की परम पवित्रता तथा उसके अलौकिक गुणों ने भारतीय वाङ्मय 
को आदिम काळ से ही प्रभावित किया है। वेद, रामायण, महाभारत एवं पुराणों | 
में उसकी महिमा का विस्तार से वर्णन मिलता है परवर्ती कवियों ने भी गंगा | 

के सम्बन्ध में अनेक स्तुतियां लिखी हैं । पण्डितराज जगन्नाथ की गंगालहरो 
उनमें सर्वश्रेष्ठ है! हिन्दी कवियों में जगन्नाथदास रत्नाकर, पद्माकर एवं भारतेन्ढु 
की गंगा सम्वन्धी रचनायें अधिक प्रसिद्ध हैँ । मुसलमान्‌ कवि रसखान[ने भी 
गंगा की यशोगाथा गाई है । एक सवैया देखिये-- 

बंद की औषधि खाऊें कछू न करों ब्रत संजम रो सुनु मोसे । 

तेरो इ पानी प्रियौं रसखानि सजीवन लाभ लहा सुख तोसे॥ 

ऐरी ! सुधामयि भागीरथी ! कोऊ पथ्य कुपथ्य करे तउ पोसे । 

आक घतुरे चबात फिरें विष खात फिरे सिव तोरे भरोसे ॥ 


भगवान्‌ शंकर की मृत्यु्जयता में भागीरथी के भरोसे को देखने वाले अकेले 
सहृदय मुसलमान कवि रसखान हो नहीं हैं, अपितु रहीम, ताज, मीर आदि की 
गंगा सम्बन्धी सूक्तियाँ भी हृदय को परम आनन्द देनेवाली हैँ} 


गंगा के अनेक नाम हुँ; जैसे-भागीरथी, जाह्नवी, त्रिपथगा, हैमवती, 
सुरसरित्‌, शैेल्सुतासपत्नी आदि । सभी नामों की उत्पत्ति के कारण हैं । 
“भागीरथी” नाम की उत्पेत्ति का कारण यह हैं कि राजा भगीरथ ने अपने;पूर्वजों 
'को तारने के लिए वड़ी तपस्या के बाद स्वर्ग से भूतल पर गंगा को प्रतिष्ठा की । 


इसकी विस्तृत कथा वाल्मीकिरामायण के बालकाण्ड में लिखी है । जह्लु मुनि के 
आश्रम पर निवासं करने के कारण इसक्रा जाह्नवी” नाम पड़ा । गंगा जब स्वर्ग | 


से आइ, तो भूतल पर उसकी तीन धाराएं फूटी इसीसे इसका नाम त्रिपथगा पड़ा । 
हिमालय पर्वत से निकलने के कारण हैमवती कहुलायीं । शंकर की जटा में 
... निवास करने के कारण शैलमुतासपत्नी कहलाती हैं । | 

` यह भागीरथी हिमालय के “गंगोत्री” नाप्रक स्थान से निकल कर हरद्वार, 
प्रयाग, कानपुर, वाराणसी, पटना, कलकत्ता होती हुई बंगाल की खाड़ी के “गंगा- 
सागर्‌-संगम' नामक स्यान पर समुद्र में मिल जाती है । इनमें हरद्वार, प्रयाग एवं 
वाराणसी का विशेष महत्व है । हरद्वार का गंगाजल अधिक स्वच्छ एवं स्वादिष्ट 
है वहाँ प्रातः-सायं स्नानार्थियों की भीड़ लगी रहती है । “जय गंगे' को ध्वनि 
से आकाश गूंज उठता है और दिशाएं मुखरित हो उठती हैं । वहाँ की प्राकृतिक 
छटा भी दर्शनीय है) प्रयाग में आकर वह परमपावनी गंगा यमुना तथा सरस्वती 

महिमा है। माघ मास में यहाँ स्तानाथियों की बड़ी भीड़ होती है। त्रिवेणी-संगम 

के ही कारण प्रयाग को 'तीर्थराज' कहते हैँ। वाराणसी का दृश्य इन सबसे अधिक 
मनोहारी है ![गंगा जी मानो शङ्कर के त्रिशुल पर बसी हुई उस पावन पुरी के 
चरण चूमती हूँ) गंगा के किनारे निमित घाटों की सीढ़ियाँ मानो स्वर्ग की 
सीढ़ियाँ हैँ । बैसे तो सैकड़ों घाट है, पर असी, हरिश्चन्द्र, दशाइवमेध, मणि- 
कणिका तथा पञ्चगंगा विशेष महत्व क्वे हैं. (इन घाटों पर प्रतिदिन स्नानाथियों की 
सीड लगी रहतो है। काशी में शिव और गंगा का योग सोने में सुगन्ध का काम 
करता हूँ ।) 

“गंगा के तट-प्रदेश पर स्थित अनेक स्थानों पर विशेष-विशेष पर्वों के समय 
बड़े-बड़े मेले भी लगते हैं । कुम्भ एवं अर्घकुम्भ के अवसर पर प्रयाग तथा हरद्वार 
में बड़े विशाल मेले लगते हैं । लाखों यात्री इन मेलों में सम्मिलित होकर ऐहिक 
तथा पारलौकिक आनन्द छूटते हैँ] 

अन्य जलों से गंगाजल को'विशेषता यह है कि चिर काल तक अतिरिक्त 
पात्र में रखे रहने पर भी वह विक्त नहीं होता यही कारण है कि वैज्ञानिकों 
. ने भी उसके जळ की भूरि-भूरि प्रशंसा की है। गंगाजल में कीटार्णुनाशक शक्ति 
` ` है। इसके पान तथा स्नान से बहुत सी वीसारियाँ दूर होती हैं चर्मरोग की तो 
ग्रह अपूर्ण औषध हूँ । 'आषधं जाह्वंबीतोयम्‌ 'D ` 
(गंगा नदी व्यापारियों एवं किसानों के लिए भी विशेष हितकर हुं ब्यापारी 
लोग नोका द्वारा गंगा-नदी के माध्यम से व्यापार में अधिक लाभ करते हैं ।- 
प्राचीन काळ में इस व्यापार का विशेष महत्व था । गंगातटवर्ती प्रदेशों में रहने | 
` वाळेइकिसान अधिक सुखी हूँ | गगाजल से सीची हुई भूमि अधिक उपजाऊ होती 
हूँ | साथ ही साथ उन्को जलेकी कभी कमी नहीं होती # इसके अतिरिक्त गंगा 
से निकली हुई नहरें भी देश को हरा-भरा बनाने में समर्थ हैं | हरद्वार से कानपुर | 
i ह एक नहर निकली है, जो -अनुर्वरा भूमि को भी उर्वरा बनाने में समर्थ 


Fn 


र 


| र [योगिता सर्वबिदित है \) 

(गङ्गा नदी भारतवासियों के लिए स्वर्ग के वरदान के समान है। उसके 
उपकारों से हम कभी अनृण नहीं हो सकते हुँ) सूर्य, चन्द्र तथा हिमालय को: 
भाँति गंगा के विना हमारे देश भारत के कल्याण की कल्पना नहों की: जा 
सकती । अतः हम सबको यहो प्राथंना करनी चाहिए कि हे गंगे ! 

त्वत्तीरे बसतस्त्वदम्बु पिबत 
त्वद्वीचिषु प्रेङ्कतः, 

त्वन्नाम स्मरतस्त्वदपितदुशषः ohn Co 
स्यान्मे शरीरव्ययः । NR 


AA, 90 
` वाराणसी er 


भगवती भागीरथी के सुरम्य तटपर अवस्थित वाराणसी नगरी एक विशिष्ट 
एवं पावन तीर्थस्थल है। वरुणा और असी के मध्य भाग में स्थित होने के 
कारण इसका वाराणसी नाम पड़ा इसको ही काशी भी कहते हैं। वस्तुतः 
प्राचीन काल में काशी एक जनपद था, जिसकी राजघानी वाराणसी थी'। 
वाराणसी का ही विकृत रूप बनारस” है । भारतीय संस्कृति के निर्माण में इस 
नगरी का सर्वाधिक योग रहा है और आज भी है। विभिन्न भाषा-भाषी विभिन्न 
प्रदेशों के लोग यहाँ निवास करते हैँ, जिससे यह कहा जा सकता है कि यह 
नगरी विभिन्न सम्यताओं एबं संस्कृतियों की संगमस्थली है । 

इस पवित्र नगरी की एक विशिष्ट ऐतिहासिक एवं सांस्कृतिक परम्परा है 
महाभारत के समय में काशिराज की राजधानी यहीं थी । श्रीकृष्ण के गुरु सांदी- 
पनि का घर यहीं था । महाराज हरिश्चन्द्र ने यहीं पर सत्य की परीक्षा में विजयः 
पायी थी ! महात्मा बुद्ध ने यहीं पर सारनाथ में अपना धर्मचक्र प्रवर्तन किया 
था। पुराणों में काशी तथा वाराणसी की महिमा के वर्णन भरे पड़े है। इसके 
अतिरिक्त अद्वैत मत के प्रतिष्ठापक भगवान्‌ शंकराचार्य, शुद्धाद्वैत के प्रतिष्ठापक 
वल्लभाचार्य तथा विशिष्टाद्वैत मत के प्रवर्तक रामानुजाचार्य ने यहाँ रह कर अपने 

तों का प्रचार एवं प्रसार किया था। सन्त कवि कवीर की जन्मभूमि तथा 
सक्त कवि तुलसीदास की साधनाभूमि यही नगरी है। ` 
. काशी में मरने से मोक्ष मिळता है, शास्त्रों की ऐसी मान्यता हुँ। 'कावयां 
सरणान्मुक्तिः । यही कारण हैं कि कितने लोग अंतिम समय में यहाँ निवास 
करते हैं [(हात्मा तुझसीदास ने भी लिला है -- 
भुक्ति मुक्ति महि जानि, ज्ञान खानि अघ हानिकर । 
जह बस संभु भवानि; सो कासी सेइय कस न ॥ 
इस असार संसार में चार ही वस्तुएं सार हैं, जिनमें 'काशी वास” 
अथम है । 
असारे खछू संसारे, सारमेतच्चतुष्टयम्‌ । 
काश्यां वासः, सतां संगः, गंगाम्भः, शिवपूजनम्‌ ॥ 
h 
'चाराणसी की अपूर्व महिमा है। यहाँ पर भगवान्‌ विश्वनाथ भगवती 
सन्नपूर्णा के साथ स्वयं विराजमान हैं, कहते हैं कि यह पुरी शंकर के त्रिशूल पर 
चसी हुई हैं तथा तीनों लोकों से न्यारी है। माता अन्नपूर्णा के प्रसाद से यहाँ 
कोई भूखा नहीं रहता, यह विशेष वात है। विस्वनाथ जी तथा अन्नपूर्णा जी के 
भन्दिर में प्रति दिन दर्शनाथियों की वड़ो भीड़ होती है । . इनमें वावा विश्व नाथ 
का मन्दिर सोने का है। इन दो प्रसिद्ध मन्दिरों के अतिरिक्त यहाँ और भी 
अनेक सिद्धपीठ हैं । यथा-- केदारजी, मृत्युञ्जय महादेव, कालभैरव, वटुकभैरव, 


साक्षीविनायक, दुर्गा जी, संकटा जी, संकटमोचन, आदि स्थान । शास्त्रों में ऐसा. . 


उल्लेख है कि अपने एक-एक अंश से सभी देवता यहाँ निवास करते हैं । यही 
कारण है कि यहाँ पर रहनेवालों के छिए किसी तीर्थविशेष में जाने की कोई 
आवश्यकता नहीं है ।] 
<./भगवती भागीरथी यहाँ पर उत्तरवाहिनी हैं। गंगातटवर्ती घाटों की 
82 5 घाटों 
निराली हूँ । असो घाट से लेकर राजघाट तक पचासों घाट हैँ । ऽ पी 


घाट, हरिश्चन्द्र घाट, दशाशवमेच घाट, मणिकणिका घोट, पञ्चगङ्का घाट और 


 जायघाट विशेष महत्वपूर्ण हैं । ' इनकी : ; 
i महत्वपूर्ण हूँ i इनकी 'ऐतिहासिक एवं धामिक महिमा | ।(इन 

घाटों पर सीढ़ियाँ ऐसी वनी हुई हैं मानो ये स्वर्ग की सीढ़ियाँ हों | पंडे ळोग 
मढ़ियों पर छतरी लगाकार जमे रहते हैँ । स्नानार्थी नर-नारी-समुदाय बड़ी श्रद्धा- 
भक्ति से गंगा स्नान कर अपने को धन्य समझता है। ग्रहण, संक्रान्ति आदि पर्वो 
'पर अधिक भीड़ होती है) उन्हीं घाटों पर बैठकर कहों कोई वेदष्वनि करता है, 
कहीं कोई ध्यानमग्न है, कहों कोई कथा और कीर्तन आदि कर रहा है। हिन्दी के 
मान्य कवि भारतेन्द वावु हरिश्वन्द्र ने एक कविता में काशी की गंगा के घाटों का 
सजीव चित्रण किया है-- 


कहूँ बेचे नवघाट उच्च गिरिवर सम सोहत । 
कहुँ छतरी कहुँ मढ़ो बढ़ो मन मोहत जोहत । 
धवल धाम चहुँ ओर फरहरत घुजा पताका । 
हरत घंटा-धुनि जमकत धौसा करि साका । 
मधुरी .नौबत वजत कहूँ नारी-नर _ गावत । 
वेद पढ़त कहुँ दविज. कहुँ जोगी ध्यान लगावत % 


( धामिक महत्व के साथ-साथ वाराणसी का शैक्षणिक वातावरण भी निराला 
है) भारत में यही एक ऐसा नगर है, ` जहाँ तीन-तीन विश्वविद्यालय हैं. और 
तीनों- की अपनी अलग-अलग विशेषताएँ हैं । महामना मदनमोहन मालवोय' दरारा 
संस्थापित हिन्दू विश्वविद्यालय अद्वितीय विश्वविद्यालय है| यहाँ दस हजार से 
ऊपर विद्यार्थी पढ़ते हैँ ।)यहाँ के मन्दिराकार सब्य भवन कला के पावन प्रतोक 

" । वाराणसेय संस्कृत विश्वविद्यालय, जो पहले संस्कृत महाविद्यालय के रूप में 
था, विश्व में अपने ढंग का अकेला विश्वविद्यालय है। भारतीय संस्कृति की 
आधारशिला संस्कृत भाषा के उत्थान में. इस संस्था का -अपूर्व योग रहा है और 
आज भी है ।हाँ पर वेद, पुराण, धर्मशास्त्र, दर्शन, व्याकरण, ज्योतिष, साहित्य 
आदि शास्त्रीय विषयों के साथ-साथ अंग्रेजो, हिन्दी, फ्रेंच, जर्मन, चोनो, तिब्त्रती' 
नेपाली आदि भाषाओं तथा राजनीति, इतिहास, भूगोल, अर्थशास्त्र, विज्ञान 
भाषाविज्ञान आदि आधुनिक विषयों तथा पालि और प्राक्त का पठन-पाठन एबं 

. अनुसंधान होता है । इसी विश्वविद्यालय के अर्न्तगत "सरस्वती भवन' नामक एक 


CC-0.Panini Kanya Maha Vidyalaya Collection. 


Digitized by Arya Samaj fiir Serna and eGangotri 
६० 3 


विशाल पुस्तकालय ह) जहाँ संस्कृत के हस्तलिखित एवं मुद्रित अलभ्य ग्रन्यों का. 
महनीय संग्रह हैं (तसरा विश्वविद्यालय है ‘काशी विद्यापीठ । यह समाजशास्त्र. 
का अध्ययनकेन्द्र हैं। भारतीय स्वातन्त््य-संग्राम में इस संस्था के छात्रों का अधिक 
योगदान रहा है । इनके अतिरिक्त सांगवेद-विद्यालय, धर्मसंघ शिक्षामण्डल, भारत 
घर्म महामण्डल, सर्वोदय- आदि अनेक शैक्षणिक संस्थाय है, जिनका स्वतन्त्र 
अस्तित्व हैँ । काशी की. 'नागरी -प्रचारिणी सभा” हिन्दी भाषा के उत्थान में.. 
प्रचासों वर्षों से लगी हुई है। इसके आर्यभाषा पुस्तकालय में हिन्दी ग्रन्थों का 
विशाल संग्रह है ।काशिराज श्रीविभूतिनारायण सिंह के सत्प्रयत्त से एक 'अखिल 
भारतीय काशिराज-च्यास' की स्थापना हुई है, जिसके तत्त्वावधान में पुराणों का 
विशिष्ट प्रकाशन कार्य हो रहा हूँ 
^ इस नगरी में संस्कृत के एक से एक उद्भट विद्वान्‌ हो चुके हैं । जैसे-वाल . 
शास्त्री, शिवकुमार शास्त्री, दामोदर शास्त्री, तात्या शास्त्री, सुधाकर शास्त्री, | 
नकछेदराम जी, तिवारी जी, हरिहर कृपालु जी आदि। हिन्दी के क्षेत्र में भी इस 
नगरी ने बड़ा कार्य किया है | आधुनिक हिन्दी के जन्मदाता भारतेन्दु हरिश्चन्द्र , 
छायाँबाद के प्रवंतक जयशंकर प्रसाद, आचार्य रामचन्द्र शुक्ल, मुन्शी प्रेमचन्द 
के विद्वान्‌ इसी भूमिं की देन थे। 4-4 
० इस प्रकार वाराणसी नगरी एक परम पावन तीर्थ, विद्मा का प्रसिद्ध केन्द्र, 
साधकों की साधनाभूमि तथा मरने पर अनायास मुक्ति प्रदान करने वाली भारत 
को सांस्कृतिक राजधानी है । ` 
७ 


` आदिकाव्य रामायण ओर राम 


संस्कृत साहित्य में महषिं वाल्मीकि द्वारा रचित रायायण आदिकाव्य के 
. नाम से पुछारा जाता हैं तथा वाल्मीकि आदिकवि माने जाते हैं । कथा प्रसिद्ध हैं 
` क्तितपस्वियों और वक्ताओं में श्रेष्ठ देवषि नारद से एक वार महषि वाल्मीकि ने 

भशन किया--भगवन्‌ ! समस्त संसार में ऐसा कौन है, जो अनुपम गुणवान्‌, 

बळवान्‌, घमज्ञ, कृतज्ञ, सत्यवक्ता और दुढ़व्रती हो? कौन: ऐसा पुरुष है जो ईर्ष्या 
द्वेष आदि दु्गुणों से रहित तथा विद्वत्ता, सच्चरित्रता आदि गुणों से युक्त हो ? 
तथा एसा सामर्थ्यंशाली कौन है, जिसके रण में क्रुद्ध होने पर देवता भी भयभीत 
होते हों ? आप जैसे समदर्शी मुनि के मुख से उक्त आदर्श-मानव का वृत्तान्त , 
सुनने को मेरी बड़ी उत्कट इच्छा है। [ 
. नारद ने कहा-मुनिवर, जहाँ तक हमें ज्ञात है, इक्वाकुकुलोत्पन्न, जग- 
हविस्यात राम ही एकमात्र ऐसे व्यक्ति हैं, जिनमें सभी गुण एकसाथ मिलते हैं। मैं 
उनकी कुछ विशेषताय बताता हूँ । ध्यान से सुनियें । [ 
राम सभी शुभ लक्षणों से युक्त, बरी तेजस्वी, सुन्दर तथा अच्छे स्वभाव 
वाले हूँ । उनको प्रकृति अन्यन्त शान्त, सरल तथा सुकोमल है। वे बड़े ही 
सहृदय, विनयी एवं उदार हूँ। उनके चित्त में किसी के प्रति दुर्भाव नहीं है। लोक- | 
कल्याण के लिए वे बड़े से वड़ा त्याग करने के लिए सदा उद्यत रहते हैं । किसी 
भी परिस्थिति में वे लोक-घर्म की मर्यादा का उल्लंघन नहीं करते । विद्या-बुद्धि 
में भी उनकी सर्वमान्यता निविवाद है । जिस दृष्टि से भी देखा जाय, राम एक 
आदर्श मानव, नेता और पूर्ण पुरुष प्रतीत होते हैं सार रूप में यही समझिय्े कि. 
वे गंभीरता में समुद्र के समान तथा सत्यपालन में दुसरे सत्य के समान हैं;।' ऐसे 
महिमावान्‌ पुरुष का परिचय उसके जीवन-चरित से ही मिलू सकता है ।' इसके 
अनन्तर संक्षेप में नारदजी ने राम का पूरा चरित्र सुनाया, जो वाल्मीकि रामायण” 
में वाळकाण्ड के प्रथम सर्ग में निबड़ है । इसे ही 'मूछ रामायण” कहते हैं । 
कथा कहकर देवषि नारद चले गए । उसके बाद महपि वाल्मीकि अपने: 
प्रधान शिष्य भरद्वाज को साथ लेकर तमसा नदी के तट पर गये । तटवर्ती वनः. 
का दृश्य अत्यन्त मोहक था । महषि उसे देखने में संलग्न थे । वहाँ उन्होंने देखा- 
क्रौञ्च पक्षी का एक जोड़ा आनन्दपूर्वक विहार कर रहा था । सहसा एक व्याघ नेः 
उस विहार करते हुए जोड़े पर वाण चछा दिया। नरःपक्षी आहत होकर गिरः 
पड़ा । अनाथिनी क्रौञ्ची अपने चिरसंगी को निहत देख कर अत्यन्त करुण स्वर 
में विलाप करने लगी । यह दृश्य देखकर महषि का कोमल हृदय पिघल गया 8 
इनके मुख से सहसा यह शोकोद्गार निकल पड़ा 

जा त्तिषादः प्रतिष्ठां त्वमगमः श्ञाश्वतीः समा: ।7 7-7 

। ` , यत्क्रौञ्जमिथुनादेकमवघीः ` ` काममोहितम्‌ ॥ ` 

* ` अर्थात्‌ हे निषाद ! तुमने काम से मोहित इस क्रौञ्च पक्षी को मारा है, अतः 
सुंम सदा के लिए प्रतिष्ठ प्रात नं करो। ' ' 

' इस छन्दोमयी वाणी को सुनकरस्वयं ब्रह्माजी वहाँ आये और वाल्मीकि से 
जोले-- इसी छत्दोमयी वाणी में राम का विस्तृत चरित्र रिख डालो । बस फिर 
कया था ! नारदजी के मुख से राम को जो संक्षिप्त कथा उन्होंने सुनी थी उसी 
का काव्यमय ढंग से विस्तार कर डाला । फलतः रामायण की रचना हो गयी । 
रतकिक संस्कृत में रामायण प्रथम छन्दोबद्ठ सरस रचना है। इसी से इसे आदि- 
काव्य कहते हैँ । रामायण के सात काण्ड हुँ-( १) बालकाण्ड ( २) अयोध्या- 
काण्ड ( ३ ) अरण्यकाण्ड ( ४ ) किष्किन्धा काण्ड (५ ) सुन्दरकाण्ड (६ ) 
युद्धकाण्ड ( ७ ) उत्तरकाण्ड । पूरा काव्य सर्गवद्ध है। इसमें २४.हजार इलोक 
हैं । प्रत्येक हजार का आदि इलोक गाय्रीमन्त्र के ही अक्षर से आरम्भ होता है । 
रामायण की कथा भ्रसिद्ध है। उपर्युक्त गुणों से युक्त राम इस महाकाव्य के 
नायक हुँ। 

« रामायण में राम का चरित्र सर्वाधिक श्रेष्ठ है विभिन्‍न परिस्थितियों में रहकर 
राम ने जिस शील और मर्यादा की रक्षा की, वह अन्यत्र दुर्लभ है । भारतवासी 
किसी माततव का आदर्श चरित्र सुनने को लालायित थे, वाल्मीकि ने राम का 
उदात्त चरित्र प्रस्तुत कर उनका बड़ा भारी कल्याण किया । वाल्मीकि रामायण 
में अयोध्याकाण्ड के प्रारम्भ में ही श्रीरामचन्द्र के जिस शील और स्वभाव तथा 
सद्ब्यवहार आदि गुणों का मनोरम चित्र प्रस्तुत क्रिया गया हैं, वह निश्चय ही 
मानवता का आदर्श चित्र है। उसके अनुसार राम बड़े ही रूपवान्‌ और पराक्रमी 
ये? वे किसी का दोष नहीं देखते थे । सदा शान्तचित्त रहते थे भौर मोठे वचन 
चोळते थे । झूठी बात तो उनके मुख से कभी निकलती ही न थी। बे वृद्ध पुरुषों 


का सदा सम्मान किया करते थे । प्रजा के प्रति उनका : परम अनुराग था । वे | 


._ थरम दयाळू, क्रोध को जोतनेवाळे और ब्राहमगों के पुजक थे । शास्त्र” ऽतो को -- 

सुनने में उनकी कभी रुची नहीं होती थी । घमं के वे मानों साक्षात्‌ अवतार थे- 
“रामो विग्रहवान्‌ घर्मः” । वे सम्पूर्ण विद्याओं में निष्णात और सांग वेद के ज्ञाता: 
ये । बाण विद्या में तो वे अपने पिता-से भी वढ़ कर थे। उनकी स्मरणशक्ति बड़ी 
तीब्र थी और उनको सामयिक लोकाचार का पुर्ण ज्ञान रहता था। वे काल के 
वश होकर उसके पीछे चलने वाले नहीं थे काल ही उनके पीछे चलता था । 
उन्हें सत्पुरुषों के संग्रह, दीनों पर अनुग्रह तथा दुष्टों के निग्रह के अवसरों का 
ठीक-ठोक ज्ञान था । 

राम की धर्मज्ञता का एक उदाहरण देखिये | वाली ने जब उनके कायं 
वालिवध को अन्याय वताते हुए घर्म की दुहाई दी, तो उन्होंने उसकी प्रत्येक वात 
का खण्डन बड़ी युक्तियों से किया और कहा कि “बालि ! तुम्हें यह तुम्हारे पाप 
का ही दण्ड मिला हूँ । तुमने पुत्रवधू के समान छोटे भाई की स्त्री को बलपूर्वक 
रख लिया है और उस पर वलात्कार किया हूँ । अतः मैने तुम्हें दण्ड देकर राज- 
घर्म, मित्रधर्म और अपनी प्रतिज्ञा का ही पालन किया है। उन्होंने अपनी वात को 
पुष्टि में पूर्वजों द्वारा अपनायी हुई नीति तथा मनुस्मृति के मत का भी उल्लेख 
किया है-- श्रूयेते मनुना गीतौ शलोको चारित्रवत्सलो ' | 

शरणागत की रक्षा करना उनका जोवनब्रत था | विभीषण की शरणागति 
के प्रसंग में उनके ये वचन कितने मार्मिक हूँ -- 

सकृदेव. प्रपरनाय तवास्मीति च याचते । . 
अभयं सर्वभूतेभ्यो ददाम्येतद्‌ ब्रतं मस ॥ 
* ( यु० का ० १८।३३ ) 
धर्मज्ञ एवं शरणागतवत्सर होने के साथ ही वे क्ृतज्ञ भी थे । उदाहरण के 


लिए जब हनुमान जी सीता का पता छगाकर लौटे और उनसे मिले तो उनके 
कृतज्ञताइ्यापक वचन देखिये-'आज हनुमानजी ने सीता का पता लगाकर धर्मानुसार 


मेरी, समस्त रघुवंश की तथा लक्ष्मण.की भी रक्षा करली है। मैं दीन हूं 
असमर्थ हूँ, मेरे मन में तो यही बात कसक रही'हैँ कि जिसने मुझे ऐसा प्रिय 
संवाद सुनाया, उसका मैं कोई वैसा: प्रिय कार्य नहीं .कर सका।'? यह कहकर 
हनुमान जी कोः हृदय से.छगा लिया । यहः है उनकी कृतज्ञता । द 

. घर्मज्ञता, शरणागत-्वत्सलता और .कृतज्ञता के अतिरिक्त श्रीराम में और भी 
अनेक गुण थे, जिनकी सूची प्रारम्भ में ही दे दी गई है । माता, पिता, गुरु तथा 
बड़ों के प्रति उनकी अगाघ श्रद्धा तथा भक्ति रहती थी । विमाता को भी वे 
माता से कम नहों समझते थे | तभी तो एक वारः वन में. लक्ष्मण ने कैकेयी को 
कुछ कहना चाहा तो उन्होंने तुरन्त रोक दिया और कहा कि 'ऐ लक्ष्मण !. मेरे . 
सामने मध्यमा अम्वा केकेयी की निन्दा न करो । वह निन्दनीय कदापि नहीं है ।? 
भाइयों पर उनका जो स्नेह था उसका परिचय निम्न पंक्तियों में मिलता है। वे 
कहते हैं--- लक्ष्मण ! मैं सत्य और आयुध की शपथ छेकर 'कहता हूँ कि मैं धर्म, 
अर्थ, काम तथा सम्पूर्ण पृथ्वी--सब कुछ तुम्हीं लोगों के लिए चाहता हुँ । भाइयों 
के लिए ही मैं राज्य चाहता हूँ। भरत, तुम तथा शत्रुघ्न को छोड़कर यदि मुझे 
कोई सुख मिळता है तो उसमें आग लग जाय और वह जलकर भस्म हो जाय ।” 
साथ ही प्रजाजनों पर उनका कितना अटूट स्नेह था, कि उनके वन जाते समयः 
सारी प्रजा उनके साथ जाने को तैयार हो गयी । प्रजा को प्रसन्न रखने के लिए 
ही वे अपनी प्रियपत्नी सीता को मी वन भेजने के लिए विवश हुए । वे आदर्श 
राजा थे । उनके राज्य में किसी को कोई कष्ट नहीं था । तभी तो “रामराज्य? कीः 
सभी दुहाई देते हैं । 

इस प्रकार आदिकाव्य रामायण में भगवान्‌ राम का पावन चरित्र वर्णित है । 
श्रीराम का चरित्र आदर्श मानव का चरित्र है तथा रामायण भारतीय संस्कृत का 
सन्देशवाहक एक उत्तम ग्रन्थ है । अतः राम के चरित्र को स्मरण रखना प्रत्येक 
भारतीय का परम कर्तव्य हूँ तथा रामायण का पठनपाठन सवके लिए आवश्यक है ॥ 


. भगवान्‌ श्रीकृष्ण [ 
. श्रीकृष्ण कां अवतार सोलहों कला का अवतार था | भाद्रपद के . कृष्ण पक्ष 
की अष्टमी को श्रोकृष्ण का अवतार हुआ था ।: भादों की अंधेरी रात थी, चारो .* 

ओर गहन अन्धकार छाया हुआ था । आकाश में भयंकर मेघों की गर्जना हो रही 
"थी । ऐसी निशीथ वेला में माता देवकी के गर्भ से भगवान्‌ श्रीकृष्ण का जन्म 
` हुआ । प्रतिवर्ष श्रीकृष्ण जन्माष्टमी का पावन पर्व हम उन्हीं की याद में मनाते हैं । 
जिस समय भगवान्‌ श्रीकृष्ण का अवतार हुआ था, उस समय देश में 
निरंकुश शासन था । यज्ञ और पुण्य कर्म लुप्त हो रहे थे। भाई भाई का गला 
काटने में संकोच नहों करता था | लङ़नाओं को लाज लों जा रहो थो । धर्म 
की मर्यादा नष्ट हो रहो थी । अत्याचार और अनाचार का बोलत्राला था । मथरा 
का शासक कंस, मगध का शासक जरासंघ, चेदि देश क! शासक शिशुपाल उस 
समय के स्वेच्छाचारो एवं निरंकुश शासक थे । यहाँ तक कि दिल्‍ली ( हस्तिना- 
पुर ) के सिंहासन पर आसीन कोरवेश्वर दुर्योवन भो उसो रंग में रंगा हुआ था । 
ऐसे समय मैं एक ऐसे सामर्थ्यशाली पुरुष को आवश्यकता थो, जो इन दुष्टों का 
दमन करके पुनः घर्म की प्रतिष्ठा करे । गीता में लिखा है— 
यदा यदा हिँ घस्य रलानिर्भवति भारत । 
अभ्युत्थानमधर्मस्य तदात्मानं सृजाम्यहम्‌ ॥ 
अर्थात्‌ जब-जत्र घर्म को हानि और अधमं का अम्युत्मान होता है, तब-तत्र 
भगवान्‌ अवतार लेकर दुष्टों का दमन करते हैं । ईंस उक्ति को. चरितार्थं करने के 


लिए भगवान्‌ का अवतार होना स्वाभाविक था । 
इनके जन्म को कहानो वड़ी विचित्र है । कंस की बहिन देवको से कुष्ण के 


पिता वसुदेव का विवाह हुआ था। कंस बड़ा दुष्ट था । लोगों को बहुत सताता 
था । उसको प्रजा उससे तंग आ गयो थी । जब्न वसुदेव का 'विवांह हुआ और 
देवकी उनके घर था रही थो, तव आकाशवाणी हुई कि देवकों के आठवें गर्भ से 
_ जो बालक पैदा होगा, वही कंस के नाश का कारण होगा । कंस को जब्र यह 
बात मालूम हुई, तो उसने यह निश्चप किया कि देवको के गर्भ से जितने वाळक 
'यैदा होंगे, सवका वध कर दूँगा । बसं क्या था, जब-जब देवकी गवर्भतो होती थीं 
` उनकों जेल में बन्द कर देता.था और नवजात शिशु को हत्या कर डालता था । 
“जिस समय आठवें गर्भ को स्थिति आयी, उस समय ओर भो सर्व होकर पहरे- 
'दारों को निधुक्त कर दिया! ' वसुदैव और देवकी जेल में बन्द थे। भादों को 

.मघेरी तिशा: में: देवकी के गर्भ से भगवान्‌ घीकृष्ण का पृथिवी.पर अवतार हुआ. 
भगवान्‌ की ऐसी महिमा कि.जन्म के समय प॒हरेद्रार सब-सो गये .। जेल के फाटक 

, खुल गये, माता देवकी तथा,पिता.वसुदेव की बेड़ियाँ कट गयीं..। माता-पिता को 

यह भय. हुआ कि सबेरा होते-होते खैर नहीं है ।.उसी क्षण. गोकुल.में नन्द वावा 
के यहाँ यशोदा के गर्म सेः एक लड़की, पैदा .हुई.। पेदा होते ही लड़की की मांता 
सो गयीं । बस क्या:था, नन्द के घर जाकर वसुदेव ने उस लड़की को उठा: लिया 
और मपे. पुत्र को वहीं रख दिगा । .सबेरा होने पर कंस को बताया गया कि 
लड़को पैदा हुई. है ।,कंस तुरन्त . आया .और उस नवजात बालिका को ज्यों ही 
मारत्ना चाहा, वह बालिका आकाश. में उड गग्री.। आकाश से. उसने कहा-''रे 
कंस !.तेरा वैरी पैदा हो ग्रया है। मै- तेरा. वैरी नहीं हूँ ।” वह भगवती दुर्गा थीं 
जो विन्ध्य क्षेत्र में आकर रहने लगीं । तभी से विन्ध्य क्षेत्र में भगवती की पुजा- 
अर्चा होने रगी और उनका नाम. विन्ध्यवांसिनी पड़ा । इधर नन्द वावा के यहाँ 
बाळक शुक्ल पक्ष के चन्द्रमा. की भाँति, बढ़ने लगा । बालक का रंग साँवला था 
इसी से उसका नाम “कृष्ण? रखा: गया । 


. - नन्द ग्वाळों के सरदार थे। उनके पोस' गाये अधिक थीं । गोपों के साथ 
कृष्ण भी गाय चराते थे | वहीं रहकर उन्होंने विकिधि लीलाये की । इन में विशेष 
बात यह थी कि वे छोटे-बड़े सभी से प्रेम करते थे। लड़कों के खेल में भी 

कभी अन्याय नहीं होने दिया वाल्य काळ में ये घी-दूध बहुत खाते थे । कभी- 
कभी दूसरों के यहाँ हठपूर्वक घी:दध खाने में भी इनको बडा आवन्द आता था। 
सवृ इनका इतना भ्रम था कि कोई इनके इस काम को बुरा नहीं मानता था । 
इनको वंशी बजाने से बड़ा प्रेम था। बजाते भी अच्छा थे। पुरुष तथा स्वियाँ सभी 
इनके वंशीवादन पर मुग्ध थे ) जिस पाठय़ाळा में ये पढ़ते थे वहाँ भी इनके 
सव. साथी इन्हें बहुत मानते. थे । सुदामा इनकी. पाठशाला के ही साथी थे। उस 
' समय देश में. स्वेच्छाचारिता का राज्य था। सम्पूर्ण देश किसी एक राजा के 
अघीन नहीं था। कष्ण को येह अच्छा नहीं लगा। जनता के हित के लिए उन्होंने | 
अत्याचारी शासकों का अन्त किया । इससे.जनता में..इनका अधिक आदर होळे 

लगा और वे देश के सबसे बड़े नेताः हो गये। ४ |येहाँ तक कि यह कहावत हो गईं 
की जिधर कृष्ण रहेंगे, उधर ही विजय होगी । 

आज कळ जहाँ गुजरात देश है, उस समय उसका नाम द्वारिका था । वहाँ के 
लोगों ने उन्हें अपना राजा वनाया.। एक महान्‌ राजा में जो गुण होने चाहिए, वे 
सब कृष्ण में मौजूद थे.। सारी. प्रजा उनके शासन से सन्तुष्टं थी । 
.. जहाँ आज दिल्ली हूँ, वहाँ उस समय हस्तिनापुर था । वहाँ जो लोग राज्य 
करते थे, कई भाई थे उनमें आपस में झगंड़ा हो गया । कुष्ण से उनकी रिइतेदांरी' 
थी । अजुन से कृष्ण की वहिन सुभद्रा का विवाह हुआ था। अजुन और उनके 
चार भाई एक ओर थे और उनके चचेरे भाई दुर्योधन तथा उनके साथी एक 
ओर । दोनों ने कुष्ण से सहायता मांगी । कृष्ण ने झगड़े को शान्त करने का वड़ो 
प्रयत्न क्रिया । पर दुर्योधन ने एक न सुनी । अन्त में कौरवों और पाण्डवों में युद्ध 
छिड़ गया । कृष्ण न्याय का पक्ष लेकर अर्जुन अर्थात्‌ पाण्डवों की ओर थे । इतना 
ही नहीं । लडाई क वे ही नेता थे। अठारह दोन तक युद्ध हुआ। पाण्डवों की 
'विजय हुई। उस युद्ध में कणं, द्रोण, कृप, अश्वथामा आदि बड़े-बड़े वीर मारे गए । 


इसी युद्ध के बीच श्रीकृष्ण ने अर्जुन. को गीता का उपदेश दिया । यह गीता 
आज भी विश्व में सर्वश्रेष्ठ पुस्तक मानी जाती हुँ । गीता में सम्पूर्ण वेद और 
शास्त्रों का निचोड़ है । स्वयं भगवान्‌ कृष्ण ने ही कहा है कि गीता क ही ज्ञानः 
के बल पर मैं तीत लोकों का पालन-पोषण करता हूँ । 

गीताञ्गानमुपाश्ित्य त्रीन्‌ लोकान्‌ पालयाम्यहम्‌ । 

महाभारत को. लड़ाई क वाद कुष्ण बहुत दुःखी हुए । देश,की दुर्दशा से उन्ह 
बहुत पीड़ा हुई। एक सौ बीस वर्ष तक जीवित रहने के बाद उन्होंने शरीर छोड़ा ॥ 
. कृष्ण को प्रशंसा में हजारों पुस्तकं रिखी गयी हैं। महाभारत, भागवत आदि 
ग्रन्थों में उनका विस्तृत जीवनचरित्र अंकित, है । श्रीकृष्ण ने ऐसे आदर्श कार्य 
किये कि पाँच हजार वर्ष बीतने पर भी आज उनकी यशोगाथा बड़े आदर के साथ) 
गायी जाती हू। न क 

`  भहात्मा इड्‌ - 


.- - महात्मा बुद्ध का नाम्‌ किसने न सुना होगा । राम और कुष्ण की तरह बुद्ध 
.भी अवतारी पुरुष थे । संसार में शान्ति, अहिसा, करुणा, मैत्री आदि का प्रचार 
करने वाळे ये ही महात्मा थे ।. इनक द्वारा प्रतिष्ठित धर्म का नाम 'बोद्ध घर्म! है । 
इनके घर्म के अनुयायी न केवल भारतवर्ष में, अपितु वर्मा, चीन, जापान, हिन्द- 
चीन, ङ्का, नेपाल आदि अन्य देशों में भी हैं । इसी से इनका धर्म “अन्तर्राष्ट्रीय 
.चर्म' कहलाता हश | 

` भाज से ढाई हजार बर्ष पूर्व की वात हू. नेपाल की तराई में गोरखपुर से 
'उत्तर कपिळवस्तु नाम का .एक नगर था । यहीं पर ाक्यवंशीयः राजा शुद्धोदन 
की स्त्री माया देवी के गर्भ से वेशाख शुवकू परणिमा को लुम्बिनी वन में इस दिव्य 
-पुरुष का अवतार हुआ था । ज्योतिषियों ने .वताया किं थह .बालक अत्यन्त 
“तेजस्वी होगा और संसार को अपने उपदेशामृत से तृप्त करेगा । 

. जन्म के सातवें दिन माता का देहान्त हो गया । उसकी विमाता प्रजावती ने 
उसका लालन-पाछन किया । उसका नाम सिद्धार्थ रखा गया । सिद्धार्थ को शिक्षा- 
-दीक्षा अच्छे गुरुओं की देखरेख में हुई। थोड़े दिनों में वह सभी विद्याओं में 
'यारंगत हो गया। | कर ES 

सिद्धार्थ बचपन से ही संसार से विरक्त रहने लगा । पिता उसकी यह दशा 
देखकर चिन्तित रहने छगें। सांसारिक मोहमाया में फंसने के लिए राजाने 
बहुत से जाल विछाये । एक सुन्दर उपवन वनवाया गया । उसमें सुख के सभी 
,साघन जुटाये गये । किन्तु सिद्धार्थ का मन उन. सुख-साधनों में नहीं लगा । वह 
एकान्त में बैठकर चिन्तन करना अधिक पसन्द करते थे । 
..... राजकुमार सिद्धार्थ स्वभाव से हो दयाळू थे। किसी को जरा भी दुःखी 
-देखकर उनका हृदय पिषर जाता था। एक दिन की घटना है--वें अपने चचेरे 
“भाई देवदत्त के साथ नदी के किनारे खेलने जा रहे थे। आकाश में एक हंस का 
झुण्ड दिखाई दिया । देवदत्त ने बाण चलाया, जो एक हंस को छगा और वह 
घायल होकर जमीन पर गिर पड़ा। उसको देखकर सिद्धार्थ का जी भर आया । 

उन्होंने उसे उठा लिया और हाथ से .उसे पुचकारने' लगे। इधर देवदत्त 
राजकुमार के पास पहुँच कर हंस को माँगने लगा । वे देने से इनकार कर गए। 

` दोनों में बड़ी वहस छिड़ी । इतने में एक योगिराज पहुँचे । उन दोनों को झगड़ते 
देखकर योगिराज ने कहा कि यह हंस राजकुमार का हैं; क्योंकि इन्होंने ही इसकी 
जान वचाई है ! देवदत्त तो इसे मार चुका था । यह सुनकर देवदत्त अपना-सा मुह 
रेकर रह गया । + 


राजकुमार सिद्धार्थ के सम्बन्ध में विचित्र बातें देखते-सुनते राजा की चिन्ता 
बढ़ती जाती थी । अन्त में वे इस नतीजे पर पहुँचे कि राजकुमार का विवाह 
करके उनको गृहस्थी के जाळ में फेंसा देना चाहिए । फलतः यशोधरा नाम को 
राजकुमारी के साथ उनका विवाह सम्पन्न हुआ। यशोधरा बड़ी सुन्दर की थो t 
ओगबिळास से सम्पन्न महल में पति-पत्नी रहने लगे। राजा निश्चिन्त से हो गये । 
“राजा को पूर्ण बिश्वास हो गया कि अब राजकुमार के लिए संसार छोड़ना संभव 
नहीं । कुछ दिन वाद यशोधरा के गर्भ से एक पुत्र उत्पन्न हुआ जिऽका नाम 
*राहुल' रखा गया। झिन्तु इतना होने पर भी राजकुमार दिन-रात चिन्तन में 
सरन रहा करते थे । द 


एक दिन राजकुमार ने अपने सारथी छन्दक से रथःलाने को कहा, वह रथ 

पर चढ़ कर बगीचे की ओर चळे । रास्ते में एक बुड्ढा दिखलाई पड़ा, जिसकी 
कमर झुक गयी थी और जो लाठी के बल किसी तरह चल रहा था । उसके शिर 
के वाल विल्कुल सफेंद हो गये थे। आँखें घस गयी थीं । शरीर में केवल हड्डियाँ 
“हो रह गयी थों । उसे: देखकर. राजकु मार का हृदय पसीज गया । उन्होंने सायी 
-से पूछा कि यह आदमी इस तरह क्‍यों चल रहा है और इसके वाल सफेर क्‍यों 
हो गये हैं? सारथी ने कहा कि यह आदमी बुड्ढा है। बुड्ढा होने पर सबका 
यही हाल होता हैं | इसी तरह दूसरे दिन राजकुमार ने देखा कि चार मनुष्य 
“एक मनुष्य को उठाये ले जा रहे हैं । वह-मर गया था। पूछने पर बताता गया 
कि सभी लोग एक दिन मर जायेंगे। ऐसे ही और भी घटनायें हुई । इन 
-चटनाओं को देखकर उनके मन में यह आया कि संसार में दुःख ही दुःख हैं, अतः 

“एसा उपाय करना चांहिए।कि दुःखों सें :मुक्ति+ मिल जाय ।-वे इसी चिन्तन: 


; बरावर रहा करते थे । 
रात का समय था:।:सब. लोग सोये हुए: थे:। सिद्धार्थ. धीरे.से. उठे । स्त्री और 


“पुत्र को उन्होंने एक वार देखा और बाहर आये -। सारथी. को जगाया । सारथी के 

ऽसाथ .कऱ्थक नाम के. घोड़े पर-सवार होकर कपिरवस्तु से विदा हुए ।. बौद्ध ग्रन्थों 
में इसे सिद्धार्थ का “महाभिनिष्क्रमण” कहते हैं कुछ दुर जाकर राजसी. वस्त्रों के 
साथ उन्होंने सारथी को भी छोटा दिया और ज्ञान की खोज में निकल पड़े । 


. सिद्धार्थं एक जंगल में जाकर तपस्या करने लगे | तपस्या से उन्होंने अपना 
शरीर सुखा डाला । बाद में गया में जाकर पीपल के .वृक्ष के नीचे ध्यानमग्न 
होकर उन्होंने बुद्धत्व ( ज्ञान ) प्रास किया | तभी से वे बुद्ध कहुलाने लगे । जिस 
वृक्ष के नीचे उन्होंने ज्ञान प्राप्त किया, उस वृक्ष का नाम 'बोधिवुक्ष' पड़ा । _ 

बुध गया में ज्ञान प्राप्तकर वे वाराणसी ( सारनाथ ) गये । वहीं पर उन्होंने 
विश्व-कल्याण के लिए अपने घ॒र्मं का प्रचार करना आरम्भ किया। वहाँ तीन 
मास रह कर उन्होंने बौद्ध घम की सम्यक्‌ व्याख्या की और बहुत से लोगों को 
सिष्य बनायां। इसके बाद वे जगह-जगह घूम कर अपने धर्म की बातों से जनता 
को आङ्कष्ट करने रगे । उनकी वाणी में आकर्षण था| भाषा बोलचाल की थी । 
फल यह हुमा कि बड़े-बड़े राजा छोग उनके शिष्य वंन गये । उनके सङ्क'का नाम 
मिक्षुसङ्क” पड़ा । 

बुद्ध भगवान्‌ न अपने धर्म का प्रचार भारत के कोने-कोने में किया । उनके 

,शिष्यों ने तिब्बत, वर्मा, छक्का चीन, जापान आदि देशों में भी अपने घर्म का 
भचार किया । उनके घर्म की मुख्य वाते अहिसा, सत्य अस्तेय, ब्रह्मचर्यं आदिः 

६ | उनका धर्म व्यापक था । उसमें संकीर्णता न थो । यही कारण 

भी वौद्धधर्म जीवित ही नही, अपितु आदृत भी है । न 

ह व वर्षों तक अपने उपदेशामृत से जन-जीवन को तप्त कर देवरिया. जनपद 

कुशीनगर नामक स्थान में भगवान्‌ बुद्ध ने अपना हत्याग 
onan ts i गन्‌ बु ः देहत्याग किया । बौद्ध ग्रन्थ 


ne > ड ६ «४ ##« 4. 3, 5 

महात्मा गांधी 


. (राष्ट्रपिता महात्मा. गांधी न केवल, भारत की, अपितु विश्व की. एक : महान्‌ 
विभृति थे ))वे सफल राजनीतिक नेता, कुशळ समाजसुधारक तथा सच्चे अर्थो.में 
सन्त थे। समाज और राजनीति के सभी क्षेत्रों में उनका बहुत ही महत्वपूर्ण 
अधिकार था । अंग्रेजों के पराधीनतापाश में आवद्ध भारतभूमि को स्वतन्त्रः करने 
का अधिक श्रेय महात्मा गांधी को ही है। इनका असली नाम मोहनदास कं मंचन्द 
गांधी था ।अपने लोकोत्तर गुणों के कारण ही ये "महात्मा? की -उच्च उपाधि से 
विभुषित किये गये । ' | | ४: ! 

/ महात्मा गांधी का जन्म २ अक्टूवर सन्‌ १८६९ ई० में पोरबन्दर ( गुजरात ) 
में हुआं था। इनके पिता का नाम कर्मचन्द था। वे पोरबन्दर रियासत के दीवान 
थे। गांधीजी की माता 'पुतलो बाई” बड़ी धर्मनिष्ठ महिला थीं । गांघीजी का 
विवाह १३ वर्ष की छोटी आयु में कर दिया गया । इनकी धर्मपंत्नी का नाम 
४कस्तूरवा’ था । 

गांधीजी की प्रारम्भिक शिक्षा राजकोट और भावनगर में हुई । ये मैट्रिक 
परीक्षा पास करके वैरिस्टर बनने के लिए इंगरैण्ड पढ़ने चले गये थे। जाते 
समय इनकी माता ने इनसे तीन प्रतिज्ञाएँ फरा ली थी-१* कभी मांस नहीं खायेगे, 
२. कभी शराब नहीं पीयेंगे और ३. कभी किसी दूसरो स्त्री का संग नहीं करेंगे । 
गांधी ने अपनी मांता की इत शिक्षाओं का जीवन भर पालन किया । बैरिस्टरी 
आरम्भ की, किन्तु चली नहीं । कुछ समय के वाद वे एक मुकदमे की पैरवी के 
सिलसिले में दक्षिण अफ्रोका गये | वहाँ उनकी वकालत खूब चली । वहीं से 
उनके राष्ट्रोय जीवन का श्रीगणेश होता है । दक्षिण अफ्रीका के प्रवासी भारतीयों 
की दयनीय दशा देखकर उनका हृदय द्रवीभूत हो रथा और उन्होंने उनकी 
सहानुभूति में सत्याग्रह आन्दोलन चलाया । गाधीजी के नेतृत्व में सत्याग्रह 
आन्दोलन पूर्ण सफल रहा । भारतीय नेताओं की दृष्टि वरबस आझष्ट हुई । बस 
कया था, गांधीजी का नेतृत्व सब लोग मानने लगे । . [ 

प्रथम महायुद्ध. छिड़ जाने. पर यांघीजी भारत आये. अंग्रेजों ने लड़ाई में: 

सहायता मांगते समय भारत क्रो: स्वतंत्र कर | देने का वचन दिया था, परन्तु 
लड़ाई की समासि पर वह वचन पूरा नहों किया गया । यहो नहीं, बदले में 
. भारतोयों का बुरी तरह दमन किया गया। जलियाँ वाले बाग की घटना उसी 
समय घटी, जिसमें हजारों भारतीय अंग्रेजी फौज की गोलियों से भून दिये गए । 
गांधीजी ने इसी समय असहयोग आन्दोलन चलाया । हजारों व्यक्ति जेल गये । 
स्वयं गांधीजी भी जेल में बन्द कर दिये गये.। 


जेल से छूटने पर गांधीजी ने खादी का प्रचार कार्य और ग्रामसुधार-फार्य ' 
आरम्भ किये । साबरमती में उन्होंने एक आश्रम बनाया । यहीं से उन्होंने 
` रचनात्मक कार्यो का संचालन आरम्भ किया । 

- सन्‌ १९३० में इतिहासःप्रसिद्ध, गांधीजी की दांडी-यात्रा हुई । उन्होंने 
नमक के कानून को तोड़ा और फिर : सत्याग्रह चलाया । १९३१ में तत्कालीन 
भारत के वायसराय लार्ड इरविन के साथ समझौता हुआ ओर सत्याग्रह स्थगित 
हो गया । इसी वर्ष कांग्रेस प्रतिनिधि के रूप में 'गोलमेज कान्फरेन्स? में भाग लेने 

- के लिए वे लन्‍्दनः गये, । अंग्रेजों के साथ कोई समझौता न हो सका । जब गांघीजी 
'लन्दन से भारत लौट रहे थे तो बम्बई में आते ही केद कर लिये गये । जेल में 
डी उन्होंने अंग्रेजों के द्वारा हरिजनों को हिन्दुओं से पृथक्‌ करने के विरोध में 

: भामरण अनशन किया । वाद में समझौता हुआ और वे जेल से छोड़ दिये गये । 

सन्‌ १९४२ में ग्रांघीजी ने 'भारत-छोड़ो' आन्दोलन आरंभ किया । परिणाम 

यह हुआ कि गांघीजी तथा दुसरे नेताओं को अंग्रेजी सरकार ने जेलों में बन्द कर ' 

दिया । महात्माजी का यह क्रान्तिकारी अभियान था.। इससे अंग्रेजी शासन थर्रा 

गया। फछतः थोड़े ही दिनों में गांधीजी तथा अन्य सभी नेता जेल से छोड़ दिये 

'गये। इस वार अंग्रेजों को यह निश्चय हो गया कि भारत को स्वाबीन करना 
'अपरिहार्य हुँ । 

` अन्त में महात्मा गांधी के सतत प्रयत्नो से हमारा देश १५ अगस्त सन्‌ 

१९४७ को स्वतंत्र होकर रहा,। किन्तु इस स्वतंत्रता के लिए भारत को बहुत बड़ी 

कौमत चुकानी पढ़ी । अंग्रेजों की धूर्तता सफ. हुई। भारत को दो टुकड़ों में 

विभाजित होना पड़ा । उस समय कुछ ऐसी परिस्थिति रही: कि महात्मा जो -उस 
विभाजन का खुलकर विरोध नहीं कर सके । स्वतंत्रता की प्रसन्तता आधी रही ॥ ४ 
महात्मा गांधी ईइवर पर अधिक विश्वास करते थे। उनके लेखों और 
व्याख्यानो में बार-बार ईश्वर को दुहाई दी गयी है। उनका कथन है कि मेरे 
जीवन का एक मात्र उद्देश्य ईकवर-प्रा्ि तथा आत्मज्ञान है। उस ईश्वर-प्राप्ति 
लिए वे वाह्य पूजा-पाठ आदि आचारां के उतने पक्षपाती नहीं थ, जितने 
आन्तरिक गुण सत्य, अहिसा, प्रेम, दया, करुणा, उपकार आदि के । उनमें ये सव 
गुण कूट-कूट कर भरे थे | सत्य और अहिसा के वे मानों मूर्तिमान स्वरूप थे। 
ईश्वर-प्रासि के वास्तविक साधन भी तो यही हैं | सत्य पर प्रतिष्ठित राजनीति 
और अहिंसा पर प्रतिष्ठित रणनीति ही महात्मा गांधी की सबसे बड़ी देन है । 


महात्माजी द्वारा चलाया हुआ खादी-उद्योग-आन्दोलन न केवल राजनीतिक - 
आन्दोलन था, अपितु वह एक विशुद्ध सांस्कृतिक आन्दोलन था। उनको भारत 
में अंग्रेजों के शासन का वोझ उतना नहीं अखरता था, जितना अंग्रेजी सभ्यता . 
और संस्कृति का बोझ । उन्होंने खहर पहना कर देश का बड़ा भारी उपकार 
किया । खर सादे जीवन का एक सही प्रतीक हुँ । 

महात्मा गांधी भारत में “रामराज्य” की पुनः प्रतिष्ठा चाहते थे । खेद है कि 
स्वतन्त्रताप्रा्ि के वाद वे जल्दी चले गये । राम के वे इतने भक्त थे कि प्रतिदिन 
्रार्थनासभा में 'रामधुन? करते थे । और अन्त में भी उनके मुख: से केवळ “राम 
ही निकला । आज देश में हम सही रामराज्य. लाना चाहते. हूँ, तो महात्मा जी 
द्वारा निर्दिष्ट घर्म के प्रति हमें जागरूक रहना होगा; क्योंकि भारतीय. राजनीति 
का मूळ आधार धर्म ही है। गांधीवाद भी घमं का अविरोधी है। इसी से वह - 
रामराज्य का समर्थक है । | 

भारत को स्वतन्त्रता दिलाने वाले तथा विश्‍व को एक नई दिशा देनेवाले- 
महात्मा गांधी का निधन भी बड़े विचित्र ढंग से हुआ । ३० जनवरी सन्‌ १९४८ 
को दिल्‍ली में, जब वे प्रार्थना-सभा में थे, हत्यारे नाथूराम ने उनके भौतिक.शरीर , 
का क्षण भर में अन्त कर दिया । बिजली की तरह यह खबर विशव भर में व्यास 

हो-गई ।-जिसने सुना वही रोया:। यद्यपि आज महात्मा गांधी नहीं हैं, फिर भी. 


उसकी कृतियाँ अविस्मरणीय हैं । 
७6 


महामना पं० मदनमोहन मालवीय 


मानवता की महनीय मूति महामना पण्डित मदनमोहन माळवीय का नाम, 
कौन ऐसा शिक्षित होगा, जिसने न सुना हो । मालवीय जी का जीवन जितना ही 
सादा था, उनके विचार उतने ही. ऊँचे थे । आधुनिक युग के वे ऋषि थे। उनकी 
चाणी में एक अजीब जादू था । तमी तो उनके पास जानेवाला व्यक्ति वरवस | 
आकृष्ट हो जाता था । उनकी सबसे बड़ी विशेषता यह थी कि वे संकीर्ण मनोवृत्ति _ 
के नहीं ये । उनका कुटुम्व सारी वसुधा थी । प्राणियों पर दया करना और दीनों 
का दुःख दुरं करना उनका सहज घर्म था (रवे बाहर से जितने सौम्य एवं स्वच्छ 
थे, भीतर से भी उतने हो सहृदय एवं शुद्ध थे । 
महामना मालवीय जी का जन्म पौप क्ष्ण अष्टमी संवत्‌ १९१८ अर्थात्‌ २५ . 
दिसम्बर सन्‌ १८६१ को एक मालवीय ब्राह्मण परिवार में प्रयाग की पावन भूमि 
पर हुआ था । उनके पिता पं० व्रजनाथ जी व्यास बड़े विनम्र एवं सदाचारी 
ब्राह्मण थे । अपनी सारी सदाशयता वालक मदनमोहन में भरने की उनकी प्रबल 
रहती थी । वे पुत्र को पाश्चात्य सम्यता के रंग में रंगा हुआ देखना नहों 
चाहते थे । वे जानते थे कि वचपन में मनुष्य को जैसी सभ्यता में रखा जायेगा, 
भविष्य में भी वह उसी का भक्त होगा । फलतः मालवीय जी की शिक्षा के लिए 
उन्होने संस्कृत पाठशाला को ही उचित समझा । सर्वप्रथम मालवीयजी करो संस्कृत 
की ही शिक्षा दी गयी । वाद में उन्हें अंग्रेजी स्कूल में भेजा गया । फलतः उन्होंने 
सन्‌ १८७९ में हाईस्कूल परीक्षा, १८८१ ई० में एफ० ए० परीक्षा तथा सन्‌ 
१८८४ में ची० ए० परीक्षा उत्तीर्ण की । आथिक उलझनों के कारण वे एम० एं० 
'न कर सके । उन्होंने :१८९१ ई० में एछ० एछ० वी०'पास किया। . 
"सन्‌ १८८४६० सेः लेकर १८८७ ई० तक मालंवीय जी ने प्रयाग के राजकीय ˆ 

हाईस्कूल में अध्यापन का कार्य किया । :पुनः उन्होंने कालाकांकर से निकलनेवाले 
“हिन्दुस्तान टाइम्स” पत्र का सम्पादन किया । आगे चलकर वे अनेक पत्रों के 


सम्पादक तथा संचालक हुए । जैसे-अम्युदय, मर्यादा, सनातन घर्म आदि। 
“सनातन घर्म” के माध्यम से उन्होंने सनातन घर्म का प्रचार-प्रसार किया । 


समाचारपत्रों के सम्पादन से अतुल कीति प्राप्त कर उन्होंने गुरुजनों एवं मित्रों 
के आग्रह से एल.एल. वी परीक्षा पास की तथा वकालत का कार्य आरम्भ किया। 
थोडे दिनों में वे एक अच्छे वकील हो गये । इसी वीच देश में राष्ट्रिय आन्दोलन 
चल रहा था । उन्होंने वकालत छोड़कर देश-सेवा का ब्रत ले लिया और कांग्रेस 
की कई सभाओं में उनका ओजस्वी भाषण हुआ, जिससे जनता में उनका नाम 
हो गया । 


घामिक क्षेत्र में मालवीय जी ने जो कार्य किया वह युग के अनुरूप था । यहो 
कारण हैं कि वे धर्म के अवतार कहे जाते थे। वे सनातन हिन्दू धर्म को संकीणंता 
से ऊपर उठाना चाहते थे। सन्‌ १९०६ ई० में प्रयाग कुम्भ के समय उन्होंने 
सनातन घर्म का एक वृहत्‌ सम्मेलन ` बुलाया । उस सम्मेलन में “सनातन धर्म 
संग्रह” नामक एक वृहत्‌ ग्रंथ प्रस्तुत किया गया, जिसमें धर्म की वारीक़ियों पर पूर्ण . 
प्रकाश डाला गया था । सबने उस ग्रन्थ का हृदय से स्वागत किया । उसी सम्मे- 
छन में उनकी  बिशवविद्यालय-निर्माण योजना उपस्थित हुई और सवने उसका 
अभिनन्दन किया । अखिल भारतीय सनातन घर्म महासभा' की स्थापना उन्हीं के 
प्रयत्नो का परिणाम था। महामना का सनातन धर्म इतना महान्‌ है क्रि उसमें 
समग्र संसार समा सकता है। वे अछूतोद्धार चाहते थे, कोरी वाणी से नहीं, अपितु 
कार्यरूप में । उसके लिए १९२७ ई० में उन्होंने काशी में एक सभा कर चारों 
वणों( ब्राह्मण, क्षत्रिय, वैश्य, शूद्र) को समान भाव से मन्त्र दीक्षा दो थो । यह 
थी महामतता की घामिक उदारता । 
« ` चे अंग्रेजी भाषा के अच्छे विद्वान्‌ होते हुए भी संस्कृत ओर हिन्दी के प्रति 
प्रगाढ अद्धा और प्रेम रखते थे । संस्कृत और हिन्दी के वे एक सफल कवि भी थे। 
संस्कृत के अनेक इलोक उनको कण्ठस्थ थे । सस्कृत भाषा में लिखित उनके इलोक - 

समाज-के रिए: कितने उपयोगी होते थे, यह. दो-एक उदाहरणों से : देखा -ज.: 


सकता हे-- 
“ग्रामे ग्रामे सभा कार्या ग्रामे ग्रामे कथाः शुभा । -- 
पाठशाला... मल्लशाला प्रतिपर्व महोत्सवः-॥। 
अनाथा विघवा रक्ष्या मन्दिराणि तथा च गौः । 
घम्यं सङ््टनं कृत्वा देयं दानं च तद्धितम्‌ ॥ 
स्त्रीणां. समादरः कार्यो दुःखितेषु दया तथा । 
झहिसका न हन्तव्या आततायी वधाइंणः ॥” 
पराण-कथा के वे बडे भारी पक्षपाती थे । स्वयं प्रतिदिन भागवत पुराण का 
पाठ करते थे । यह था उनका संस्क्त-प्रेम । 
{हिन्दी भाषा के समर्थन में उनका अपूर्वं योग रहा । भारतेन्द्र के इन वाक्यों 
का समर्थन करनेवाले हमारे महामना ही थे । 
“निज भाषा उन्नति अहै सव उन्नति को मूल । 
बिन निजः भाषा ज्ञान के मिटत न हिय को शूल ॥ 
हिन्दी भाषा में जव वे व्याख्यान देते थे,. साक्षात्‌ सरस्वती उनके मुख से 
निकलती हुई जान पड़ती थी । 
महामना मालबीय जी का सबसे बड़ा कार्य काशी हिन्दू विश्व विद्यालय की 


है 


स्थापना है । पढ़ते समय ही उन्होंने मन में यह संकल्प किया था कि शिक्षा का ” 


भारतीयकरण होना चाहिए और एक ऐसी संस्था होनी चाहिए जहाँ पूर्ण भारतीय 


पद्धति से शिक्षण कार्य हो सके । वे चाहते थे कि प्राचीन भारतीय विद्वविद्यालयों: - 


विषय सभी भारतीय पद्धति से पढ़ाये जायें । छात्र पढ़कर अपनी सभ्यता और 


, जिसमें वेद-वेदांग, आधुनिक आघुनिकः : 


वषय सभी भारतीय पद्धति से पढ़ाय जाय । र्‌ 
संस्कृति का ज्ञान रख । विदेशी शिक्षा पद्धति से देश के पतन को वे देख रहे थे॥ “ 


फळतः उन्होंने अपने मानस-संकल्प को साकार रूप दिया और १९१६ की वसन्त : 


प्रञ्भमी को, जो सरस्वती का दिवस है, काशी में हिन्दू विश्वविद्यालय की स्थापना 


हो गयी । विदेशी सत्ता उसके पक्ष में नहीं थी, अतः आथिक सहायता का प्रन : | 
जटिल हो गया । किन्तु अच्छे कार्य के लिए पैसा. बाधक नहीं हो सकतां.। उतकीः : 

अनाने की भावना जम गयी और मातु-भूमि को स्वतन्त्र करने का संकल्प कर 
डाला। अतः इंगळैण्ड से लौटने के वाद तुरन्त १९१२ ई० में वे कंग्रेस अधिवेशन 
में सम्मिलित हुए । तब से बरावर कांग्रेस के कार्यों में भाग लेते रहे । 

* अपने पिताजी के साथ ही जवाहरलाल जी ने भी प्रयाग में वकालत करना 
आरम्भ किया । १९१६ में उनका विवाह-संस्कार सम्पन्न हुआ । उनकी वर्मपत्नी. 
का नाम कमला नेहरू था। १९१७ ई० में ही उनकी एकमात्र सन्तान श्रीमती 
इन्दिरा का जन्म हुआ । १९१४ ई० में उन्होंने दक्षिण अफ्रीका-निवासी भारतीयों. 
के अधिकार-रक्षा के निमित्त महात्मा गांधी द्वारा चलाये गये सत्याग्रह-आन्दोलन 
में पाँच हजार रुपये की धनराशि सहायतार्थ भेजी थी । इनकी गांधो जो के प्रति 
अगाघ निष्ठा थी । वे जानते थे कि एकमात्र गांधी जी का सत्याग्रह आन्दोलन ही 
भारत से अंग्रेजों को हटा सकता हैं। यही कारण था कि प्रारम्भ में ही उन्होंने 
उस आन्दोलन को सहायता दो । 

` पं० जवाहरलाल जी की जीवन-गाथा काँग्रेस की गाथा से परे नहीं है । 
आरम्भ से ही वे कांग्रेस के सक्रिय सदस्य रहे ओर देश को आजादी में काम करते 
हुए अनेक यातनाएँ सहीं । जिस समय प्रथम महायुद्ध छिड़ उस समय कांग्रेस में. 
दो दल थे। एक का नाम गरम दल था और दूसरे का नाम नरम दरू था। 

“ गरम दल के नेता थे लोकमान्य तिळक तथा नरम दल के नेंता थे महात्मा गांघी । 
अंग्रेजी सरकार ने यह घोषणा की थी कि जव युद्ध समाप्त हो जायेगा तब भारत 
को औपनिवेशिक स्वतन्त्रता दे दी जायेगी । इसी आवार पर भारत ने इंगलैण्ड 
की पूरी मदद की थी । पर युद्धसमासि के बाद {भारत को कुछ भी हाथ नहीं 
लगा । परिणामतः सारे देश में असन्तोष की लहर फैल गयी । 'होमरूल' आन्दो- 
लन ने सारे देश में क्रान्तिक्रारो परिवर्तन ला दिया । पण्डितजी के हृदय पर इन 
सव बातों का पूर्ण प्रभाव पड़ा और वें पूर्ण रूप से इस आन्दोलन में भाग लेकर 


कार्य करने लगे । वे होमरूल संघ के मन्त्री थे । 
` ` १९१९ में महात्मा गांधी ने भारत में सत्याग्रह आन्दोलन की घोषणा की । 


पण्डित जी भी महात्मा जी के प्रभाव में आ गये । यद्यपि उनके पिता मोतीलाल 
जी की इच्छां नहीं थी कि ये सत्याग्रह आन्दोलन में' भाग लें, फिर भी इन्होंने 

भाग लिया । उसी समय पंजाब का. 'जलियाँ वाला बाग! काण्ड हुआ था, जिसमें 
हजारों मनुष्यों की जान ले ली गयी :थी । एक स्वर से इस हत्याकाण्ड की निन्दा 
हुई । फलतः सरकार ने इस काण्ड को जाँच-पड़ताल के लिए कमीशन नियुक्त 
किया । उस कमीझन में पं० नेहरू भी थे। जब उसकी रिपोर्ट प्रकाशित हुई तो 
सभी ने मुक्तकण्ठ से उसकी प्रशंसा की थी । 


पण्डित जी ने कांग्रेस का सक्रिय सदस्य होकर और महात्मा गांधी के प्रभाव 
में आकर जिस त्याग का परिचय दिया बह सर्वविदित है। उन्होंने अपने सब 
_ राजंसी वस्त्र त्याग कर खादी के मोटे वस्त्र धारण किये, अपनी वकालत त्याग 
कर देश के कार्यों में दर-दर की ठोकरें खायीं और अनेक वार जेल की यातनाएं 
सहीं । राष्ट्रिय कांग्रेस से इनका बहुत गहरा सम्बन्ध था। १९०३ ई० में जव | 
मद्रास में कांग्रेस का अधिवेशन हुआ था तो वे एक दर्शक की दृष्टि से वहाँ गये 
थे। तब से प्रायः सभी कांग्रेस के अधिवेशनों में भाग लेते रहे। जिस समय जेलों में 
रहते थे; उसी समय अधिवेशनों में भाग नहीं ले पाते रहे। फलतः वे १९२३ ई० 
में कांग्रेस के महामन्त्री बनाये गए । आगे लाहौर कांग्रेस और लखनऊ कांग्रेस में 
आप अध्यक्ष भी रहे। 

पण्डित जी अपनी पत्नी कमला जी को बड़ा प्यार करते थे। कमला जी 
भी पण्डित जी को उसी तरह प्यार करती थीं; किन्तु दुःख है कि अकाल में ही 
कमला जी काल का ग्रास वन गयीं । जब कमळा जी बीमार पड़ीं तो नेहरू जी 
ने उनका इलाज स्वीटजरलँण्ड जाकर कराया, पर भयंकर वीमारी थी, शान्त 


नहीं हुई । अन्त में वह चळ बसी । नेहरू जो बहुत दुःखी हुए, पर कर ही क्या 
सकते थे । । 


. सन्‌ १९३९ में जब दूसरा युद्ध छिड़ा, तो अंग्रेजों ने भारत से सहायता: 
माँगी । इसके लिए इंगलैण्ड से सर क्रिप्स आये । पर महात्मा गांधी और पण्डिर क्‍ 
नेहरू आदि देश के गण्यमान्य नेता सहायता देने.के पक्ष में नहीं थे और क्रिप्स 
को निराश होकर लौटना पड़ा ॥ क्रिप्स के चले जाने पर सरकार और कांग्रेस" 
में गहरी खाई पड़ गयी | सन्‌ १९४२ की ७ अगस्त को बम्बई में भारतीय कांग्रेस: 

कमेटी की बैठक हुई और उसमें “भारत छोड़ो? नामक महत्त्वपूर्ण प्रस्ताव पारित 
किया गया । फलस्वरूप देश में क्रान्ति की आग रूग गयी और सभी नेता 
गिरफ्तार कर लिये गये । पण्डित जी भी गिरफ्तार किये गये । पण्डित जी ढाई 
साल ठक आगा खाँ पैलेस में नजरबन्द रहे । इसके पश्चात्‌ १९४५ में आप नैनी 
सेन्द्र जेल लाये गये । फिर वहाँ से बरेली भेज दिये गये । १९४५ में पुनः सबके 
साथ जेल से छोड़े गये । आप जब जेल से छूट कर प्रयाग में आये तब आपका 
स्वागत एक वादशाह को तरह हुआ था । 
जेल से छूटने पर पण्डित जवाहरलाल जी पुनः देश के कार्य में लग गये । 
फलतः १५ अगस्त १९४७ को भारत स्वतन्त्र होकर रहा । पण्डित जवाहरछाल 
जी उसके प्रधानमन्त्री बनाये गये । देश के कोने-कोने में इस समाचार से प्रसन्नता 
की लहर उमड़ पड़ी । तब से जीवन पर्यन्त वे उस पद पर आसीन रहे । पण्डित 
जी के नेतृत्व में भारत की सवंतोभावेन उन्नति हुई है । आज विश्व में भारत की 
जो प्रतिष्ठा बढ़ी हुई, वह उन्हीं की देन है । 
पण्डित नेहरू एक कुशल वक्ता, उत्कृष्ट ग्रन्थलेखक, अच्छे उद्भावक तथा 
प्रिय नेता थे । उनके कार्य करने को प्रणालो बड़ी विलक्षण थी । किसी भी कार्य 
को वे बड़ी शीघ्रता से करना चाहते थे । वृद्धावस्था में भी उनमें जो एक अपूव 
उत्साह एवं कार्य करने की लगन दिखायी देती थी वह अन्यत्र कठिन है। वे विश्व 
में शान्ति को स्थापना चाहते थे। विश्ववन्धुत्व उनका लक्ष्य था । वे युद्ध के घोर 
विरोधी थे । किन्तु इसका यह अर्थ नहीं था कि यदि कोई आक्रमण करे तो वे 
चुप रहते । इसका अर्थ केवल इतना ही था कि वे स्वयं किसी पर आक्रमण करने 
के पक्षपाती नहीं थे । यदि कोई आक्रमण करता है तो वे उसका डटकर मुकाबिला 
करने के पुर्ण पक्षपाती थे । चीन ने जव भारत पर आक्रमण किया था, उस समय 
पण्डितजी ने उसका डटकर मुकाबिळा किया और उसे हार खानी पड़ी । | 
हर॑ सम्भव प्रयत्न से देश की उन्नति करने वाले, हिमालय को तरह अडिग 
"तथा सागर की तरह गम्भीर पण्डित नेहरू का. निधन दिल्ली में २७ मई सन्‌ 
१९६४ को अकरंमांत्‌ हृदयगति वन्द होने के कारण हो गया । उनके निधन से 
देश को जो क्षति हुई वह अपूरणीय है । या 

~ सहाकवि कालिदास ` ` 

कविकुळगुरु काछिदास की गणना न केवल भारत की, अपितु विश्व को महान्‌ 
विभतियों में की जाती है। ऐसी महाविभूति को पाकर भारत. भूमि का सिर 
_ उन्नत होना स्वाभाविक हू । कालिदास की - वाणी इतनी समर्थ है, उनके वर्णन 
इतने सजीव हैं, उनकी भाव-भूमि इतनी उदार एवं उदात्त है.कि उनको महाकवि 
के साथ-साथ महामानव भी कहा जाय तो कोई . अत्युक्ति न होगी। उनकी 
रचनाओं में जहाँ एक ओर सरसता का साम्राज्य है वहाँ दूसरी ओर लोकप्रियता 
' का भाव है, जहाँ एक ओर अछङ्कारों का सहज सौन्दर्य है, वहाँ दूसरी ओर 
- यथार्थता कूट-कूट कर भरी पड़ी है तथा जहाँ एक ओर प्रकृति.का. स्वाभाविक 
~ बर्णन है, वहाँ:दुसरी ओर लोक के साथ उसका पूर्ण सामझस्य भी है । यही कारण 
है कि उनकी कविता सर्वप्रिय हैं व्यास और वाल्मीकि के बाद कालिदास ही एक 

"ऐसे महाकवि हैं, जिनकी रचनाओं में संस्कृति के तत्त अधिक निहित हैं । 

५... कालिदास ने अपने जन्मस्थान तथा जन्मकाल के सम्बन्ध में कहीं पर कुछ 
“नहीं छिखा। बात यह है, कि कवि देश और-काल की सीमाओं से परे होता .है, 
"ऐसी स्थिति में आज जब ऐतिहासिक साक्यों के _आघार पर कालिदास के जन्म- 
स्थान तथा जन्मकाल पर विचार किया जाता है तो विभिन्न मत होना स्वाभाविक 
-है । इनके जन्मस्थान के सम्बन्ध में दो मत हैं कुछ लोग काइमीर को उनका 
' जन्मस्थान कहते हैं तो कुछ लोग उज्जयिनी को । हमें ऐसा छगता है कि वे पैदा 
“तो इए कास्मीर में, परन्तु रहे मालव गणाधिपति बीर विक्रमादित्य के दरवार 
- में । विक्रमादित्य के नवरत्नों में उनका प्रमुख स्थान था । . अतः दोनों से उनका | 
साक्षात्‌; सभ्वन्व था । .यही कारण है कि दोनों स्थानों के सरस वर्णन उनकी 

„स्चनागं में मिलते हैं । 
महाकवि के जन्मकाल के सम्बन्ध में भी अनेक मतः प्रचलित हैं । कोई 
माळविकार्निमित्र? के आधार पर शुंग्रवंशीय राजा झग्निमित्र के अनन्तर अर्थात्‌ | 
ईसापूर्व द्वितीय शतक को उनका समय निर्धारित करता:है । कोई विक्रम संवत्‌ के । 

प्रतिष्ठापक मालवगण के प्रमुख वीर विक्रमादित्य के नवरत्नों में उनकी गणना के 
आघार पर विक्रम संवत्‌ के प्रारम्भ में इनकी स्थिति वताता है । कोई उनकी 
रचनाओं में गुप्त राजाओं के 'स्वर्णयुग' के वर्णन की ध्वनि के आधार पर उनको 
गुसकालीन बतछाता है। अधिकतर लोग अन्तिम मत के पक्ष में है| अर्थात्‌ वे 
गुप्तकाल में पैदा हुए थे । 

एक किंवदन्ती के अनुसार कालिदास बचपन में महामूखं थे । पढ़ना-लिखना 
नहीं जानते थे । एक राजा के घर विद्योत्तमा या विद्यावती नाम को एक राज- 
कुमारी थी, जो बड़ी: विदुषी थी । उसकी यह शर्त थी कि उसे जो शास्त्रार्थ में 
हरा देगा, उसी के साथ उसका विवाह होगा । अनेक .पण्डित आये, पर कोई उसे 
परास्त नहीं कर स्रा । अन्त में सभी पण्डितों ने यह तय किया कि इसका विवाह 
किसी महापूर्ख से:करा' दिया जाय, - जिससे यह जन्म भर रोवे । पता छगाने प्र 
` जंगल'में एक व्यक्ति ऐसा मिला, जो जिस डाली.पर बैठा था उसी को काट रहा 
था। उसको महामूखं समझकर पण्डितों ने उसके साथ विद्यावती का विवाह करा 
दिया । पण्डितां की चालाकी से विद्यावती को यह भान न हो सका कि वह मूर्ख 
है । जब. वह रात को उसके साथ राजभवन में सोयी तो उसकी मूर्खता का पूर्ण 
ज्ञान हो सका ।. पण्डितों को कोसते हुए राजकुमारी ने उस मूर्ख को घर से 
निकाल दिया । मूर्ख भी पहले तो कुछ लज्जित हुआ, पर जब उसे कुछ समझ 
झायी तो उसने 'महाकाली' की उपासना करने का निश्चय किया । देवी को 
अनुकम्पा से उसे सिद्धि मिली । वह महाकवि वन गया । तुरन्त अपनी स्त्री के 
पास आया और स्त्री से किवाड खोलने के लिये कहा--“अनावृतकपाट्टं द्वारं 
देहिः” । अर्थात्‌-किवाड खोलो और दरवाज़ा दो। स्त्री ने कहा- “अस्ति कश्चिद 
` वाग्विशेषः ?? क्या कुछ विशेष बात है ? वस क्या था । काली के दास उस 
महाकवि ने स्त्री के एक-एक पद को लेकर एक-एक काव्य .बता डाला । अस्ति’ 
को लेकर “अस्त्युत्तरस्यां दिशि देवतात्मा ह्विमालयो नाम नगाधिराजः! आदि 
कुमारसम्भव, “कञ्चित्‌? को लेकर ‘कश्चित्‌ कान्ता विरहगुरुणा स्वाधिकारात्ममत्तः' 
आदि मेघदृत तथा “वाग्‌? को लेकर “वागर्थाविव सम्पुक्तौ' आदि रघुवंश-इन तीनों 
काव्यों की रचना इस बात का प्रत्यक्ष प्रमाण है । 

`` महाकवि कालिदास द्वाराः लिखित उक्त काम्यो के अतिरिक्त तीन नाटक, एक _ 


खण्डकाव्य तथां एक मुक्तक काव्य भी है। नाटकों के नाम हैं--(१) अभिज्ञान 
शाकुन्तल, (२) विक्रमोर्वशीय तथा.(३) माळविकार्तिमित्र। खण्डकाव्य का नाम 
मेघदूत तथा मुक्तक काव्य का नाम ऋतुसंहार है। यों तो.. महाकवि की सारी 
रचनाएं अद्भुत हैं, पर 'अभिज्ञानशाकुन्तल' विशेष उल्लेखनीय है। कहा भी 
हैं-- “काव्येषु नाटकं रम्यं तत्र रम्या शकुन्तला’ । मेघदूत अपने ढंग का निराला 
कान्य है । 

महाकवि की कविता की विशेषता यह हैं कि पद-पद में माधुर्य, प्रसाद, रस- 
पेशलूता, अर्थसौष्ठव तथा अळंकार-झंकार मिलते हैं । आपकी कविता में हुदयपक्ष 
की प्रधानता है। मानव-हृदय की परिवर्तनशील वृत्तियों को समझ कर उन्हे 
अभिव्यक्त करने में आपको पूर्ण सफलता मिली है । आपकी उपमा प्रसिद्ध है। 
कहा भी है कि “उपमा कालिदासस्य” प्रक्रति-चित्रण में आपको पूर्ण सफलता 
मिली है। स्थान-स्थान पर पर्वत, वन तथा नदियों को आपने सजीव किया है । 


बाके नाटकों की यह विशेषता है कि उनमें आये हुए पात्र सजीव हैं। भाषा : 
पात्रानुकूछ हैं। संवाद सरस एवं समयानुकूल है । जो वात कहनी है, वह पात्रों 


के मुख से घ्वनित होती है, कही नहीं जाती । ` इन्हीं सब विशेषताओं के कारण 
आपकी अमर कृति 'शकुन्तला' विश्व-साहित्य में अनुपम नाटक है। 

कालिदास के काव्य एवं नाटक भारतीय संस्कृति से पूर्णतः अनुप्राणित हुँ । 
उन्होंने श्रुति-स्मृति को आधार मान कर जिस मानवतामयी संस्कृति का निर्माण 


` किया हैं, वह हमारे इतिहास की अमर थाती हैं । उनके साहित्य रूप दर्पण में - 


तत्कालीन समाज को मनोरम झाँकी मिलती है, जिसके आधार पर कहा जा सकता 
हैं कि तत्कालीन समाज त्याग, तपस्या, सत्य, औदार्य, स्नेह आदि सद्ग॒णों से 
` विभूषित था| कालिदास का काळ वास्तव में भारत का 'स्वणंकाल' था । 


SES oe Se, * 


° 

गोस्वामी तुलसीदास ` 


विक्रम की सत्रहवीं शताब्दी में हिन्दू जनता क्री अवस्था बड़ी दयनोय हो गयी 
थी । मुस्लिम शासकों का वोल-वाला था। उनके अत्याचारों से प्रताडित हिन्दू जाति 
अपने भविष्य के प्रति पूर्णतः उदासीन वन चुकी थी । वस्तुतः उस समय हिन्दुओं 
'का जीवन निराशामय था । उनका आँसू पोंछने वाला कोई नहीं था। ऐसे भीषण 
समय में भारतवर्ष में गोस्वामी तुलसीदास का आविर्भाव हुआ । उन्होंने मर्यादा- 
"पुरुषोत्तम राम के सगुण तथा लोककल्याणकारी रूप को हिन्द जनता के सम्मुख 
रख कर देश का बड़ा भारी उपकार किया । उनके उदय से निराशा के गहरे 
गर्तं में पड़े हुए समाज को एक आशा की किरण मिली । सोयी हुई मानवता को 
उद्वोघन मिला । 

यद्यपि गोस्वामी तुलसीदासजी ने अपने जन्मकाल एवं जन्मस्थान के सम्बन्ध 
से कहीं पर कोई संकेत नहीं किया हूँ, पर विभिन्न अन्तःसाक्ष्यों के आघार पर 
` विद्वानों ने यह निर्णय किया है कि उनका जन्म संवत्‌ १५५४ को श्रावण शुक्ला 
सप्तमी को वांदा जिले के राजापुर नामक ग्राम में. एक ब्राह्मण के घर हुआ था । 
इनके जन्म के सम्बन्ध में निम्नलिखित दोहा प्रसिद्ध है-- 

पन्द्रह सौ चौवन विषै कालिन्दी के तीर । 
श्रावण शुक्लां ससमी तुलसी घरो शरीर ॥ 

तुलसीदास के पिता का नाम आत्माराम दुबे तथा माता का नाम हुलसी था। 
' चे सरयूपारीण ब्राह्मण थे । अमुक्त मूल नक्षत्र में पैदा होने के कारण माता-पिता 
ने इन्हें त्याग दिया था । इनका वचपन का नाम “रामबोला' था । बाद में इनके 
गुरु तुलसीराम ने: इनका 'तुळसी' नाम रखा जिसे अपनी दीनता प्रकट करने के 
लिए इन्होंने तुलसीदास कर लिया । 

तुलसीदास के वाल्यकाळ की कथा यह कही जाती है कि जन्म लेते ही इनके 
दाँत निकल: आये थे.। ऐसा:रुगता था कि पाँच वर्ष के बालक हों । जन्म के समय 
-रोये नहीं, बल्कि इनके. मुख सेः 'राम” यह शब्द निकला । पिता ने बालक को 
-राक्षस समझा और उसकी उपेक्षा की । पर माता ने. वात्सल्यवश इनकी रक्षा का 

भार मुनिया नामक दासी को सौंप दिया]: पाचवे दिन माता का स्वर्गवास हो 
गया ) पाँच वर्ष बाद मुनिया भी मर गयी। फलतः पिता से उपेक्षित. वालक 
*रामबोला' ( तुलसीदास ) इधर-उघर भटकने छगे । दो वर्ष तक बालक की यह्‌ 
दशा रही । फिर बाबा नरहरिदास ने अपने यहाँ उसे शरण दी । वहाँ पर बाळक 
की प्रारम्भिक शिक्षा-दीक्षा हुई । बाबा जी प्रतिदिन राम-कथा . सुनाया करते थ । 
इन्हीं के साथ वे काशी गए और इनके गुरु स्वामी -रामानन्द जी के _निवास-स्थान 

पञ्चगङ्गा घाट पर रहने लगे । वहाँ पर महात्मा शेष सनातन जी से इन्होंने वेद 
पुराण, दर्शन आदि विविध विद्याओं का अध्ययन किया ।. १५ वर्षों तक वेद और 
शास्त्रों का अघ्ययन.करने के बाद गोस्वामी जी अपनी जन्म-भूमि राजापुर, आए । 
यहाँ उनके परिवार में तब कोई नहीं था । गाँव के लोगों के कहने-सुनने पर वे 
वहीं रहने लगे। वहाँ पर वे लोगों को राम-कथा सुनाया करते थे। .कुछ दिनों 

वाद दीनवन्धु की लड़की रत्नावली से उनका विवाह भी हो गया | . 
| र ` तुलसीदास अपनी पत्नी में इतने आसक्त हो गये कि एक: दिन जव-वह-अपने । 
नेहर चली. गयी, तो उनके पीछे-पीछे वह भी चल दिये | वहाँ परः: उनको देख- 
कर्‌, उसे बड़ा क्रोध आया और उसने इन्हें फटकार सुनायी । उसने कहा-- 
अस्थि चर्ममय देह मम, तामे ऐसी प्रीति । 
तैसी जो श्रीराममेह, होति न तौ भव भीति॥. 

` यह बात तुलसीदास को ऐसी ऊगी कि वे तुरन्त काशी आकर वैराग्यमय जीवन 

विताने लगे । कुछ दिन काशी . रहने के बाद वे तीर्थ-यात्रा पर निकले और 

अयोध्या, जगन्नाथपुरी, रामेश्वर, बदरिकाश्रम, द्वारिका आदि तीथों में भ्रमण 

किया। इस यात्रा में लगभग १९ वर्ष छगे । अन्त में वे चित्रकूट आये । वहीं 

पर इनसे मिलने के लिये सूरदास जी आये थे। यहीं रह कर इन्होंने गीतावली 

तथा कृष्णगीतावली को रचना की । पुनः अयोध्या गये और वहीं पर १६३१ में 
“रामचरितमानस” का प्रारम्भ किया और उसे २ वर्ष ७ मास में समाप्त किया । | 
रामायणः का कुछ अंश काशी में भी: लिखा गया । उक्त तीनों ग्रन्थों के अतिरिक्त. 
९ ग्रन्य इन्होंने ओर लिखे । उत्रकेः नाम; हैं--दोहावली,- -कवितावली, रामाज्ञा 

प्रश्‍्तावली, -विनयः पत्रिका, . रामलला नहुछ्‌, पार्वती मङ्गल, . जानकी मङ्गल, वरवे 
रामायण तथा वेराग्यसन्दीपनी | संवत १६८० में श्रावण कुष्ण ३ को इनका 
स्वर्गवास काशी में. असीघाट पर हुआ । इस सम्बन्ध में यह दोहा प्रसिद्ध है-- 
. संवत सोलह सौ .असी असी गंग के तीर। 
श्रावण कृष्णा .तीज शनि तुलसी तज्यो शरीर ॥ 


गोस्वामी तुलसीदास जी को महत्ता का प्रतिपादक उनका साहित्य हूँ। उनका 
रामचरितमानस आज झोपड़ी से लेकर महलों तक श्रद्धा और आदर के साथ पढ़ा 
आर सुना जाता है । वह केवल इसीलिए नहीं कि. उसमें भगवान्‌ राम का चरित्रः 
है, अपितु इसलिए भी कि उनकी भाषा, शैली एवं वर्णन-पद्धति अनूठी है। रामः 
चरितमानस की भाषा जनता की भाषा है । उसे समझने में कोई कठिनाई नहीं 
होती । हाँ, भरे ही कहीं-कहीं विषय की गम्भीरता के कारण वह साधारण लोगों 
की समझ के परे हो । भगवान्‌ राम का चरित्र, जितना उज्ज्वल एवं लोक-हिंत- 
कारक है, ठीक उसके अनुरूप. ही.-कवि ने. उसे चित्रित करने की कोशिश की है । 
उनकी सफलता का ज्वलन्त प्रमाण यही हैं कि आज रामायण की चौपाइयाँ विद्वानों 
से लेकर साधारण जनता की जिह्वा पर विराजमान हुँ । | 
'गोस्वामीजी की कविता में हृदय के प्रायः सभी भाव चित्रित हुए है । इनकी 
भावुकता की जितनी प्रशंसा की जाय, थोड़ी है। राम-कथा के मामक स्थलों का 
चित्रण जिस बारीकी से इन्होंने किया है, वह मन्यत्र दुर्लभ है । बाहरी दृश्यों के 
चित्रण में इन्हें पर्याप्त सफलता मिली है । इनके समय में जितनी प्रचलित दशैलियाँ 
थीं सबमें इन्होंने रचना की है । अलङ्कार-विधान भी इनका अनूठा है । तत्कालीन 
काव्य-भाषा अवधी तथा ब्रजमाषा दोनों पर इनका पूर्ण अधिकार था। इस तरह 
एक सफल कवि की जो विशेषतायें होनी चाहिए वह सभी इतमें विद्यमान थीं । 
कविवर तुलसीदास की सबसे बड़ी विशेषता यह थी कि उन्होंने तत्कालीन 
समाज की गतिविधि को पहचाना और उसके अनुकूल रामचरितमानस महाकाव्य 
का प्रणयन किया । “मानस”? आदर्श चरित्रों की खान. है | “इसमें पिता-पुत्र, भाई- 
भाई, पति-पत्नी, राजा-प्रजा, सेवक-स्वरामी; शत्रु-मित्रः सबका आदर्श सम्बन्ध दिख- 
छाया गया है तथा उनके कत्तव्यों की. विवेचना की गयी हुँ । 

शूक गोस्वामी जी कवि के अतिरिक्त एक सच्चे भक्त भी थ | है 


शहर 


इनकी कविता भक्ति-रस से अनुप्राणित है। ये राम के भक्त थे, किन्तु शिव से 
द्रोह नहीं करते थे। /शिवद्रोही मम दास कहावा। सो नर सपनेहु मोहि ने 
पावा ।” इस चोपाई से इनकी उदारता एवं सुधार भावना प्रकट होती हैँ! विनय- 
पत्रिका में इन्होंने गणेश, शिव, हनुमान, सूर्य, देवो, भैरव आदि सभी देवताओं की 
वन्दना करके अपनी घामिक उदारता का परिचय दिया है। 

आज महात्मा तुलसीदास नहीं है, पर अपनी कृतियों से वे अमर हैं । उनके 
महामन्त्र 'राम' के ही सहारे महात्मा गांधी ने भारत को स्वतन्त्र किया | उनकी 
*रामराज्य' की कल्पना रामचरितमानस में वणित आदर्श समाज की कल्पना है । 
भगवान्‌ उस कल्पना को साकार करें। 


Rt 
८ विद्यार्थी जीवन क्‍ 


_भारत में मानव-जीवन को चार भागों में बाँटा गया । सम्पूर्ण जीवन को १०० 


वर्षों का मानकर एक भाग के लिए २५ वर्षों का काल निर्धारित किया गया है । 
अर्थात्‌ पहला भाग २५ वर्षो तक, दूसरा भाग २६ से लेकर ५० वर्षों तक, तीसरा 
भाग ५१से लेकर ७५ वर्षों तक तथा चौया भाग ७६ से छेकर १०० वर्षो तक 


माना गया हैं। इन चारों भागों के नाम क्रमशः ब्रह्मचर्य आश्रम, गृहस्थ आश्रम, | 


वानप्रस्थ आधम तथा संन्यास आश्रम हैं । ब्रह्मचर्य आश्रम का हो वर्तमान नाम 
विद्यार्थी-जीवन है । इस काल में मनुष्य को ब्रह्मचर्य पूर्वक रहकर विद्याच्ययन 


करना चाहिए। यह वह ' अवस्था. है, "जिसमें वाळक अपने माता-पिता, सगे- | 


सम्बन्धियों से हूर रहता हैं तथा गुरु के संमोप रहकर न केवल पुस्तकसम्बन्धी ज्ञान 


प्राप्त करता हुँ; अपितु विनय, शोल, सदाचार आदि मानवोचित सद्गुणों को भी _ 


सीखता है । विद्यार्थी-जीवन, आगे आनेवाले ,जीवन को . सुग्यरवस्थित बनाने में 


_ सहायक होता है । जिसका यह,जीबन सुन्दर होगा,. उसका . सारा जीबन: उत्तम 


होगा । #३ |. ३ rs 

प्राचीन काल में ब्रह्मचारी गुरु के आश्रम में रहकर गुरु की शुक्ूषा करता 
हुआ वेद, वेदाज्भ, पुराण, धर्मशास्त्र का अव्ययन करता था। उसे पढ़ने के साथ- 
साथ अपने भोजन की भी व्यवस्था करनी पड़ती थी । उसके लिए वह भिक्षाटन 
करता था । भिक्षा में प्राप्त अन्न श्रद्धापूर्वक गुरु को समर्पित कर पुनः वह उनको. 
आज्ञा से उसे. ग्रहण करता था। गुरु के लिए अन्न, वस्त्र, लकड़ी आदि कौ 
व्यवस्था विद्यार्थी-जीवन का मुख्य कर्तव्य था । विद्यार्थी का अधिकांश भाग गुरुः 
शुश्रूषा में ही बीतता था। आरुणि, उपमन्यु आदि विद्यार्थियों की गुरुमक्ति प्रसिद्ध 
है । गुरु जी भो विद्यार्थी को अपने पुत्र के समान जानते-मानते थे । अपने समग्र 
ज्ञान तथा सारी विद्याओं को बताने में कोई कोर-कसर नहीं रखते थ। फलतः | 
समय के अन्दर ही विद्यार्थी अपेक्षित विद्या की प्राप्ति कर लेता था । विद्याध्ययन | 
की समासि के समय जब वह घर जाने को होता था तो आचार्य उसे उपदेशः | 
देते थे, जिसे भावी जीवन का आधार मान कर वह घर आता था। वह 'समावर्तन' | 
संस्कार कहलाता था । चलते समय यथाशक्ति गुरु-दक्षिणा देने की,.भी प्रथा थी |. | 
कौत्स को गुरुदक्षिणा प्रसिद्ध है । आज विश्वविद्यालयों के दीक्षान्त समारोहका . ' 
मल बही “समावर्तन? संस्कार है । ह E 
वर्तमान काल का विद्यार्थी-जीवन पहले की अपेक्षा बहुत विक्त एवं विकसित. 
हो चुका है। पहले को आश्रम-व्यवस्था संप्रति समाप्तभ्राय हु । पठन-पाठन केः 
बिषय भी परिवर्तित हो गए हैं। वेद, वेदाद्ध को तो बात ही दूर है, संस्कृत 
भाषा की भी शिक्षा गौण रूप से हो दी जाती है । वर्तमान शिक्षा-्रणाली पाश्चात्य 
शिक्षा-प्रणाली से अधिक अनुप्राणित है । यही कारण हं कि आज के विद्यार्थी- 
जीवन का ढाँचा भी पूर्णतः पाश्चात्य ही है। गुरु-शुश्ूषा, जो हमारे यहाँ की 
बहुत बड़ी बस्तु मानी जाती थी, वह संमाप्तप्राय है। फलतः विद्यार्थी-जीवन में. 
गुरुसेवा से प्राप्त, गो बड़ों के प्रति आदर एवं श्रद्धा का उच्च भाव था समाप्त 
हो रहा है । विद्याथियों की शारीरिक स्थिति भी ब्रह्मचर्यं के अभाव में कमजोर 
हो गयी है। यहीं कारण हैं कि समाज में विद्यार्थी का वह आदर नहीं है,जो 
प्राचीन काळ में था । प्राचीन काल में राजा-महाराजा भी: विद्यार्थी को#देख कर 
मार्ग छोड देतेथे। ` „ ` 

विद्यार्थी राष्ट्र का मानो कणंघार होता है । उसकी शिक्षा-दीक्षा अच्छे गुरुओं 
की देख-रेख में हो, इसके लिए न केवल उसके माता-पिता या अभिभावक को 
चिन्ता रहती है, अपितु सरकार को भी चिन्ता रहती है। फलतः सरकार योग्य 
अध्यापकों की निपुक्ति करती हुँ । समय-समय पर उनको प्रशिक्षित कराने की भी 
योजना बनाती हैं। शिक्षा के क्षेत्र में नये-नये प्रयोगों द्वारा सरकार, विाद्यर्थो- 
जीवन को अधिक समुन्नत बनाने को दिशा में पूर्ण सतर्क रहती है । अच्छे 
“विद्याथियों को तरह-तरह के पुरस्कार एबं छात्रवृत्तियाँ दी जाती हैं। विश्व के 
स्वतन्त्र राष्ट्रों की स्वतन्त्रता का प्रमुख श्रेय विद्यार्थी-जीवन को प्राप्त है। 
' विद्यर्थी का जीवन चिन्ताविहीन होता है। यही कारण है कि इस जीवन 
'में मन, बुद्धि एवं शरीर सभी स्वस्थ रहते हैं और शनैः शनै: विकसित होकर शेष 
जीवन को सुखी एवं सुव्यवस्थित बनाते हैं । स्वच्छन्द एवं उन्मुक्त वातावरण में 
रहकर विद्यार्थो को जो एक अलौकिक आनन्द की प्राप्ति होती है उसका वर्णन 
शब्दों में नहों किया जा सकता । वह तो अनुभवगम्य है । 
इस काल में अच्छी या बुरी जो भो आदत पड़ जाती है वह छूटतो नहों है । 
अतः अभिभावकों या गुरुओं का यह बड़ा भारी दायित्व हूँ कि बिद्यार्थी को अच्छी 
आदतों की आर प्रवृत्त करें। इसके लिये अच्छे वातावरण, अच्छे संग एवं अच्छे 
ग्रन्थों का अध्ययन अधिक आवश्यक है । | 


आजकल का विद्यार्थो-समाज पाश्चात्य सम्यता में रंगा हुआ है। अतः 
पाश्चात्य अनुकरण की प्रवृत्ति स्वाभाविक हैं। यह स्थिति भयावह हुँ । इससे 
हमारी सम्यता एवं संस्कृति खतरे में है। इसका यह अर्थ नहीं कि हम प्राचीन 
युग को तरह. गुरुकुल. में रहकर वेद-वेदाङ्धों का हो केवल अध्ययन करें और 
अन्य सामाजिक शास्त्रों का अध्ययन्त न करें। युग के साथ तो हमें चलना ही 
होगा.। भारतोय विद्यार्थी को भी. अनुरूप विभिन्न आधुनिक शास्त्रों का अध्ययन 
करना ही: होगा, पर, साथ हो उसे अपना हृदय भारतीयःवनाना : होगा, जो गंगा 
की तरह निम . एवं: फूछ की तरह कोमछ हो । भारतीय विद्यार्थी का आदर्श 
वही होना चाविए, जो अन्य देशों के लिए अनुकरणीय हो । हमारा आदशं रहा 

इै--'मातृदेवो भव, पितृदेवो भव, आचार्यदेवो भव' आदि । इसे भूलना नहीं 
चाहिये । इसी में विद्यार्थी-जीवन का स्वारस्य है / 


र न पिननाननननन 


pT 0 
८ ब्रह्मच॑य 


भारतीय मनीषियों ने मानव की उन्नति के लिए अनेक ब्रत, नियम एवं 
तपस्याओं का विधान किया है । ब्रह्मचर्यं उन सभो सात्रनाओं का मूलाधार है। 
यह ऐसा साधन है, जो आत्मा को तो शक्ति प्रदान करता ही है, आत्मा के आधार 
शरीरः को भी स्वस्थ एवं संयत वनाने का _विशिष्ट कार्य करता हूँ। यही कारण 
है कि हमारे प्राचीन ग्रन्थों में इसका अधिक महत्त्व के साथ उल्लेख किया गया 
है । साथ ही आश्रम धर्म में इसको प्रथम स्थान दिया गया है। विद्यार्थियों को 
ब्रह्मचर्यं की महिमा भलीभाति समझनी चाहिए और उसके नियमों का सम्यकू 
पालन करना चाहिए । ब्रह्मचर्य, विद्या-प्राप्ति की सफल कुझी है । यह वह 
साधन है जिसके सहारे मानव की: सर्वविध उन्नति सहज सम्भव है । जव से हमने 
इस पावन नियम की उपेक्षा करना आरम्भ किया तभी से हमारा पतन होने 
लगा । आज यदि हम अपने प्राचीन गौरव को पुनः प्राप्त करना चाहते हूँ, तो इस 
नियम को भूलना न होगा । इस पर पूर्ण ध्यान देना होगा । 
ब्रह्मचर्यं का अर्थ है, ब्रह्म की प्राप्ति के लिए सम्यक्‌ आचरण । ब्रह्म का अर्थ 

है वेद और वेद का अर्थ है ज्ञान । ज्ञान का सम्मन्भ विद्या से है । आचरण का 
अर्थ नियम और संयम है.। इस तरह विद्या तथा ज्ञान की प्राप्ति में जो नियम और 
संयम अपेक्षित हैं, वही ब्रह्मचर्य का वास्तविक अभिप्राय है । वीयं-रक्षा इसका 


[ 


प्रधान मंग है। इसी से आज साधारणतया -ब्रह्मचय का. लक्ष्य वीर्य-रक्षा माना 
जाताहै। . .. : र | पड 
- -बीर्य-रक्षा का-कितना महत्त्व है, इसको सहो-अर्थ में एक ब्न ही समझ 


CC-0.Panini Kanya Maha Vidyalaya Collection. 


Digitized by Arya Samaj Foundation Chennai and eGangotri 
४८ )` 


सकता है। वीर्य-क्षा के प्रभाव से ही प्राचींन काल में लोग दोघंजोवी, नीरोग, 
बुद्धिमान्‌ तेजस्वी तथा सत्म'कल्प होते थे । बेद में ब्रह्मचर्य की भूरि-भूरि प्रशंसा 
की गयी हैं। यथा-- | 
‘ब्रह्मचर्येण तपसा देवा मृत्युमपाध्नद' अर्थात्‌ ब्रह्मचर्यं व तप से देवता लोग 
मृत्यु पर भी विजय प्राप्त कर लेते हूँ । स्मृतियों एवं पुराणों में ब्रह्मचर्यं को महिमा 
के प्रतिपादक अनेक वचन मिलते हैं । एंक उदाहरण द्रष्टव्य है :— 
न तपस्तप इत्याहुः ` ब्रह्मचयं महुत्तपः। 
ऊध्वरेता भवेद्यस्तु स देवो न तु मानुषः ॥ 
अर्थात्‌ ब्रह्मचर्यं से बढ़कर दूसरा कोई तप नहीं है । ब्रह्मचारो मनुष्य नहीं, 
देवता है । । ! 
पुराणों में ब्रह्मचर्य का पालन करणेवाले ऋषियों, मुनियों, भक्तों और वीरों 
की अनेक गाथायें मिलती हैं । सनक, सनन्दन, सनातन और सनत्कुमार ये चारों 
ब्रह्मचर्यं ही के बल पर आजीवन कुमार की संज्ञा से अभिहित हैं । देवधि नारद 
की महिमा सर्वविदित है । व्यासतनय मुनिवर शुकदेव जी का नाम. कौन नहीं 
जानता, जिन्होंने राजा परीक्षित को श्रीमद्भागवत की कथा सुनायी थी । वे 
वाळब्रह्मचारो थे। हनुमान्‌ जी ने समुद्र-लंघन जैसा अद्भुत कार्य ब्रह्मचर्य के ही 
बळ पर किया । भीष्मपितामह की वीरता तथा. विद्या दोनों के मूल में ब्रह्मचर्य 
हीं तो था। ब्रह्मच के हीं वल: पर उन्होंने इच्छामृत्यु प्राप्त की थी । 
ऐतिहासिक महापुरुषों में श्री शंकराचार्य को कौन नहीं जानता जिन्होंने ब्रह्म- 
सुत्र, गीता, उपनिषद्‌ आदि पर विदवत्तापूर्ण भाष्य लिखे हूँ। उन्होंने थोड़ी 
आयु पाकर भी जो इतने अद्भुत कार्य किये, वह ब्रह्मचर्य का ही तो प्रभाव था । 
' आर्यसमाज के प्रवर्तक स्वामी दयानन्द ने भी ब्रह्मचर्य के ही बल पर अपना नाम 
अमर कर दिया । स्वामी रामतीर्थ और स्वामी विवेकानन्द ने भी ब्रह्मचर्य की 
महिमा को अच्छी तरह समझा था । हमारे राष्ट्रपिता महात्मा गांधी बालब्रह्म- 
चारी तो नहीं थे, किन्तु लगभग ३५-३६ वर्ष की उम्र में उन्होंने ब्रह्मचर्य व्रत का 
आरम्भ कर आजीवन उसका निर्वाह किया था। तमो तो उन्होंने जो चाहा, 
| करके छोड़ा । अर्थात्‌ अंग्रेजों की दासता से. मातुभूमि को मुक्त कर दिखाया । इन 

महापुरुषों ने ब्रह्मचर्य केबल पर न केवल अपना भौरव बढ़ाया, अपितु भारतीय 
संस्कृति के इतिहास में चार चाँद लगा दिये । ब्रह्मचर्य के बिना गम्भीर चिन्तन 
नहीं हो सकता । हमारे यहाँ के तत्त्वचिन्तकों ने जिस गम्भीरता से तत्वचिन्तन 
क्रिया है, वह ब्रह्मचर्य की ही महिमा हं । 

ब्रह्मचर्य स्वास्थ्य. की सफल कुझ्जी है। यदि कोई पूर्ण स्वस्थ रहना चाहता हु 
तो उसे सबसे पहले ब्रह्मचर्यं का पालन करना होगा । सभी औषधियाँ एक ओर 
तथा ब्रह्मचर्यरूपी महौषधि एक ओर । आयुर्वेद के प्रवर्तक भगवान्‌ घन्वन्तरि ने 
कहा है-- जरा, मरण और सव प्रकार की व्याधियों को नाश करनेवाला अमृत- 
रूप उपचार ब्रह्मचर्य हुँ । जो शान्ति, सौन्दर्य, स्मृति, ज्ञान, आरोग्य चाहता हँ, 
उसे ब्रह्मचर्यं का पालन करना चाहिए । आत्मा ब्रह्मचर्यमय है और वह मानव- 
शरीर में ब्रह्मचर्य के वल पर ही रहता है । 

ब्रह्मचारी वीर्य-रक्षा पर जोर देता है । अतः वीर्य क्या पदार्थ है, इसे भी 
जान लेना चाहिए । हम जो भोजन करते है, उससे पहले रस, फिर रक्त, माँस, 
मज्जा, अस्थि आदि के निर्माण के अनन्तर वीर्य का निर्माण होता हैं। यह अन्य 
घातुओं की अपेक्षा अल्प परिमाण में बनता हैं। भोजन के ४० दिन बाद रक्त की 
८० बूंद से १ बूँद वीर्य का निर्माण होता हैं। अव जरा विचार कीजिए कि 
ऐसी महत्त्वपूर्ण वस्तु की रक्षा से हमारा कितना कल्याण हो सकता है और इसके 
विपरीत उसका नांश करने से कितना पतन हो सकता है । इन्हीं सब वातों को 
ध्यान में रखकर हमारे यहाँ ब्रह्मचयपूर्वक जीवन बिताने का उपदेश दिया गया है। 

खेद है, आज इस आवश्यक नियम की गहरी उपेक्षा की जा रही है । यदि 
हमें अपना प्राचीन गौरव पुनः प्रास करना है, तो ब्रह्मचर्य को जागरूक करना 
होगा। विद्यार्थियों को इसे भली-भाँति स्मरण रखना चाहिए कि जीवनरूपी उपबन 
को हरा-भरा बनाने के छिए ब्रह/चर्यरूपी जरूषारा की नितान्त आवश्यकता ह; 
अन्यथा जीवन शुष्क एवं .निरानन्द ही रहेगा । ' 

व्यायाम 


“व्यायाम” शब्द की व्युत्पत्ति है-वि+आ+यम्‌ । अर्थात्‌ विशेष नियम 
त॒था संयमपूर्वक शरीर को स्वस्य रखने को प्रक्रिया ही व्यायाम है। वह प्रक्रिया 
बचपन से लेकर वार्घक्य तक भिन्न-भिन्न प्रकार की होती है। प्रत्येक प्राणी का 
शरीर व्यायाम की अपेक्षा रखता हुँ । व्यायाम के विना उसका स्वस्थ रहना 
असम्भव है और स्वास्थ्य के विना शरीर का अधिक दिन चलना असम्भव हूँ । 
अतः दीं जीवन की कामना करने वाले व्यक्ति को व्यायाम की उपेक्षा नहीं करनी 


चाहिए । 

स्वास्थ्य ही सौन्दर्य है । जिस मनुष्य का स्वास्थ्य ठीक नहीं, वह चाहे लाख 
कृत्रिम प्रसाघनों से अपना सौन्दर्य बढ़ाना चाहे, नहीं बढ सकता है । यहीं नहीं, 
प्रकृति से सुन्दर व्यक्ति भी स्वास्थ्य के अभाव में असुन्दर-सा प्रतीत होता है और 
ठीक उसके विपरीत असुन्दर व्यक्ति यदि स्वस्थ है, तो सुन्दर लगता है। अतः 
सुन्दर बनने के लिए भी उत्तम स्वास्थ्य होना अनिवार्य है। उस स्वास्थ्य की 
कुझ्ली व्यायाम ही है। a 
_ ˆ ऊपर कहा गया है कि प्रत्येक अवस्था के व्यायाम की प्रक्रिया में भेद होता 
हे । बच्चों का व्यायाम उनका इधर-उधर दोड़ना, चलना, गिरना, हँसना, खेलना 
आदि हैं । जिन बच्चों को उक्त क्रियाओं से वंचित रखा जाता है, बे अध्रिकतर _ 
अस्वस्थ्य ही नजर बाते हैं। उक्त क्रियाओं से उनके अङ्गं में स्फुरण होता है 
र स्फुरण से रक्त-संचार अपनी गति से होता रहता है। इससे उनका शारी- 

क गठन ठीक रहता है । वे जो कछ खाते-पीते हैं; शरीर उसे आस 

; 'उसे आसानी से पचा 
 छेताहे। फिर वे स्वस्थ क्‍यों नहीं होगे .? tN 
भागे चल कर जव वे बच्चे विलद्ययों में पढ़ने जाते हैं, तब उनके व्यायाम 
प्रक्रिया में थोड़ा भेद हो जाता है। स्कूल में खेल-कूद का प्रबन्ध उनके व्यायाम 
के लिए ही किया जाता है। जो लड़के उसमें भाग नहों लेते वे ठोक नहीं करते । 
यहाँ का व्यायाम विशेष परिश्रम की अपेक्षा रखता है । बात यह है कि विद्यालय 


है] 


CC-0.Panini Kanya Maha Vidyalaya Collection. 


Digitized by Arya Samaj Foundation Chennai and eGangotri 


CS), 


तो हर तरह की विद्या की शिक्षा देने वाला है । जहाँ एक ओर वह मानसिक 
स्तर के विकास के लिये ज्ञान-विज्ञान की शिक्षा देता है वहाँ दूसरी ओर शारीरिक 
विकास कें लिये ब्यायाम को शिक्षा देना उसका ही कर्तब्य है। किसी-किसी 
विद्यालय में सामान्य खेल-कूद के अतिरिक्त विशेष आसन, प्राणायाम आदि की भी 
शिक्षा दी जाती है । 
आगे जब मनुष्य पढ-लिखकर कमंक्षत्र में पदार्पण करता है, तो उसका व्यायाम- 
क्षेत्र भिन्न हो जाता है । यदि वह कृषक हूँ, तो उसे अन्य ब्यायाम की आवश्यकता 
नहीं है । अपना खेती-वारी का कार्य-सम्पादन ही उसके लिए उचित व्यायाम है। 
यदि वह व्यापारी है तो उसे व्यायाम पर ध्यान देना होगा । अन्यथा शरीर से 
हाथ धोना पड़ेगा । पैसा भले ही वह अधिक पैदा कर ले, व्यायाम के अभाव में 
उसे जीवन का आनन्द स्वप्नवत हो जायेगा । यदि वह अध्यापक है तो भी व्यायाम 
की उपेक्षा उसके लिए घातक है। मानसिक व्यायाम तो वह पढने-पढ़ाने में कर 
लेता है, पर शारीरिक व्यायाम के लिए कुछ खेल-कूद, टहलूना, आसन, प्राणायाम 
आदि का अम्यास परमावण्यक है । युवावस्था में कठिन ब्यायाम भी किये जा सकते 
हैं । जैसे, दण्ड-बैठक, कुश्ती, तैरना, दौड़ना आदि । वृद्धावस्था में व्यायाम को 
प्रक्रिया भिन्न हो जाती है। वृद्ध व्यक्ति को स्वस्थ रहने के लिए केवल प्रातः साथं 
भ्रमण ही उत्तम व्यायाम है । इस तरह अवस्था और व्यवस्था के भेद से व्यायामों 
में भी भेद हैं । | बट 
व्यायाम के लिए उपयुक्त समय प्रातःकाल तथा सायंकाळ है। इसके लिये 
खुली हवा परमावश्यक है । भोजन फे ` बाद व्यायाम हानिकर है । रे इसी तरह 
रूणावस्था तथा भूख की अवस्था में भी व्यायाम हानिप्रद है । सामथय से अधिक 
व्यायाम भी हानिकर है । व्यायाम के वाद मुँह से साँस केना. फेफड़ों के लिए 
घातक है । व्यायाम के बाद तुरन्त स्नान तथा भोजन भी वर्जित हैं । इन सूत्रों को 
घ्यान में रखना चाहिए । 
- - मानव-जीवन में व्यायाम का विशेष स्थान हैं। जिस प्रकार रेलगाड़ी के इश्जन 
को चलाने लिये कोयले और पानी की आवश्यकता होती है, उसी प्रकार शरीर 
को चलाने कै-लिये व्यायाम खपी कोयले को नितान्त आवश्यकता हैं व्यायाम से . 

सारा शरीर सुडौल, सुसंगठित एवं दृढ़ बन जाता है । रक्त-संचार ठीक तरह सेः 


तथा तीव्र गति से होता रहता है। हृदय की गति में वेग पैदा हो जाता है तथा 
पाचन-शक्ति ठीक रहती है। पुटूठे मजबूत हो जाते हैं, सीना चौड़ा हो जाता है, 
गर्दन मोटी हो जाती है तथा इन्द्रियां ठीक तरह से अपना कार्य करती हैं । मन 
सदा प्रसन्न रहता है और रोग फटकने नहीं पाता । 


व्यायाम का प्रभाव शरीर पर तो पड़ता ही है, मन और मस्तिष्क पर भी 
पड़ता हूँ। व्यायाम द्वारा मन और मस्तिष्क का विकास होता हैं। व्यायामशील' 
मनुष्य संयमी होता हूँ। संयम से उसका चरित्र निखरता है तथा समाज में वह 
आदर का पात्र बन जाता है। वह कभी क्रोध नहीं करता। क्षमा, दया, परोपकार 
आदि गुण अनायास ही उसमें आ जाते हैं और वह मनुष्य मात्र का आदरभाजनः 
बन जाता है । 


खेद है, आजकल हमारे देश में व्यायाम पर लोग पूर्णतः ध्यान नहीं देते । 
व्यायाम के अभाव में न तो वे जीवन का सच्चा आनन्द प्रां कर पाते हैं ओर न 
देश का सिर ही ऊँचा कर पाते हैं । आये दिन विविध रोगों का शिकार होकर 
अकाल ही कालकवलित हो जाते हैं। एक समय था, जब हमारे यहाँ हनुमान्‌, 
भीष्म, परशुराम, अर्जुन, अभिमन्यु आदि वीरों ने पराक्रम से देश का मस्तक ऊँचा 
किया । यह उनके ब्रह्मचर्य और व्यायाम का हो प्रभाव था । प्रताप, शिवाजी, 
पृथ्वीराज आदि वीर राजाओं तथा स्वामी रामतीर्थ, स्वामी विवेकानन्द, स्वामी 
दयानन्द, महात्मा गांधी आदि महापु९षों की ब्यायामपरायणता से हमें प्रेरणा छेनी 
चाहिए । गामा ने भारत में हो नहीं, अपितु विश्व में मल्लयुद्ध में जो ख्याति प्राप्त 


की थी, वह ब्यायाम की ही महिमा थी । प्रो० राममूति जैसा वीर भारत ने ही : 


पैदा किया, जिसने अपनी वीरता से विश्व को चकित कर दिया । यह व्यायाम 
की ही साधना का फळ है । 


oe एक वार स्वामी विवेकानन्द ने कहा था कि “व्यायाम करने और गीता 
पढ़ने इन दो बातों में से यदि तुम्हें एक ही को चुनना हो तो मैं कहुँगा कि व्यायाम 


= चुन छो”'। व्यायाम के सम्बन्ध में संस्कृत के एक कवि ने कहा है-- 

व्यायामपुष्टगात्रस्य बुद्धिस्तेजो यशो बलम्‌ । 
प्रवर्धन्ते मनुष्यस्य तस्माद्रयायाममाचरेत्‌ ॥ 
अर्थात्‌ व्यायाम से शरीर पुष्ट होता है तथा बुद्धि, तेज, यश और वल का 
बिकास होता है । अतः व्यायाम आचरणीय है । 
व्यायाम मनुष्य के लिए अति आवश्यक कर्तव्य है । अवस्थानुसार उचित का 
ध्यान रख कर इस कर्तव्य का पालन प्रत्येक मनुष्य को करना चाहिए | आनन्द» 


अय जीवन बिताने का इससे बढ़ कर दूसरा साधन नहीं है। अतः इसकी उपेक्षा 
कदापि नहीं करनो चाहिए । 


सेनिक शिक्षा 


क्रिसो भी स्वतन्त्र राष्ट्र के रिए सेना का होना आवश्यक है । सेना राष्ट्र को 
खतरों से रक्षा करनेवाली एक सुसंगठित शक्ति है। प्राचीनकाळ में भी राजा लोग 
सेना रखते थे । राज्य के सात अंगों में सेना का प्र मुख स्थान है । सेना को शिक्षित 
होना आवश्यक है । सेना के लिये किताबी शिक्षा आवश्यक नहीं हं। उसकी शिक्षा 
दुसरे ढंग की होती है। सेना की शिक्षा में अनुशासन, शारीरिक संगठन, शत्रु से 
'त्रतिकार की भावना; देश की रक्षा के लिए र भावना आदि आवश्यक 
डे । इस विधय की शिक्षा को हो सैनिक शिक्षा कहते हैं । 
इघर हमारा देश इस कार्य में अन्य BE पीछे रहा दा ष्य 
=ळति अध्यात्मप्रघान रही है। अहिंसा हमारा ' म 
SS दृष्टि से देखा जाता रहा है ५२ अतएँव हिसावृत्तिं को प्रोत्साहित 
करनेवाली सैनिक शिक्षां की उपेक्षा स्वाभाविक हैं। किन्तु आज अणुबम के युग 
-क्रे केवल शांति को सहारा किसी: स्वतन्व देश के लिए हितकर नहीं हैं । आज का 
मनुष्य, विशेषकर अभारतीय मनुष्य अधिक क्रूर एवं:दानव बन गया है । उसमें 

दूसरे की सम्पत्ति हड़प लेने की प्रबल भावना काम कर रही. है । आये दिन, एक 
राष्ट्र दूसरे राष्ट्र को आत्मसांत्‌ करने में ही अपना गौरव समझता है। भारत पर 
चीन का आक्रमण इसका प्रत्यक्ष प्रमाण है। ऐसी भयंकर परिस्थिति में भला 
भारत कँसे इस आवश्यक अंग को तिलाझ्ज लि; दे सकता है ! - 

“जननी जन्मभूमिश्च स्वर्गादपि गरीयसी”? अर्थात्‌ माता और मातृभूमि स्वर्ग 
-से भी बढ़ कर है। अतः. उसकी रक्षा हर आवश्यक उपाय से करनी चाहिए । 
' यद्यपि हमारा उद्देश्य किसी राष्ट्र पर आक्रमण करना नहीं है, पर आक्रमणकारी 
से देश की रक्षा करना हमारा परम कर्तव्य है। इसी रक्षा के लिए सैनिक शक्ति 
का सङ्गठन करना हमने भी आरम्भ किया है। यह सैनिक शिक्षा हमारे यहाँ 
पहले भी थी, पर आजकल इसमें बिशेष प्रगति है। आज प्रत्येक नागरिक को 
सैनिक बनने की आवश्यकता है ताकि वह समय पर रणक्षेत्र में जाकर शत्रु का 
` सामना कर सके। इन्हीं कारणों से विद्यालयों में भी आज सैनिक शिक्षा अनिवार्य 
कर दी गयी हू । EL ob 
„ विद्यार्थी का जीवन एक कच्चे घड़े के समान होता. है ।. उसे जिस वातावरण 
में रखकर जैसी शिक्षा दी. जायेगी, वह उसी के. अनुरूप वन सकेगा। इसक्तिए 
भविष्य को दृष्टि में रखकर हमारे .राष्ट्रनायकों ने विद्यालयों में- सैनिक शिक्षा 
अनिवार्य कर दी ह। कितावी-शिक्षा केवळ आत्मिक एवं बौद्धिक उन्नति में ही 
सहायक हो सकती है । सैनिक शिक्षा शारीरिक उन्नति का भी मुख्य साधन. है । 
आज बढ़ती हुई अनुशासनहीनता को देखकर भी. इस. शिक्षा की नितान्त 
आवश्यकता हैँ । सैनिक शिक्षा केवळ युद्धस्थल के लिए ही उपादेय नहीं है, किन्तु 
जीवन के प्रत्येक क्षण में उसकी. उपादेयता हैं। जीवन का. नाम ही संघर्ष है । 
' उस जीवनरूपी संघर्षसे जूझने के लिए भी सैनिक शिक्षा की महती आवश्यकता है । 
सैनिक रिक्षा में परेड|का मुख्य स्थान है । एक साथ हाथ-पैर मिलाकर चलने, 

' घूमने, दौड़ने आदि से सहयोगिता की दृढ़ भावना आती है। आपस मे सुसङ्गठित 

. होकर काम करने की प्रवृत्ति का विकास होता है । इस . तरह सैनिक शिक्षा छे 

` एकता का अमल्य ळ।म अनायास प्राप्त हो जाता है । “8 

सैनिक शिक्षा में आज्ञापालन का सबसे अधिक महत्व हुँ । सेना में नायक की 
आज्ञा ही सवंप्रमुख होती है । मृत्यु के सामने भी नायक की आज्ञा के विना सैनिक 


| पीछे नहीं हट सकता । एक वार. नेपोलियन बोनापार्ट के एक सैनिक ने विना 


| 


उसकी. आज्ञा के शत्रु पर आक्रमण कर दिया । यद्यपि.उकका आक्रमण. उचित था, 
प्र नायक.को आज्ञा नहीं थी, इसलिए उसे दण्ड दिया गया । साथ ही उसके 
इस उत्साहपूर्ण कार्य की प्रशंसा भी की गई ! 

-. आज हमारे विद्यार्थियों. में आडम्वर, विलासिता, आदि दुर्गुणों के.आ जाने से 
स्वास्थ्य की कमी दिखाई दे रही है ।- सैनिक शिक्षा से. शारीरिक स्वास्थ्य में भी 
वृद्धि होती है ।. स्वास्थ्य सौन्दर्य. की कसौटी है। आत्मा का बळ भी शरीर के वरू 


` पर ही निर्भर है।..जिसका शरीर स्वस्थ एवं पुष्ट है, उसीके पास आत्मबल भी 


होता है । आत्मवळ की .जीवन में वड़ी आवश्यकता. है। अतः सैनिक शिक्षा प्रत्येक 
मानव के लिए अत्यावदयक हैं । 

सैनिकों का एक स्वतन्त्र पहनावा .होता है । उसे “वर्दी” कहते हैं । यह वर्दी 
शरीर को, सुसंगठित .एवं चुस्त बनाने में अधिक सहायता पहुँचाती है। इसके 
अतिरिक्त सैनिक शिक्षा _ हमारे नैतिक स्तर को भो वढ़ाती हैँ ।..नैतिक पतन की 
इस विषम घड़ी. में. सैनिक शिक्षा.का अत्यधिक महत्त्व हू.। विद्यार्थियों में इसकी 
अत्यन्त आवश्यकता. है, क्योंकि वे ही भारत के सावी कणधार हूं । हे! 

सारांश यह कि सैनिक शिक्षा मानव-जीबन. के लिए अत्यावश्यक है । उसकी 


आवश्यकता यद्ध के लिए ही नहीं है, अपितु जीवन के .प्रतिक्षण के लिए है। बल _ 


एवं बुद्धि को विकसित करने. के... िए भी सैनिक शिक्षा की मह॒ती उपयोगिता 
है । इसकी सर्वाज्धीण,उपयोगिता को देखते: हुए, .अन्त में यही कहा जा सकता हँ 
कि सैनिक शिक्षा किसी भी स्वतन्त्र राष्ट्र के लिए वरदान हैं । , - : 

" पुस्तकालय उस स्थान को कहते हैं, जहाँ विविध विषयों को प्रकाशित तथा 
अप्रकाशित ( हस्तलेख ) पुस्तके संगृहीत हों । पुस्तकालय कई प्रकार के होते हैं 
`. जैसे--विद्यालय का पुस्तकालय, प्राम का पुस्तकालय, शहर का पुस्तकालय तथा 
निजी पुस्तकालय आदि । पुस्तकालय की उपयोगिता पढे-लिखे समाज के लिए 
ही है। ज्यों-ज्यों देश में शिक्षा का प्रचार एवं प्रसार होता जा रहा है, .त्यों-त्यों 
पुस्तकालयों की संख्या में वृद्धि होती जा रही है। | 
अध्ययन प्रत्येक मनुष्य के लिए आवश्यक कर्तव्य है। अध्ययन मुख्यतः दो 
प्रकार का होता है--१५ सामान्य तथा २. विशेष । सामान्य अध्ययन पाठशालाओं 
में ` पाठ्यपुस्तकों का किया जाता है तथा विशेष अध्ययन के साधन पुस्तकालय 
हैं । विद्यार्थी पाठ्य-पुस्तक को पढ़ कर किसी विषय का सामान्य ज्ञान ही प्राप्त 
कर सकता है। ` विस्तृत ज्ञान के लिए उसे या तो गुरुओं की शरण लेनी पड़ेगी 
या पुस्तकालय की । गुरु भी उसे पुस्तकांछयों की सहायता से ही विस्तृत ज्ञान 
कराने में समर्थ हो सकता हैं। यही कारण है कि प्रत्येक पाठशाला में एक पुस्त- 
काल्‍य रखा जाता है। पुस्तकालय में एक स्थान होता है, जहाँ बंठकर पाठक पुस्तकें 
तथा सामाजिक पत्र-पंत्रिकाएँ पढ़ते हैं । उसे 'वाचनालय' कहा जाता है। वाचनो- 
य पुस्तकाय का महत्वपूर्ण बज है। 7»... ` ` 
पुस्तकालय अवकाश के समय के सदुपयोग के लिए भी उचित साधन हूँ। 
अवकाश के समय हम गन्दे वातावरण से बच सकें, 'इंसके लिए पुस्तकालय बहुत 
बड़ा आधार हैं। वहाँ बैठकर हम अपने मस्तिक को विकसित करने के लिए अच्छे- _ 
अच्छे लेखकों की रचनाएँ पढ़कर लाभान्वित हो सकते है। वाल्मीकि व्यास, 
कालिदास, भवभूति, श्रीह, सूर, तुलसी, विहारी, प्रसाद आदि संस्कृत तथा | 
हिन्दी के कवियों की कविताएं तथा उन पर लिखित समालोचनायें पढ़कर हम 
अपने ज्ञान का वर्घन कर सकते हैं । एक साथ, एक विषय पर अनेक पुस्तके पुस्तका- 
लय में हो सुखभ हो सकती हैं । इन साहित्यिक एवं समालोचनात्मक पुस्तकों के 
अतिरिक्त बढे-बड़े महात्माओं, समाजसुधारकों एवं विद्वानों के चरित्रों को पढ़ कर 

हम अपना मार्ग भी प्रशस्त कर सकते हैं ।. विविध पत्र-पत्रिकाओं में प्रकाशित 

सामयिक समस्याओं से पूर्ण परिचित हो सकते हैं । वाचनालय में बैठकर पुस्त- 
कालय की पुस्तकों एवं पत्रन्पत्रिकाओं से आवश्यक बातों को अपनी नोटबुक में 

नोट कर सकते हैं । ये सब पुस्तकालय के महत्त्वपूर्ण चमत्कार हैँ । [ 

आजकल विद्यालयों में प्रतियोगिताएं होती हैं । भाषण-प्रतियोगिता, अन्त्या- 

क्ञरीःप्रतियोगिता, लेखन्प्रतियोगिता, कविता-प्रतियोगिता आदि उनके नाम हूँ | 

इन सभी प्रतियोगिताओं में अच्छे अंक प्रास करने के लिए हमें केवल पाठ्यपुस्तकों 
पर ही निर्भर नहीं रहना होगा । उसके लिए गुरुओं और पुस्तकालयों की शरण 
लेनी पड़ेगो । वाचनालय में बैठ कर प्रतियोगिता से सम्बद्ध पुस्तकें पढ़नी होंगी 
और उनमें निहित आवस्यक तथ्यों को एकत्र करना होगा। विविध उद्धरणों से 
यक्त भाषण या लेख अधिक अङ्कु पाने में सहायक होते हैं। तात्पर्य यह्‌ हैँ कि 
अच्छे विद्यार्थी बनने के लिए पुस्तकालय से सहायता लेना अत्यावश्यक हूँ । यही 
कारण है कि प्रत्येक अच्छे विद्याळ्यं में एक समृद्ध पुस्तकाडय रखा जाता है । 

विद्यार्थियों के अतिरिक्त अध्यापकों के लिए भी यें विद्याळयीय पुस्तकालय बहुत . 
बड़े सहायक होते हैं । 


ने -अच्छी पु ग्रह करते हैं। इसे 
कुछ लोग अपने घर पर भी अच्छी अच्छी पुस्तकों का संग्रह कः 
हो “निजी पुस्तकालय” कहते हैं। निजी पुस्तकालय अधिकतर प्रोफेसर को 
रखते हैं । कुछ पढ़ने के शौकीन घनी-मानो व्यि भी निजी पुस्तकालय रखत हैं । 
यह संग्रह अधिकतर उनके:निजी काम का होता है । इससे सभी लोग लाभान्वित 
नहीं हों सकते । विदेशों में- इसका विशेष प्रचलन हैत ' 


है] 


मी दत्व बा हे से ही कण 
अहते हैं। ग्राम-पुस्तकाल्‍ूयों का स्तर साधारण होता हैं ! या = होता 
का प्रसार होता जा रहा हैं, त्यों त्यो ुस्तकालयों र उ बी स्पिरियार 
रहा है बुद प्राम-पुस्तंकोलयों की. हुमा हाक 
का वयानं अदे इधर गधा ह इसको सरकार पूर्ण सहायता ची दला ग 
ओलो-मभांछी जनता को | पुस्तकालयः के: माध्यम से 'सामयिक पत्र-पंत्रिकाओं ' को 

देखने का सुअवंसर मिल जाता है । अवकाश के समय में मनोरञ्जन के लिए कुछः 
कहानी -उपन्यास आदि पढने को उन्हें आसानी से. मिल जाते हें । इससे उनका 
मानसिक स्तर भी विकसित होता रहता है । ये पुस्तकालय शिक्षाप्रचार में भी 
सहायक होते हैं । ः 
नगरों में तो मुहल्ले-मुहल्ले में पुस्तकालय तथा वाचनालय होते हैँ । इसके 
अछावा विशिष्ट पुस्तकालय भी नगरों में हो होते हैँ ।. इन पस्तकालयों के. खुलने का 
निश्चित समय: होता है । उस:सप्नय अधिकांश लोग उससे लाभ उठाते ह । वहाँ 
पर पुस्तकों के आदान-प्रदान की भी अच्छी: व्यवस्थाः रहती हुँ। -कुछ निश्चित 
शुल्क जमा करने पर वहाँ से घर ले जाने-के लिए- भी पुस्तक मिलती हैं । इनः 
पुस्ठकालयों का,सामाजिक एवं;सैक्षणिक दृष्टि से बड़ा. महत्त्व: हुँ;। - 
उपयुक्तं विविध प्रकार के पुंस्तकाल्यों में पुस्तकों: के रखने की एक वैज्ञानिक 
प्रणाली बनायी गयी है । इस प्रणाली: को ` "पुस्तकालय विज्ञान' कहते हैं । इसः 
प्रणाली का ज्ञान पुस्तकालय के कर्मचारी को अवद्य रखना चाहिए । इसके 
प्रशिक्षण की व्यवस्था आजकल अनेक विश्वविद्यालयों में है। इस विषय पर अंग्रेजी 
तथा हिन्दी में बहुत सी पुस्तकें भी लिखी गयी हैं | पुस्तकालय-विज्ञान पर आज- 
कल नये-नये अन्वेषण. भी हो रहे हैं । अ 
i: पुस्तकाळ्यः समाज.के हित के लिए बनाए जाते हुँ । अतः अहितक्रर प॒स्तकों 
का संग्रह उनमें कदापि नहीं होना चाहिए । खेद हैं कि. आजकल पुस्तकालयों में 
इस पर विशेष ध्यान नहीं दिया जा: रहा है । आजकल बाजारों में कुछ निम्नस्तर 
की भी पुस्तक देखने को मिलती हुँ, जो सामाजिक दृष्टि से अत्यन्त हास्यास्पद 
हुँ। ऐसे मनचले साहित्य का पुरतक्रालयों से बहिष्कार ही उचित हैं । पुस्तकालयः 
हमार ्ञानवर्दन का महत्त्वपूर्ण साधन हैं, इनमें अज्ञानमूलक पस्तकं कदापि नहीं 
होनी चाहिए |... ee क 
अभी हमारे देश में पुस्तकालयों की बड़ी कमी है। जो है भो, उनमें पर्याप्त 


पुस्तकें नहीं हैँ । प्रामीण क्षेत्र इस दिशा में. बहुत पीछे है.। सरकार-का कर्तव्य * 
र हैं कि इन; कमियों पर ध्यान दे । साथ ही:जनता को भी इस प्र ब्यान देते की . 

आवश्यकता है । पुस्तका्यों का जितना विकास होगा, देश की उतनी ही उन्नति 
होगी; क्‍योंकि पुस्तकालय ज्ञान के साधन हैं और - ज्ञान के बिना किसी. भी. 
देश का सांस्कृतिक विकास नहीं हो सकता । -. ; 


समाचार पत्र. `~ 


` मनुष्य सामाजिक प्राणी है। वह समाज की गतिविधि से परिचित होना 
चाहता है । वह प्रत्यक्ष घटनाओं के अतिरिक्त देश-विदेश में घटित होंने वाली 
प्रत्यक्षं घटनाओं को भी जानने की इच्छा रखता हुँ! इसी मानव-वृत्ति ने समा- 
चार-पत्र को जन्म. दिया । इसंतरह .'संमाचार-पत्र' को परिभाषा हुई “देश-विदेश 
की. सामाजिक गति-विधियों को प्रकाशित करनेवाला पत्रं ।”'यह दैनिक, साप्ताहिक, 
अ्ंसासांहिक, पाक्षिक, मासिक आदि भेदों में विभक्त हूँ। :जो प्रतिदिन प्रकाशित 
होता है, वह दैनिक पत्र कहलाता है । इसी तरह तीन दिनों पर अघंसाप्ताहिक, 
सात दिनों पर साप्ताहिक, पन्द्रह दिनों पर 'पाक्षिक तथा एक मास पर मासिक: 
पत्र प्रकाशित होते हैं. । ` FES 22% 2९7, 
समाचार-पत्र का इतिहांस अधिक ' पुराना नहीं हैं। सोलेहवीं शताब्दी में 
इटली के “बेनिस' नगर में इसका प्रादुर्भाव हुआ । अन्य देशों ने इसका अनुकरण 
किया | इङ्गलैण्ड में समाचारपत्र के दर्शन उसके एंक शताब्दी बाद अर्थात्‌ सत्रहवीं 
शताब्दी में हुए । भारतवर्ष में अंग्रेजों के आने पर समाचार-पत्र निकलने रगा । 
सर्वप्रथम १७४० ई० में “इण्डिया गजट? नामक पत्र प्रकाशित हुआ । यह पत्र 
अंग्रेजी भाषा में था। इसके बाद इंस प्रवृत्ति का विकास हुआ हिन्दी में इसाइयों 
ने सर्वप्रथम समाचार दर्पण” नामक पत्र निकाला । हिन्दीं के प्राचीन समाचार- 
पत्रों में राजा शिवप्रसाद का बनारस अखबार' तथा भारतेन्दु की 'कविवचनसुधा” 


“आदि उल्लेखनीय. हैं । सन्‌ १८३५ ई में मुद्रण-य्त्र की स्वतन्त्रता के फलस्वरूप 


अनेक पत्र-पत्निकाओं का प्रकाशन होने छगा।:  : . ' 

` “समाज में जो वस्तु अधिक प्रिय होती है, उसका विकास शीघ्र होता है। समा- 
चार-पत्नों की छोकप्रियता इतनी बढ़ती गयी कि थोड़े समय में इसकी संख्या में 
"पर्याप्त वृद्धि हो चली । फलतः आज देश-विदेश में सव जगह बहुत से समाचार- 
'पत्र निकल रहे हैं । कोई ऐसी भाषा नही जिसमें एक दो समाचार-पत्र न निकलते 
हों। चारों ओर समाचार-पत्रों की धूम मची हुई है। कुछ दिन पहले भारत में 
समाचार-पत्र पढ़ने वालों की संख्या कम थी, इसलिए समाचार-पत्र भी कम 
“निकलते थे, पर अव-ऐसो बात नहीं: है। शिक्षा के प्रसार के साथ-साथ पत्रपाठकों 
की संख्या में भो विकास हुआ है। फलतः भारत भी इस क्षेत्र में अब पीछे 


नहीं है । 


समाचार-पत्रों से समाज का बहुत राभ है। इनके द्वारा घर बैठे हमें देश- 
) बिदेश के राजनीतिक, सामाजिक; साहित्यिक, घामिक एवं व्यावसायिक समाचार 
| एक साथ मिछ जाते हैं। ताजे से ताजे समाचार इनके द्वारा हमें मिलते हैं । 
/  'चौकरियों के विज्ञापन, विवाह सम्बन्धी विज्ञापन तथा व्यवसायसम्बन्धी विज्ञापनों 
को. पढ़कर हम अपने विकास का मार्ग इनके ही द्वारा प्रशस्त करते हुँ। विद्यार्थी 
अपना परीक्षाफल छुट्टियों के दिनों में इन्हीं के माध्यम से कम से ककम समय में 
तथा कम से कम खर्च में घर बैठे जान छेते हैं। यह तो हुआ सामाजिक लाभ । 
'समाचार-पत्रों से व्यक्तिगत छाम कम नहीं हैं । समाचार:पतरःप्रकाशन एक अच्छा 
व्यवसाय हैं । इससे बहुत से व्यक्ति लाभान्वित होते हैं ।. प्रत्येक समाचार-पत्र का 
एक प्रेस होता है । उसका एक सम्पादकमण्डल होता है । बहुत से उसके एजेण्ट 
'होते हैं, जो घर-घर उसे पहुँचाते हैँ । ये सब तो लाभान्वित होते ही हैं ।- इसके 
अतिरिक्त सवसे अधिक लाभ तो उम व्यक्ति को है, जो इसका संचालक होता है । 
आज विरळा, टाटा, डालमिया आदि जितने उच्च व्यवसायी है-सभी समाचार- 
पत्रों का प्रकाशन करते. हं. और उससे बिपुल सम्पत्तिः पैदा करते हैं। 
0 ऽत्येक सामाचारत्र में कुछ नियत स्तम्भ होते है। जैसे-सम्पादकीय टिप्पणी, 
 अग्रळेख; स्थानीयः समाचार, जनपदीय समाचार, “व्यापारिक संमाचांर एवं विविध 
. विज्ञापन आदि । अग्रलेख में विशिष्ट एब्रेंस्सामग्रिक समस्याः का. विवेचनपूर्ण स्पष्टी- 

करण होता है । सम्पादक उसमें अपनो ओर से उचित सलाह भी देता है। यह 
स्तम्भ पत्र का विशिष्ट अंग हुँ । 'सम्पादकोय टिप्पणी” वाला स्तम्भ भी सम्पादक 
का ही होता है । इसमें छोटी, किन्तु महत्त्वपूर्ण समस्याएं तथा उनक्रा समाधान 
रहता हैं । स्थानीय समाचार वाले स्तम्भ में स्थानीय समाचार विस्तृत रूप-से 
दिये जाते हैं । व्यावसायिक स्तम्भ व्यवसासियों के लिए होता है । इसमें सोना, 
चाँदी; गल्ले आदि के ताजे भाव रहते हैं। बिज्ञापन स्तम्भ किसी भी पत्र का 
मह्त्वपूर्ण स्तम्भ हुँ । इसका महत्त्व इसलिए ही नहीं है कि इससे समाज को लाभः 
होता है, अपितु इसलिए भी है कि यह एक आय का खोत होता है । विज्ञापन 
के माध्यम से पत्रों की आय बढ़ती है । जिस पत्र में जितना अधिक विज्ञापन 
निकलता हूँ, उसकी उतनी ही आय होती है । 

समाचार-पत्र जनता के सन्देशवाहक का भी काम करते हैं । हमारी प्रतिदिन 
की समस्याओं को सरकार के सामने प्रस्तुत कर उनका उचित समाधान करते हैं ।. 
सरकार भी पत्रों द्वारा अपनी बाते जनता तक पहुँचा कर पथ-प्रदर्शन करती है । 
देश की समस्याओं पर यदि सरकार समुचित ध्यान. नहीं देती तो समाचारपत्र 
उसकी टीकाःटिप्पणी कर उप्तका ध्यान आश्ृष्ट करते हैं । 

राष्ट्रीय जागति का एकमात्र साधन समाचार-पत्र है । राष्ट्रिय चेतना को उद्बुद्ध 
करने का पुनीत कार्य इनके ही द्वारा सम्पन्न होता है। देश-प्रेम और स्व्राघीनता के 
भावों को जगाने में इनका बहुत बड़ा योग होता है । इस प्रकार देश की सम्यता 
एवं संस्कृति के प्रचार एवं प्रसार में इसका बहुत बड़ा हाथ होता है । 

समाचार-पत्र का जो शाब्दिक अर्थ है, उसी सीमा में रहकर उसे यथार्थ बातों 
का प्रकाशन करना चाहिए । इसी से उसकी मर्यादा है। खेद है, आजकल कुछ 
ऐसे समाचार-पत्र भी निकलने लगे हैं, जो अयथार्थ एवं मनमाने समाचारों का 
प्रकांशन करने में ही अपना गौरव समझते हैं । किसी' भी पत्र का आदर तभी तक. 
होता है, जब तक वह 'वादों' के विवाद में नहीं पड़ता । समाचार-पत्र समाज का 
दर्पण है, उसे स्वच्छ होना चाहिए । तभी समाज का सही-सही प्रतिबिम्ब उसमें [अः 
सकेगा, तभी उसकी प्रतिष्ठा बढ़ेगी और तभी वह सच्चा मागदशक वन सकेगा | 


अतः उसे अपनी मर्यादा में ही रहना चाहिए । | ७ 

| बिजया दशमी 


। भारतवर्ष में वैसे तो प्रत्येक मास में एक न पर्व या उत्सव आता ही रहता है, 

"किन्तु प्रचलन की दृष्टि से चार उत्सव अधिक महत्त्व के हैं--१- श्रावणी ( रक्षा- 

अन्धन ), २. विजया दशमी, ३- दीपावली तथा ४. होलो.। इनमें “श्रावणी” का 

अधिक सम्बन्ध ब्राह्म णवर्ण से, 'विजया दंशमी” का अधिक सम्बन्ध क्षत्रियवर्ण से, 

“दीपावली” का अधिक सम्बन्ध वैश्य वर्ण से तथा 'होली” का अधिक सम्बन्ध शूद्र 

वर्ण से है। अर्थात्‌ वर्णविशेष के लिए उत्सवविशेष वनाये गये हैं । निष्कर्ष यह 
हँईकि विजया दशमी क्षत्रियों का उत्सव है । गा 

__ बिजया दशमी आरिविन शुक्ल दशमी को पड़ती हैं । इस तिथि का ऐतिहासिक 

| महत्त्व । भगवान्‌ राम ने इसी तिथि को रावण पर चढ़ाई की और बिजय पायी 

 शीः। तमी से इस तिथि का महत्त्व बढ़ गया और विजय देने वाली होने के कारण 

“इसका नाम विजया दशमी पड़ा । इसका दूसरा नाम 'दशहरा' हैं। दशहरा का 
'भी तात्पर्य दश शिर वाळे रावण के वघ से है ।' 


FE इस तिथि का ऐतिहासिक एवं जी महत्त्व है, अपितु वैज्ञानिक एवं 
गजिऋ महत्त्व भी हुँ । वर्षा ऋतु में प्रायः चारों तरफ की भूमि तृणमय एवं 
जलमय हो जाती है, जिससे पथ छुप्तप्राय हो जाते हैं, सभी राजा-महाराजा यात्रा 
स्थगित रखते हैं । अतः तुलसीदास ने लिखा,भी है -- | 
' ` 'विविघ भूमि तृण संकुल समुझि परंहि नहि पन्थ ।' 
` आश्विन शुक्छ दशमी पर्यन्त ये सव उत्पात होते हैं। उस दिन से आकाश 
स्वच्छ हो जाता है, उपद्रव शान्त हो जाते हैं, रास्ते साफ-सुथरे हो जाते हुँ एवं 
` सुवे नई चेतना क्रा उदय हो जाता हुँ । अतः यह समय यात्रा के लिए अतीव 
उपयोगी एवं विजय-दायक होता है। रिखा भी है-- . 
मास्विनस्य ` सिते पक्षे दशम्यां तारकोदये । 
« स कालो . विजयो नाम सर्वकारयार्थसाध्रकः ॥ 


ड ` अर्थात्‌ यह समय विजयदायक है । इसी समय विजय चाहने बोलो को | यात्रा 

करनी चाहिए । यही कारण है कि राम ने इसी काळ में यात्रा करके विश्व- 
“विजयी रावण पर विजय प्राप्त की थी । 


इस महत्त्वपूर्ण तिथि के सम्त्रन्ध में एक और कथा प्रचलित है । शुभ-निशुभ 
नामक असुरो से पथिवी आक्रान्त थी । जगत्‌ भयभीत था । देवताओं के प्रार्थना 

करने पर भगवती दुर्गा इसी दिन प्रादुर्भूत हुई और उन विश्वविजयी असुरों का 
संहार किया । इसीलिए उस दिन दुर्गा जी को पुजा बड़े समारोह के साथ को 
जाती है। 

विजया दशमी के दिन क्षत्रिय लोग विशेष उत्सव मनाते हुँ। क्योंकि यह 
पर्व उन्हीं का है । वे अपने शस्त्रों का पूजन करते हैं । घर-घर दुर्गा-पूजन होता 
हं । नगर-नगर में मेले का भव्य आयोजन किया जाता हैं । दूर-दूर के लोग उस 
मेले में सम्मिलित होते हैं । आमोद-प्रमोद के वातावरण में "सारा समाज दिखायी 
देता है । ` 

नगर से वाहर एक कृत्रिम लङ्का पुरी बनायी जाती हूँ। वहाँ पर कागज से 
रावण की एके विशाल मूर्ति बनायी जाती है। राम और लक्ष्मण के वेश में दो 
बालक सज्जित होकर धनुष-बाण लिये हुए रथारूढ हो उस मूर्ति के सम्मुख लाये 
जाते हैं । युद्ध का दृश्य दिखाया जाता है अन्त में सूर्यास्त के समय रावण का 
वध दिखाया जाता हैँ । अर्थात्‌ उस कागज को पनी मूर्ति को आग छफा कर जला 
दिया जाता है। “रामचन्द्रजी की जय! के नारे लगाते हैं । इस प्रकार प्रतिवर्ष 
यह दृश्य दिखाया जाता है । ! 

यस उत्सवं केवल खिलवाड़ के लिए नहीं किया जाता, अपितु इसके पीछे 
भारतीय वीरता का उच्च आदर्श छिपा हुआ है भारत भूमि  वोरप्रद्नविणी है । 
राम जैसे आदर्श वीर को पैदा करने का श्रेय इसी भारत भूमि को है । साथ ही 
यह भी लक्षित होता है कि प्रबल आसुरी शक्ति का संहार उच्च मानवी शक्ति 
द्वारा हो सम्भव हैँ । इस तरह यह महोत्सव शिक्षाप्रद एवं भारतीय आदशों से 
ओतनप्रोत हैं।  . ` 


- 

दीपावली 


विजयादशमी और होली को तरह दीपावली भी भारतीयों का बडा प्रिय 
त्यौहार हैं । प्रतिवर्ष कातिक कृष्ण अमावास्या को यह उत्सव बड़े समारोह के 
साथ मनाया जाता है । जगह-जगह दोपक जलाये जाते हैं, इसी से इसका नाम 
“दीपावरी' हुं । 
प्रत्येक उत्सव का सम्बन्ध किसी न किसी ऐतिहासिक घटना से होता है। 
इस उत्सव का सम्बन्ध भगवान्‌ रामचन्द्र के अयोध्या-आगमन से हुँ।-इसी दिन 
भगवान्‌ राम विश्वविजयी शत्रु रावण को मार कर छङ्का से अयोध्या पधारे थे । 
चौदह वर्ष वनवास के बाद राम का यह अयोध्या-आगमन विशेष आनन्ददायी 
 या।अतःसभीनरऽनारी का उस दिन उत्सव मनाना स्वाभाविक था । उत्सव में 
जगह-जगह सफाई करना, दीपक जलाना, मिंशई खाना, आमोद-प्रमो : के सामान 
जुटाना आदि आवस्यक है । उसी दिन से यह उत्सव प्रचरित हो गया और आज 
तक मनाया जा रहा है । साथ ही इसका आध्यात्मिक स्वरूप यह है कि अधम | 
रूप रावण का नाश कर वर्मरूप राम का जव समागम होता है, तभी मनुष्य का 
अन्तःकतण प्रकाशित होता हे और उस प्रकाश में साधक अपने लक्ष्यमार्ग को 
श्रा करता है ५ ` 
दूसरी कथा यह है कि इसी दीपावली के दिन भगवान्‌ विष्ण ने वामनादतार 
धारण करके. राजा बलि द्वारा बन्दी की गयी लक्ष्मी को उन्मुक्त किया था। वह 
लक्ष्मी हमारे घर में आये, अन्यत्र न जाय, इसी उद्देश्य से इस दिन रातभर 
लक्मीपूजन किया जाता हुँ और जागरण किया जाता है । कहते हैँ- लक्ष्मी जी 
त में धन लेकर यह कहती हुई घर-घर घूमती हैं कि कौन जगा है, उसे 
घन दूँ । 

निशीथे वरदा लक्ष्मी: को जागर्तीति भाषिणी । 

तस्म घनं प्रयच्छामि" ७००७७७००७७ ००७ 0०००७ °| 
. ` ' यह त्यौहार कातिक कृष्ण तेरस से कातिक शुक्ल द्वितीया तक पाँच दित-- 
. मनाया जाता है | प्रथम दिन “घनतेरस' कहलाता है । इस दिन बत॑न खरीदना. 

शुभ माना जाता है। बाजारों में बर्तनों की सजावट देखते ही बनती है। दुसरा 
दिन “नरक चतुर्दशी” कहलाता है। भगवान्‌ श्रीकृष्ण ने इसी दिन नरकासुर का 
वघ किथा था और इसी दिन भगवान्‌ ने नरसिंह रूप धारण कर प्रह्लाद के पिता 
का वध कियाथा। इस दिन घर को सफाई का जातो है और सायंकाल दीपक 
जलाये जाते हैं तीसरा दिन लक्षमोपुजन का है । यही दिन “दीपावली” कहलाता 
है । सायंकाल होते ही घर-घर दोपकों को मालाएँ सजाई जाती हूँ। चारों ओर 
प्रकाश हो नजर आता है । 
“जगमग जगमग दीप जळू रहे 
चारों ओर ज्योति छायी है। 
'संन्व्या के आंगन में मानो; 
रानी उषा उतर आयी हूँ॥” 


स्थान-स्थान पर दीपमालायें बड़े सुन्दर दृश्य उपस्थित करतो हैं । नगरों में 
इवेत, हरे, नीले, पोले, लाल, युलात्री लदूटुओं में विद्युत प्रकाश बड़ा ही आकर्षक 
होता है । चौथे दिन गोवर्द्धनपूजा होती है । यह पूजा श्रीकृष्ण के गोवर्धन पर्वत 
उठाकर ब्रज की रक्षा करने के उपलक्ष्य में को जाती है । गाय-बैल भी पूजे जाते 
है । पाँचवाँ दिन 'भैयादूज' या यमद्वितीयाः कहलाता हद | ऐसा विश्वास है कि 
इंस दिन यमुना जी में स्नान करने से मनुष्य यमयातना सं मुक्त हो जाता हैं । 
इस दिन स्त्रियाँ अपने-अपने भाइयों की मिष्टान्न-खिलाती हैं और उनके मस्तक पर 
तिलक लगाती हैं। भाई भी वहनों का उपहार देते हैँ। इस तरह हमारे लिए 
दीपावली का पर्व वड़े उत्साह का है। इसः दिन छोग अच्छे-अच्छे कपड़े पहनते हैं 
और अच्छा-अच्छा भोजन करते हैं । 


“चस उत्सव के नाम पर एक कुप्रथा चल पड़ी है, जिसका नाम है--चूतक्रीडा 
( र ) । इसका कहीं भी विधान नहीं है । दूतक्रीड़ा से देश की बड़ी 
हानि होती है । जुआ खेलना एक ऐसा नशा है कि इससे कितने लोग बर्बाद होते 
दिखायी देते हैं । .इस उत्सव के नाम पर यह कलङ्क है। कहाँ कुवासनाओं एवं 
कुमावनाओं को दूर करने के लिये दीपावली” का आयोजन भौर कहाँ यह गहरी 

कुप्रथा का प्रचलन ! जो हो, इसका निराकरण होना चाहिये । उसकी जगह पर 
रामायण की कथा एवं हरिकीर्तन आदि का प्रचलन होना चाहिये। इसी से देश 
का यथार्थ लाभ हो सकता है। 


Fo 


'हिन्दूस माज में पर्वों एवं उत्सवों की विलक्षण परम्परा है। हो भी क्यों न ? 
ये पर्व समाज को नई चेतना देते हैं, जीवन में नया उल्लास पैदा करते हैं। 'होली', 
“होलिका” या 'होलका' का उत्सव भो कुछ ऐसा ही. उल्लासमय एवं ऐतिहासिक 
पर्व हूँ । यहाँ प्रतिवर्षं हम आर्यं जन 'होरिका' का दाह करते हैं और उस जळती 
हुई अग्निज्वाला के वीच से प्रह्वाद के प्रतिनिधिस्वरूप एक वृक्ष को निकाल कर 
जलाशय में ठण्डा करते हैं । उस वृक्ष की पहले पूजा को जाती है । 
कं [यह त्योहार फाल्गुन शुक्ल पूर्णिमा से लेकर चैत्र कृष्ण द्वितीया तक मनाया 
जाता हँ। पुमा को 'होलिका” जलायी जाती है । प्रतिपदा को पड़ी रहती है तथा 
द्वितीया को उसी की राख से आरम्भ कर अवीर, गुलाल, रंग आदि का आदान- 
प्रदान किया जाता है । कहीं-कहीं होलिकादाह के दुसरे हो दिन उत्सव मनाने की 
प्रथा हूँ । होली मस्ती का त्यौहार है । इस दिन युवक-युवतियाँ, बालक-वृद्ध सभी 
मस्त होकर आनन्द का अनुभव करते हुए परस्पर मिलते-जुलते हैं । तरह-तरह की 
रस-भरी उक्तियों एवं गीतियों से आकाश गूंज उठता है। झाँझ, मृदङ्ग, ढोल 
शहनाई आदि वाद्यों के बोल हृदय को वरवस झकझोर देते हैं । गली-गली, 

डगर-डगर, नगर-नगर सत्र आनन्द का सागर उमड़ आता हैं । अपनेपन को Ee 
कर मानों हम एक हो जाते हैं । यही हमारा आदर्श है और यही होली का संकेत है | 
. पूर्णिमा को जो होलिका” जलाई जाती है उसके प्रसंग में एक पौराणिक आरुयान 


: प्रसिद्ध है। हिरण्यकशिपु दैत्य की चहुन का नाम था होलिका” | वह भाई की आज्ञा 


से प्रह्माद को गोद में लेकर उसे जलाने के लिये असि में बैठी थी । होलिका अग्ति 

में जळ नहीं सकती थी, ऐसा वरदान था । किन्तु ईश्वर की महिमा विलक्षण है। 
चह अन्याय को सहन नहीं कर सकता। निर्दोष भक्त प्रह्नाद को जलाने वाली 
होलिका स्वयं जल कर राख हो गयी और कण-कण में भगवान्‌ को देखने वाला 
भक्त प्रह्माद जल नहीं सका । इसी पवित्र पौराणिक घटना की स्मृति में आज भी 
हम आर्य जन 'होलिका? का दाह करते हैँ और उस जलती हुई अग्नि-ज्वाला वीच 
से प्रह्लाद के प्रतिनिधिस्वरूप एक वृक्ष को निकाल कर जलाशय में ठण्डा करते 
हैं.। उस वृक्ष की पहले पूजा भी की जाती है । 
भविष्य पुराण में एक दूसरा उपाख्यान भी मिलता है, जो इस प्रकार है- 
माली नाम का एक राक्षस था। उसकी पुत्री का नाम 'ढोढा' था । उसने आरा- 
घना से रुद्र को प्रसन्न कर यह वर प्राप्त किया कि वह देवता या मनुष्य किसी से 
भी न मारी जा सके | निदान वह उन्मत्त (असावधान) बालकों को सताने छगी । 
विशेष कर ऋतु को सन्धि में उसकी पीड़ा होती थी । उसका नाश शस्त्रास्त्र या 
मन्त्र-औपधि किसी से नहीं होता.था। राजा रघु के राज्य में जब प्रजा उससे 
आजिज आ गयी तो राजा से निवेदन किया । . राजा. ने गुरुवर वशि से उसके 
निराकरण का उपाय पूछा । वशिष्ठ ने उसके निराकरण का यह उपाय बताया कि 
फाल्गुन की पूर्णिमा के दिन, जब शीत समाप्त होता है ओर गर्मी प्रारम्भ होती है, 
तब मनुष्य, विशेष कर वालक, उत्साहपूर्वङः हाथों में खड्ग आदि शस्त्रास्त्र लेकर 
योड़ाओं की तरह विचरग करें । सूखे काष्ठ और उपलों की बहुत बड़ी ढेरी लगायी 
जाय तथा सायंकाळ उसमें अग्नि लगाकर राक्षस-विनाशक मन्त्रों से हवन किया 
जाय। उस अग्नि की लोग तीन वार प्रदक्षिणा-करे तथा 'झडाडा' आदि उच्च 
स्वर में उच्चारण करें । साय ही जिसको जो आवे, यथेच्छ भाषण करें। सायंकारू 
घर में और आंगन में गोवर से चौका लगाता, घर में. शिशुओं की रक्षा करना, 
हास्य रस के गीत गाना और बालकों को गुड़, पव्वान्न, मिष्टान्न आदि खिलाना 
आदि कर्म उस समय विहित हैं । उस रात बालकों की रक्षा पर विशेष ध्यान देने 
की आवश्यकता पर जोर दिया गया हूँ. राजा रघु ने अपने राज्य में ऐसा कराया 
और वह उपद्रव शान्त हुआ । तभी से यह प्रथा चल पड़ी । पहली कथा की अपेक्षा 
वाद को कथा का प्रचलन आज अधिक दिखायी देता है । | 

ये तो हुईं “होलिका” के सम्बन्ध में पौराणिक गाथाएं । अव व्यावहारिक पक्ष 
पर भी थोड़ा विचार करें। चैत्र से नये वर्ष का प्रारम्भ माना जाता है। पूर्णिमान्त 
मान से फाल्गुन-पूणिमा को वर्ष की समासि हो जाती है तथा चैत्र कृष्ण प्रतिपदासे 
नये वर्ष का प्रारम्भ हो जाता है । ऐसी स्थिति में यह होलिकादाह पुराने वर्ष शव- | 
दाह का प्रतीक माना जा सकता है । दूसरे दिन प्रतिपदा को जो प्रेमालाप, परस्पर 
मिलन, अवोर, गुलाल आदि का आदान-प्रदान होता है वह इस बात का प्रतीक है | 
कि अब नये वर्ष में हम पुरानी बातों को भूल कर परस्पर सौहार्द से रहें । छोटे- . | 
बड़े, घनी-दरिद्र, उच्च-नीच, ब्राह्मण-शूद्र, सभी भेद-भाव भुलाकर एकता के सूत्र | 
मे वेधने की मानों उस दिन प्रतिज्ञा करते हैं रंग या अबीर इस बात का प्रतीक | 
है कि वर्षारम्भ की यह लालिमा अन्त तक बनी रहे। अर्थात्‌ हमारा शरीर, मन | 
ओर हृदय सभी स्वस्थ, प्रसन्न एवं विकसित रहें । इसी दिन से हमारे यहाँ वसन्त 
ऋतु का आरम्भ माना जाता है । वसन्त कामदेव का मित्र माना गया हैँ। यही 
कारण है कि उस दिन जड़-चेतन, नर-नारी सभी पर कामदेव की कृपा दिखायी | 
देती है । तभी तो उस दिन सभी लोग प्रेमालाप करने में ही गौरव का अनुभव 
करते हुँ । [ 
शास्त्रीय दृष्टि से भी वसन्तोत्सव एवं काम-पूजा का विधान प्रतिपदा को ही हूँ । 
स्वच्छ वेशभूषा में एक साथ बैठ कर परस्पर चन्दन, गुछाल, रोरी आदि रगाना 
तथा आम्रमझरी का आस्वादन करना इस विधान का मुख्य अङ्ग है । होलिका के 
का वन्दन करना भी शारत्रविहित हूँ । मीमांसा शास्त्र के 'होलिकाधिकरण? 
मै इसकी विस्तृत चर्चा है ।[अतः होलिकोत्सव शास्त्र-पुराणों से प्रतिपादित एक 
प्राचोन त्योहार है। यही कारण हूँ किं भारत के सभी अञ्जलों में यह त्यौहार 
सनाया जाता है । ब्रजमण्डल में इसका विरोष रूप देखने को मिलता हुँ । 
. इम इस सांस्कृतिक पर्व की मर्यादा की रक्षा करनी चाहिए और सम्प्रति जो 
कु रीतियाँ इसमें प्रविष्ट हो गयी हैं, उन्हें दूर करने की चेष्टा करनी चाहिए । 

विज्ञान की महिमा 


| ` विज्ञान का शाब्दिक अर्थ है—विशेष ज्ञान । किन्तु आजकल यह शब्द एक 
| बिद्याविशेष का वाचक है । विज्ञान वह भौतिक विद्या है, जिसके सहारे किसी भी 
।चस्तु का वास्तविक ज्ञान प्राप्त किया जा सके । अग्रेजी भाषा में इसे 'साइन्स' 
| कहते हैं । यह विद्या भारत में पहले थी । पर अध्यात्मविद्या के विकास ने इसको 
' चढ़ने नही दिया औरं वह प्रायः लुप्त हो गयी । विदेशियों ने उस विधा से लाभ 
| उठाया और उसके चमत्कार सामने आये । हमने भी उनके सम्पकं में आने पर 
| उसके प्रभाव को स्वीकार किया । इस तरह विज्ञान की आज देश-विदेश में सर्वत्र 
| चर्चा है। उसके प्रभाव से आज कोई भी देश अछूता नहीं है । सर्वत्र उसका साम्राज्य 
| छाया हुआ है। . 
। यह वैज्ञानिक आविष्कारों का युग है । जहाँ देखिये वहीं विज्ञान के चमत्कार. 
| दिखायी दे रहे हैं। विज्ञान ने आज एक क्रान्ति उत्पन्न कर दी है। आज का मानव- 
| जीवन विज्ञान से पूर्णतः प्रभावित है। बाल्यकाल से लेकर मूत्युपर्यन्त मानों वह 
| विज्ञान की हो गोद में पता है । प्रकृति उसकी दासी सी बनी हुई है। अर्थात्‌ 
| उस पर विज्ञान का पूर्ण साम्राज्य है। किसी देश की उन्नति का एकमात्र साधन 
| आज विज्ञान हैं। आज की सभ्यता और संस्कृति भी विज्ञान की अनुगामिनी बनी 
| हुई है । जो देश वैज्ञानिक प्रगति में “ जितनों ही आगे बढा हुआ है, वह उतना ही 
। सम्य एवं संस्कृत कहा जाता हैं । आइए, अब हम उसके कुछ चमत्कारों की चर्चा 
| करें । ल्‍ | ह 
। मनुष्य एकः भौतिक प्राणो है। भौतिक सुख-सुविधाओं की चाह उसका 
| स्वभाव है ।-उन सुख-्सुविघाओं के लिए उसने जो-जो आविष्कार किये हैं, वे सभी 
बैज्ञानिक आविष्कार हैं। उन आविष्कारों की प्रगति रुकी नहीं है, विकास पर 
| है। तभी तो आज बह. मंगळ और चन्द्र-लोक में जाने का स्वप्न देख रहा हत 
वह दिन दुर नहीं, जब वह स्वप्त साकार होक्तर' रहेगा । ` $: 
: ४ आज का मनुष्य जितना सुखी, सम्पन्न एवं समुन्तत बना हुआ है. वह सब 


| 
| 

विज्ञान का ही प्रभाव है । विज्ञान के विभिन्न उपकरणों द्वारा वह जो चाहता है, 
_सहज में कर डालता है। यात्रासम्बन्धी उपकरणों को ही लोजिए । प्रहछे एक 

स्थान से दुसरे स्थान पर जाने के किए पर्या समय, घन भर श्रम की अपेक्षा 

होती थी। आज रेल, मोटर, वायुयान, जुलयान आदि वैज्ञानिक साधनों की कृपा 
है। इतना हो नहीं, '्यटनिक' विमान दारा आज:का मानव चन्र तक 
'पहुँचने में सफल हो चुका है । °» 


.. समाचार-सम्वन्धी वैज्ञानिक आविष्कार भी. कम चमत्कारी: नहीं है। एक | 
स्थान से दूसरे स्थानः तक समाचारः भेजने के लिए जिन वैज्ञानिक साधनों की सृष्टि | 


हुई. है, उन्हें देखकर बुद्धि चकरा जाती है । एक पतले तार के सहारे समाचार 


भेज दिये जाते हैं। टेलीफोन? सर्वेबिदित यन्त्र है जिसके -सहारे हम घर बैठे देशः 


से सैंकड़ों मील की दुरी कम से कम समय, घन और श्रम में तय की जा सकती - 


. विदेश के किसी भी व्यक्ति से वात कर सकते हैं। इतना ही नहीं, 'बेतार के तार” | 
के सहारे हम दिल्ली में हुए प्रधानमंत्री के भाषण को अपने घर में उसी क्षण सुन... 
सकते हैं । 'रेडियो' की सहायता से हम झांज जो घर बैठे देश-विदेश के ताजे | 


` समाचार सुनते हैं, यह किसकी महिमा है? विज्ञान की ही तो है.! 
`` मुद्रण/्यन्त्र का आविष्कारः . आज हमारे लिए कितना उपयोगो है, बताने, की 


आवश्यकता नहीं । जो पुस्तक पहले हाथ से लिखी जाती थी; वह आज मुद्रण-यंत्र | 


की कृपा से अल्प से अल्प समय में, अधिक'संख्या में और सुन्दर से सुन्दर आकार” 


अकार में हमारे सामने आा जातो है। सम्राचारपत्रों का प्रकाशन इन्हीं मुद्रण ` 


यन्त्रों का कार्य है । 

`. मनोरञ्जन के क्षेत्र में विज्ञान ने जो आविष्कार किये हैं, उनकी कहानी तो 
ओर भी मनोरक्षक है। “सिनेमा से आज कौन परिचित नहीं है। छोटे-बड़े सभी 2 
शहरों में आज सिनेमागृह हैं । छोटे-बड़े सभी उसका .भानन्द उठाते हैँ । आज के 
` व्यस्त जीवत के लिए सिनेमा.रूपी वैज्ञानिक आविष्कार मनोरञ्जन का बड़ा भारी 
साधन है। इसके देखने से. केवळ मनोर्न ही नहीं होता, अपितु कुछ जीवनो- 
` पयोगी शिक्षा भी मिल जाती है । मनोरञ्जन के क्षेत्र में दुसरा स्थान 'रेडियो' का 


> 

हैं । रेडियो से हम घर बैठे संगीत, नाटक, कहानी, समाचार आदि जब चाहें सुन 
सकते हैं । PP हाफ 

चिकित्सा के क्षेत्र में भी सइकी देन अविस्मरणीय है । आज: कठिन रोगों की 
सरल और सहज चिकित्सा के लिए अनेक औषधियों का निर्माण (किया गया है । 
“एक्स-रे! यन्त्र द्वारा शरीर के समस्त भीतरी अवयवों की छानवीन की जा 
सकती है। चीरफाड़ और आपरेशन सम्बन्धी यन्त्रों के आविष्कार से आज किसी : 
भी अनावश्यक तृत्त्व का' दूरीकरण ( आपरेशन .). विना कष्ट के किया जा सकता 
है । "इस्ेष्शन' की महिमा तो सर्वविदित ही है । 

. “विजलो का तो आजकल खूब प्रचार एवं प्रसार है । विजली और बिजली के 
पंखे का आनन्दः'हम सभी नित्य लेते हैं ।. विजली न केवल प्रकाश का ही साधन 
है, अपितु अन्य उपयोगो वस्तुओं के निर्माण में भो उसका उपयोग . किया जाता 
हुँ । विजली सें. आज अनेक मशीनें चल रहो हैं । बिजली. खेदी के लिए भी 
उपयोगी साधन हो चलो है।' यंही कारण है कि आजकल गाँवों में भी बिजली 
पहुँचायी जा रही है ।. नः तक : 

युद्ध के भयंकर और प्रलयंक र ससत्रसत्रों को भी विज्ञान ने ही जन्म दिया 
है (पुराणों में हम आग्नेयास्त्र और. वायव्यास्त की कहानी पढ़ते हैं, पर वह आज 
प्रत्यक्ष है । भणुवम का अविष्कार आज के युग की विशेषता है। अणुवम द्वारा 
क्षण में सृष्टि का संहार. किया जा सकता हैं। इंसके अतिरिक्तः मशीनगन, तोप, 
जेट विमान का आविष्कार युद्धस्थल के. लिए अतीव उपयोगी है । आज के युद्ध 
पहले की तरह हाथी और घोड़ों के सहारे नहीं होते। आज तो विज्ञान ने ऐसे-एऐसे : 
आविष्कार किये हैं कि प्राचीन साधन फीके पड़ गये हैं । a | 
` इस तरह विज्ञान के अनेक चमत्कारपूर्ण आविष्कार आज हमार लिये वरदान 
बने हुए हैं । उनकी उपयोगिता का वर्णन शब्दों में नहीं किया जा सकता | रूस ' 
और अमेरिका आज वैज्ञानिक प्रगति में अग्रणी हैँ। भारत भी जब से स्वतन्त्र 
हुआ है, तब से वैज्ञानिक क्षेत्र में हाथ बेटा रहा है। वह दिन दूर नहीं, जब 
भारत भी. खस और अमेरिका की पंक्ति में बैठ सकेगा। ' विज्ञान का 
उज्ज्वळहैँ ` | em 

भारतीय नारी | 


जीवन रूपी रथ के दो चक्र हैं--एक स्त्री, दूसरा पुरुष। अतः दोनों का 
.समान महत्त्व है । हमारे यहाँ स्त्रियों को पुरुष की अर्द्धाज्धिनी कहा जाता है। 
रत्री के बिना पुरुष कोई भी घामिक कार्य करने का अधिकारी नहीं है । नारी 'हो 
हमारी जननी है । श्रद्धा, दया, क्षमा, कहणा आदि कोमल भावनाओं को प्रत्यक्ष 
मूर्ति नारी हैं। कहा भी है कि. । क 
“नारी तुम केवल श्रद्धा हो ।?” So 5 
प्राचीन काळ में स्त्रियों का समाज में बड़ा ऊंचा स्थान था.। वे: शिक्षित 
होती थीं । मैत्रेयी, गार्गी, अपाला, :घोषा आदि नारियाँ वेदमन्त्रों:का पूर्ण ज्ञान 
रखती थीं । मनुसंमृति में लिखा है कि जहाँ स्त्रियों का आदर होता है, वहाँ 
देवताओं का वास होता है!” रह 
` ` “त्र नार्यस्तु पृज्यन्ते रमन्ते तत्र देवताः ।” ; 
मध्ययुग में भी स्त्रियों की स्थिति अच्छो थी। ` बौद्ध-युग में अनेक स्त्रियाँ 
भिक्षुणी; थीं । यवन काळ में नारी की स्थिति में अन्तर आ गया । नारी घरों को 
चहार-दीवारियों में बन्द रहने छगी । पर्दा-प्रथा, बाल-विवाहं, सती-प्रथा आदि 
अनेक कुप्रथाएँ आरम्भ हो गयीं । फलतः नारी-समाज की स्थिति अत्यन्त दयनीय 
एवं दीन्‌ हो गयी । उनमें अशिक्षा बढ़ने लगी और संकीर्णता घर करने लगी । 
` ` आधुनिक काल में आकर नारियों की स्थिति में. कुछ सुधार हुआ है । आज 
की नारियाँ विदेशो नारी-आन्दोलन से प्रभावित होकर स्वतन्त्रता की ओर झुकी 
हैँ । धीरे-धीरे उनमें शिक्षा का प्रचार-प्रसार होने लगा है। उक्त कुप्रथाओं में 
सुधार होने लगा है । पर्दा-प्रथा प्रायः समास हो गयी है। अब स्त्रियों का धीरे- 
घीरे सार्वजनिक जीवन में भी प्रवेश होने लगा है। वे पुरुषों के समान चुनावों में 
मतदान कर रही हूँ । साथ ही एम० एछ०:ए०, मन्त्री, मुख्य मन्त्री, प्रधान मन्त्री 


ः 3: भादि पदों पर. नियुक्त भी हो रही हैं । 


घोड र "इर ने स्त्री में 'पुरुष की अपेक्षा अधिक शक्ति | प्रदान की है । मां, पत्ती 
अरगृहरकषमी के रूप में भारत उसे उच्च आसन प्रदान करता रहा है। भारतीय 

नारी त्याग, तपस्या और वात्सल्य को शुद्ध मू्ति है। पत्नी के रूप में नारी का 
रूप भारत में घामिक और आत्मिक माना गया है। भारतीयों के लिये स्त्री केवल 
सन्तान उत्पन्न करने के लिये-या भोग की वस्तु कभी नहीं रही है। हिन्दू नारी 
का सम्वन्ध वासना की पृष्ठभूमि से ऊपर उठकर पव्रत्र-घमंलोक में स्थापित किया 
गया है । SE न 
` प्राचीन ऋषियों ने जहाँ स्त्रियों के अनेक गुणों की चर्चा की है, वहाँ इनमें 
रहने वाले दोषों को ओर भी संकेत किया है। यही कारण है, कि ऋषियों ने उसे 
बाल्यावस्था में माता-पिता के आश्रय में, प्रौढ़ होने पर पति के साथ तथा वृद्ध 
होने पर पुत्रों के आश्रय में रहने का आदेश दिया है । 
“पिता रक्षति कौमारे भर्ता रक्षति योवने। 
` पुत्रों रक्षति वार्घक्ये न स्त्री स्वातन्त्र्यमहुति ॥'' 
ऐसा इसलिये किया गया है कि स्त्रियों का स्वभाव चञ्चल हुआ करता है । वे 
यथःविचलित न हो सकें । आज को नारी यदि उक्त आर्ष वाक्य की उपेक्षा कर 
स्वतन्त्र वातावरण में विचरण करना चाहती है तो भयंकर भूल कर रही है। 
पाश्चात्य सभ्यता की चकाचौंध में आज की नारियाँ पुरुषों के समान अधिकार- 
लोलुप तथा. बासनामयी बन गयौ हैं !.क्या उन्हें यह नहीं मालूम है कि स्त्री और 
पुरुष की प्रकृति में मौलिक अन्तर होता है । दोनों के कार्यक्षेत्र भिन्न-भिन्न हैं । 
एक दूसरे का स्थान लेकर जीवन को आनन्दमय नहीं बना सकता है जीवन का 
आनन्द तभी हैं, जव दोनों अपनी-अपनी सीमा में रहें । पत्नी पति की अनुगामिनी 
वनकर रहें और पति उसे गृह की लक्ष्मी की तरह आंदर और श्रद्धा से देखे, यही 
दाम्पत्य-जीवन की मधुरिमा हैं और यही भारतीय आदर्श हैँ । 
आज का भारतीय नारी-सभाज उफ़ प्राचीन मान्यताओं का पूर्णतः विरोधी 
दिखायी दे रहा है । आज की नारियाँ पुरुषों के साय होड़ करना चाहती हैं । विवाह 
के प्रति भी उनका आदर्श बदलता जा रहा है । आज की नारियाँ विवाह को कोई 
महंत्त्व नहीं देतीं । उस पवित्र एवं द बन्धन को बात की वात में विच्छिन्न करना 
उनके बाँये हाथ का खेल हो गया है। वे:इस सम्बन्ध पर रौकिक दृष्टि से विचार 

करती हूँ । उनको यह नहीं पता कि हमारे यहाँ विवाह संस्कार का पारलौकिक 
महत्त्व अधिक है । विवाह.का अर्थ वे केवल भोग समझती हैं। ` क्या. भोगों:को 
सोगकर किसी को शान्ति मिल सकती है ? भोग अनन्त हैं, उनको भोगने से तृप्ति 
कदापि नहीं मिल सकती। तृप्ति तो संयम: और नियमित जीवन से ही मिल 
सकतो हैं । | 

- स्त्रियों की शिक्षा के सम्बन्ध में आज बड़ी प्रगति हो रही है-। प्राचोन काल में 
भी स्त्रियाँ शिक्षित. होती थीं। गार्गी, मैत्रेयी आदि स्त्रियाँ तो वेद के मन्त्रों का 
पठन-पाठन करती थों। कुछ.लोग स्त्री-शिक्षा के विरोधी हैं। उनका तर्क यह है 
कि शिक्षित स्त्रियों में पाश्चात्य सम्यता की गन्ध अधिक आ जाती है और पारि- 
चारिक जीवन सुखमय: नहीं हो पाता । बात बिलकुल ठीक हैं। स्त्रियों के लिये 
बर्तमान शिक्षा-प्रणाली नितान्त गहित है । उन्हें भारतीय ढग की शिक्षा में शिक्षित 
करना चाहिये। अर्थात्‌ स्त्रियों के लिये अंग्रेजी की शिक्षा अधिक न. देकर संस्कत 
की शिक्षा प्र बल देना चाहिए । संस्कत का अध्ययन करने से उनकी धामिक 
भावना दृढ़ होगी और वे प्राचीन नारी को भाँति गृंह-लक्ष्मी वन कर परिवार में 
प्रेम और सोहार्द का वातावरण उत्पन्न करेंगी । सीता, सावित्री, अनसूया आदि 
पति-भक्त एवं आदर्श नारियों का जीवन-चरित्र पढ़कर उनके अनुरूप अपना जीवन 
वना सकगी | स्त्रियों के लिए इतनी ही शिक्षा आवश्यक है। उन्हें उच्च शिक्षा 
दिलाने को कोई आवश्यकता नहीं हैं । 


हमारी सम्यता में नारी का पातिव्रत धर्म सव धर्मों से बढ़कर माना गया है । 
इस विचार में छोकिक और परलौकिक दोनों सुखों का संमिश्रण है । वर्तमान में 
शान्ति तथा भविष्य में सुख भी इधी मार्ग से प्राप्त हो सकता है । यद्यपि आज का 
युग इसका विरोधी है, किन्तु क्या सत्य, दया, करुणा, ब्रह्मचर्य आदि गुणों का 
अमाव समाज को सन्मार्ग पर छा सकता है? कदापि नहीं । अतः नारी को अपने 
प्राचीन आदर्श का स्मरण रख कर पातिं्रत धर्म का निर्वाह करना चाहिए। ` 


हमारी संस्कृति में नारी का आदर्श बड़ा ऊँचा है । वह स्नेह, ममता. और प्रेम 
: का प्रतीक है । वह मानव-जीवन का रस है, अमृत हुँ मौर प्राण है। . ७ - 

` भारतीय ग्राम | 


भारतदर्ष गाँवों का देशहै। लगभग ८० प्रतिशत जनता गाँवों में निवास 
करती है । नगरों में रहनेवाले भी अधिकांश रोग गाँव के ही निवासी हुँ । नोकरी 
या व्यापार के सिलसिले में-वे नगरों में रहते हैं । वस्तुतः उनका सम्बन्ध गाँवों से 
ही है । अतः यह कहना अतिशयोक्तिपूर्ण न होगा कि हमारा भारत गाँवों में रहता 
हुँ। गाँवों का सुधार ही भारत का सुधार है और गाँवों का उत्थान ही भारत का 
उत्थान है। * कड़े HIF NF 
“- प्राचीनकाल में गाँवों की स्थितिं आज से वहुत भिन्न थी। प्राचीनकाळ के 
ग्रामवासी बहुत सीधे-सादे, भोले-भाले, ईप्या-दवेप-विहीन तथा छल-कपट से रहित 
होतें थे। उनको जीवन झंझटों से रहित था। वे परिश्रमी तथा अध्यवसायी होते थे। 
आलस्य उनके अन्दर तनिक भी नहीं था । विलासिता का वे नाम तक नहीं जानते 
थे । राजनीति से कोसों दूर रहते थे | भाई-भाई में प्रेम था। यद्यपि वे अशिक्षितः 
थे, फिर भी शिक्षा का अभाव उन्हें खटकता नहों था। उनका जीवन सांदा थां । 
वे भोजन की सामग्री पैदा करते थे । नगर के लोग उन्हीं पर आश्रित थे । प्राचीन 
शास्त्रों में वणितं गृहस्थ धमं के अनुकूछ उनका आचरण था | अतिथि-सेवा और 
गौओं तथा ब्राह्मणों की सेवा उनका सहज घर्म था। साधुःसंन्यासी का वे सम्मान 
करते थे और उन्हें आवद्यंक अन्न-चस्त्र देकर सन्तुष्ट करने में अपने को घन्य सम- . 
झते थे । गृहस्थो के लिये अतिथि-सेवा का वड़ा महत्त्व हैँ । प्राचीन गृहस्थ इस पर 
अधिक ध्यान देते थे यज्ञऱ्यागादि घामिक कार्यों में उनकी प्रवृत्ति थी । ईश्वर पर 
उनकी आस्था थी । यही कारण था कि समय पर पानी बरसता था । ईति-भीति 
का नाम नहीं या। अन्न की उत्पत्ति अधिक मात्रा में होती थी । सब-सुखी थे । 
समय ने पलटा खाया । शहरों का चाकचिक्य गाँवों में भी समा गया । राज: 
नीतिक छल-प्रपञ्न गाँववालों को भी नही छोड़ सका । विल्ासिता का बोलवाला हो 
गया ।- आपसी संघर्ष में पड़कर,गाँववालों का शुद्ध एव सात्त्विक जीवन दूषित हो 
गया । ईदवर के प्रति विश्वास भी अब. कम हो गया । यज्ञ्याग़ादिकों 220 नाम 
हेता भी पाप हो गया । यही कारण है:कि अब. उन्हें अनेक दैवी. आपदा्ओं का भी 

सामना करना पडता है । समय पर पानी नहीं,वरसता । आये दिन अकाल, अवर्षण 
आदि दैवी प्रकोप हो रहे हैं । फलतः गाँवों का जीवन आज पहले की अपेक्षा नीरस 
तथा शुष्क है। उसको सरस तथा हरा-भरा बनाने के लिये सरकार कटिबद्ध है । 
आये दिन गाँडों के विकास के लिये अनेक हितकारी योजनायें वन रही हैं। वह 
दिन दुर नहीं जब गाँव पुनः अपनी प्राचीन प्रतिष्ठा प्राप्त कर छेंगे । 


गाँवों में सबसे बड़ी कमी शिक्षा की है। इस महत्त्वपुर्ण कमी को दूर करने के 
लिये भी सरकार पूर्ण प्रयत्न कर रही है। आज कोई गाँव ऐसा नहों है, जिसमें 
एक प्रारम्भिक पाठशाला न हो । गाँवों में प्रौढों की शिक्षा के लिये भी रात्रि-पाठ- 
शालाएं खोली गयो हैं । कई गाँवों में पुस्तकालय तथा वाचनाल्‍ूय की भी स्थापना 
हो गयी है । पुस्तकालय में साहित्यिक तथा सांस्कृतिक पुस्तकें सरकार की ओर से 
दी जाती है। ग्रामीण स्तर की छोटी-छोटी पुस्तकें उनके पुस्तकालयों में सरकार 
स्वयं देती है । सरकार द्वारा गाँवों में विविध पत्र-पत्रिकारये, रेडियो आदि का भी 
प्रबन्ध है । किन्तु इस दिशा से अभी बड़ी कमी है। सरकार तो अपना कर्तव्य 
कर ही रही है गाँवों के निवासियों का भी. कर्त्तव्य है कि सरकारी साधनों का 
सदुपयोग करें और गाँवों को पूर्ण शिक्षित तथा संस्कृत बनाने में सहयोग दें । 
उधर सरकार को भी. इस कार्य में और अधिक जागरूक होने की आवश्यकता 
है | सरकारी सहायता का दुरुपयोग न हो, इस पर सरकार की ओर से पूरा 
नियन्त्रण होता चाहिए । . | 


पु प्राचीन तथा अर्वाचीन काल में गाँव-गाँव में संस्कृत शिक्षा का भी पूरा 
अवन्ध था। गाँव-गाँव में संस्कृत पाठशालायें थीं। जिसकी इच्छा होती थी, गुरुकुल 
में जाकर वेद-बैदांग का ज्ञान सहज में प्राप्त. कर छेता था । उस समय संस्कृत का 
पठन-पाठन बहुत विकसित था। संस्कृतज्ञां कां समादेर था । विद्यार्थी संस्कृत 


पढ़ने में अपना गौरव समझता था। शिक्षा निःशुल्क थी। गुरु. लोग भी त्यागी 


एव अध्यापनानुरागी थे। संस्कृत छात्रों का समाज में पूणं समादर था । गरोव: 
विद्यार्थी को सहायता: देने में धनी-मानी छोग“अपना-भौरवे समझते थे देश में 
एक सांस्कृतिक छहर थी गाँव-गाँव में संस्कृत के पण्डितः होते थे ।: गाँवों का 


। 
है 

वातावरण पूरा संस्कृतनिष्ठ था। छोगों में धर्म के प्रसि पूरो आस्था थो । समाज 
में एक धामिक एवं सांस्कृतिक वांतावरण था । 


आज यद्यपि हमारा देश स्वतन्त्र है और शिक्षा का पूर्ण प्रचार-प्रसार हो रहा 
है, पर संस्क्कत-शिक्षा के प्रति लोगों में उदासीनता सी दोख रही है । गाँवों में 
पण्डितों का अभाव सा हो गया है । पाठशालायें जो पहले गाँव-गाँव में थीं, अब 
केवल शहरों में ही दो-चार रह गयी हैं। ग्रामीण जनसमुदाय आज भी इस कमी 
को महसूस कर रहा है, पर वह बया कर सकता है ? अतः गाँवों में अन्य प्रकार 
को शिक्षा के साथ-साथ संस्कृत को शिक्षा का भी पूरा प्रबन्ध होना चाहिए | 
इसमें भी सरकार की पूरी सहायता अपेक्षित है। वास्तविक रूप में गाँवों का 
सुधार तभी हो सकता है, जव वहाँ, संस्कृत की शिक्षा का भी पूर्ण प्रबन्ध किया 
जाय । सस्कृत हमारी संस्कृति का मूल स्रोत है । गाँवों में ही हमारा भारत बसता 
हैं । अतः गाँवों को संस्कृतमय बनाना आज अत्यावश्यक है । 

शारीरिक दृष्टि से भी गाँव आज पीछे हैं। गाँवों में यद्यपि प्राकृतिक साधनों 
की कमी नहीं है, पर केवल प्रकृति के सहारे ग्रामीणों का स्वास्थ्य समीचीन नहीं 
हो सकता है । गाँवों में गरीबी का साम्राज्य हैं। बहुत से ग्रामीणों को भरपेट 
भोजन और शारीर ढेंकने के लिए पर्याप्त वस्त्र भी नहों मिलता । ऐसी स्थिति में 
उनका स्वास्थ्य कैसे ठीक रह सकता है ? गाँवों को इस गरीवी को दूर करने केः 
लिए आज सरकार पूर्ण सन्नद्ध है। अनेक योजनायें बनायी जा रही हैं । 

गाँवों में स्वच्छता की भी कमी है । ग्रामीणों को इस पर विशेष ध्यान देने 
की आवश्यकता है । इसके लिए उन्हें अपने निवासस्थान, बस्त्र तथा शरीर की 
स्वच्छता पर ध्यान देना चाहिये । सारी बातों के लिए उन्हें सरकार पर ही 
निर्भर नहीं रहना चाहिए। स्वतः भो अपना विकास करने में उन्हें सचेष्ट होने 
को आवश्यकता है। स्वतन्त्रता-प्रासि के व!द गाँवों की उच्चति में जो प्रगति हुई 
है, भौर हो रही है, उसको देखकर यह कहा जा सकता है कि शीघ्र ही हमारे 
गाँव उन्नति के उच्चतम शिखर पर पहुंच जायेंगे । 


गाँव और नगर दोनों का सम्बन्ध चोली-दामन का हैँ। वह दिन दूर नहीं, 

जब गाँवों में भी नागरिकता के दर्शन होंगे । हमें दोनों को समान दृष्टि से देखना 
होगा । विभेद की भावना मिटानी होगी, तभी हमारे गाँवों का उन्नयन संभव 
है । जव तक हमारे ग्रामीण और नागरिक परस्पर मिलकर न रहेंगे, तव तक 
“देश का सांस्कृतिक और सामाजिक उत्थान नहीं हो सकताः। कहा भी है कि 

. “परस्परं भावयन्तः श्रेयः परमवाप्स्यथ' 


` देशाटन 


` मनुष्य सामाजिक प्राणी हुँ । एकान्त में रहकर वह आत्म-चिन्तन भले हो कर 
ले, पर समाज में आये विना उसको सर्वाङ्गीण जानकारी कथमपि सम्भव नहीं है । 
समाज में आने के लिए उसे घर और गाँव की सीमा का अतिक्रमण करना होगा 
ओर देश के कोने-कोने में भ्रमण करना होगा । आवश्यकता पड़ने पर विदेश की 
सी यात्रा करनी होगी । अन्यथा वह 'कूपमण्डूक' की तरह संकीर्ण मनोवृत्ति का 
होगा और समाज में उपहास का पात्र बनकर जीवनयापन करेगा । इसीलिए 
'देशाटन' पर आज बहुत बल दिया जा रहा है । देशाटन का सीधा अर्थ है--देश- 
विदेश का अटन अर्थात्‌ भ्रमण । देशाटन जीवन का आवश्यक कर्म है। प्रत्येक 
मानव को इसका ममं समझना चाहिए और यथाशक्य व्यवहार में लाना चाहिए । 
किसी उद्‌ के कवि: की, देशाटन की महत्ता पर, कया ही सुन्दर उक्ति है 
सैर कर दुनियाँ की गाफिल जिन्दगानी फिर कहाँ ? 
| गर जिन्दगानी कुछ रही तो नौजंवानी फिर कहाँ ? 
_` देशाटन का मूछ कारण मानव की परिवर्तनशील प्रवृत्तियाँ हूँ । मनुष्य सर्वदा 
(िवतन~-चवीनता--का इच्छुक रहता है । यह उसका स्वभाव है । खाने-पीने, 
` ओड़ने-पहनने, लिखने-पढ़ने आदि सभी में वह परिवर्तन चाहता है । इसी में उसे 
आनन्द मिळता है। उसी परिवर्तनशीळ-वृत्ति की प्रेरणा से प्रेरित होकर विदेश 
` का अमण भी करना चाहता है ।-ज़ब वह रमण करता है, तव नित्य नए-नंए देश, 

चेश, भवन, जीव-अन्तु, नर-नारी आदि के दर्शन होते हैं ॥ उससे उसकी ज्ञानवृद्धि 
होती है और अन्तरात्मा प्रसन्न होती है। 


देश-भ्रमण करने वाले व्यक्ति को सबसे पहले इस बात पर च्यान देना चाहिए 
कि वह जिस भूभाग का पर्यटन करने जा रहा है उस स्थान की भाषा से वह परि- 
चित हो । यदि वह उस स्थान की भाषा नहीं जानता है, तो सर्व-प्रथम भाषा-ज्ञान 
के लिए कोशिश करनी चाहिए। यदि यह सम्भव न हो तो पर्यटन में एक ऐसा 
ब्यक्ति साथ में ले ले, जो उस भूभाग की तथा पर्यटक की भाषाओं से पूर्ण परि- 
चित हो । ऐसा करने से उसे प्रत्येक वस्तु को समझने में सहुलियत .हो सकेगी । 
पर्यटक का दिग्दर्शन वही अच्छी तरह कर सकता है, जो उभयभाषाविद्‌ होने के साथ- 
साय उस स्थान के दर्शनीय एवं प्रसिद्ध-प्रसिद्ध स्थानों के विषय में पूर्ण जानकारी 
रखता हो । यदि हो सके तो निदिष्ट स्थान का एक मानचित्र भी साथ में रखना 
चाहिए । साथ ही डायरी रखना नहीं भूलना चाहिए । 'डायरी” की इसलिए आवः 
इयक्रता है कि आवश्यक वातों को उसमें अंकित किया जा सके । शः 

देशाटन पर जाने से पूर्व यात्री को अपने पास खाने-पोने, ओढ्ने-विछाने आदि 
को सामग्री रख लेनी चाहिए । यदि यह सम्भव न हो तो पर्याप्त र्पये-पैसे ही पास 
में रख लेने चाहिए । इससे यात्रा निविघ्न हो सकेगी । इन सव व्यवस्थाओं के 
अतिरिक्त गन्तव्य स्थान पर यदि कोई अपना परिचित मित्र, सम्बन्धी आदि रहता 
हो, तो उसे पत्र द्वारा सूचित कर देना चाहिए । इससे उसकी यात्रा सुगम तथा 
लाभदायक होगी । देशाटन में मित्रों से वड़ी सहायता मिलती है । अतः पर्यटक को 
इस पर ध्यान देना चाहिए । 

पर्यटक जव किसी देश अथवा ऐतिहासिक स्थान पर जाता है तो सबसे पहले उसे 
इस बात पर ध्यान देना चाहिए कि वहाँ मुख्य-मुख्य दशनीय स्थल कौन-कौन हैं । 
उन स्थानों का सम्यक निरीक्षण तथा संमीक्षण करना चाहिए । इसके अतिरिक्त 
वहाँ की प्राकृतिक दशा, रहन-सहन, रीति-रिवाज, धमं, राजनीति, समाज आदि 
का भी परिज्ञान कर उनका पुणं विवरण “डायरी” में अंकित कर लेना चाहिए । 
क्योंकि देशाटन का वास्तविक उद्देश्य यही है कि उस स्थान का सही-सही ज्ञान 
लिपिबद्ध किया जायो अन्यथा समाज का लाभ नहों हो सकेगा । पुस्तक पढ्ने से 

जो ज्ञान होता है, वह अधूरा होता है। साक्षात्‌ दर्शन से'जो ज्ञान होता है, वर पुरा 
होता है । उसको हम कभी भूल नहीं सकते। देशाटन की यह बहुत बड़ी उप- 
योगिता है । 


देशाटन का प्रभाव स्वास्थ्य पर भी पड़ता है । जल-वायु के परिवर्तन से शरीर 
स्वस्थ एवं मन प्रसन्न रहता है । नई-नई विविध वस्तुओं को देखकर आँखें तृत हो 
जाती हैं। घरेलू चिन्ताओं से अनायास मुक्ति मिल जाती है । विविध प्राकृतिक 
वस्तुओं के निरीक्षण से हृदय बरबस सहृदय बन जाता है ।: इस प्रकार देशाटन 
स्वास्थ्य-साधन और आत्म-विकास का उन्मुक्त द्वार है । 


देशाटन से मनुष्य का अहंभाव दूर हो जाता है । देश-विदेश के गण्य-मान्य 
मनीषियों के सम्पर्क में आने पर उसे अपनी योग्यता का सही-सही अनुभव होता 
हूँ । उसका अहंकार दूर्‌ हो जाता है. और वह विनयी तथा उदार वन जाता है । 
साथ ही अनेक विद्वानों के सम्पर्क में आने पर ज्ञान का भी विकास होता है । 
साधु, महात्मा, सुधारक और नेताओं के दर्शनों एवं भाषणों से न केवल मन को 
प्रसन्नता होती है, अपितु सदाचार और नीति-सम्बन्धी बहुत सी उपयोगी वातों 
का परिज्ञान भी हो जाता है । इस तरह देश-ञ्रमण मनुष्य को व्यावहारिक शिक्षा 
देने में बहुत बड़ा सहायक है । 
वैसे तो देशाटन सबके लिये आवश्यक एवं उपयोगी है, पर साहित्यकार के 
लिये उसको अत्यधिक उपादेयता है । वात यह है कि साहित्य और समाज का 
अन्योन्याश्रय सम्बन्ध है । साहित्यकार समाज की गतिविधि से पूण परिचित हुए 
विना सही साहित्य का निर्माण नहीं कर सकतां। अतः उसे समाज की चेतना से 
अवगत होने के लिए देशाटन करना हाँ होगा । कबिता, कला, नाटक, इतिहास 
आदि सभी प्रकार की पुस्तके लिखने में देशाटन से बहुत बड़ी सहायता मिलती है । 
विश्व के प्रायः सभी अच्छे लेखक और कवि पर्यटक रहे । कालिदास, भवभूति, 
श्रीहर्ष, सुर, तुलसी, भूषण, गालिब, शेली, कीट्स आदि कवियों को अमर बनाने 
' चाळा देशाटन ही है । कवियों को सामयिक समाज का चित्रण करना अपने काव्यो. 
में अत्यावश्यक होता हैं। इसके अतिरिक्त प्रकृति के सुन्दर उपादानों क! 

आलूड्धारिक वर्णन; भी; कवि के . लिये आवष्यक है.। यह सब साक्षात्‌. दर्शन से 
ही सम्भव है । : PROSE SO SS 

इतिहास-रेखक को देशाटन की कितनी आवश्यकता है, यह.बताने की आव- 
इयकता नहीं । भारतीय इतिहास के निर्माण में मेगस्थनीज, फाहियान, ह्लेनत्सांग 
आदि विदेशी पर्यटकों के' यात्रा-विवरण हमारे लिये आलोक-स्तम्भं हैं । इतना ही 
नहीं, भारतीय सभ्यता का जो प्रसार आज विदेशों में दीखता है, उसका श्रेय हमारे 
भारतीय पर्यटकों को ही है । भूगोल और इतिहास का चोली-दामन का सम्वन्ध 
है। भुगोरू-ज्ञान के लिये भी देशाटन अत्यावइयके है । इसी तरह विज्ञान की प्रगति 
का निरीक्षण करना भी देशाटन से ही सम्भव है। 


घामिक एवं शैक्षणिक दृष्टि से, भी देशाटन का महत्व कम नहीं है l भारतवर्ष 
धर्म-प्रधान देश हूँ । यहाँ अनेक घामिक तीर्थ-स्थान है । तीर्थ-यात्रा से ऐहिक और 
पारलौकिक उभयविघ छाभ होते हैं। विविध देवताओं के दर्शन एवं पवित्र नदियों 
के सनान से मनुष्य के सर्वविध पापों का-शमन अनायास .हो जाता है न, ; शैक्षणिक 
ष्टि से भो इन स्थानों के दर्शन का बहुत बड़ा महत्त्व है.। घामिक, सांस्कृतिक एवं 
सामाजिक बहुत सी बातों की जानकारी अनायास हो जाती है । यही कारण है कि 
आजकल विश्वविद्यालयों से शिक्षाथियों का दल प्रतिवर्ष देश-विदेश की यात्रा कर 
विविध विषयों का व्यावहारिक ज्ञान प्रास करता है।।:: ४ . =) कल 7. र 

प्राचीन ˆ भारत में अध्यात्म-चिन्तन अधिक होता था । अतः उसके लिये 
ऐकान्तिक साधना की आवश्यकता थी । छोग पर्यटन पसन्द नहीं करते थे । ह 
पर धार्मिक प्रतिबन्ध भी.क़गा दिये गये थे । “वात यह. थी कि उस म a 
यात के सांधनों की वड कमी थी । अधिकतर दैंदल ही. चलना पड़ता.य ह 
मे चोर-डाकुओं का भी भय बनता रहता थां। समय अधिक लग म था । इन 
कारणों से पहले के रोग पर्यटन में अधिक अभिरुचि नहीं क म 
` आज स्थिति भिन्न है । यातायात के साधन सुलभ हैं । -डाङु i 
नहीं है । अतः देशाटन में लोगों की अभिरंचि बढ़ती जा. रही है। एक 3 
लोग दुसरे देशा में आज आसानी से आ्ते-जाते हैं । कोई प्रतिबन्ध नहीं है । 

` सबसे वड़ा लाभ यह हो रहा है कि विश्व-वन्धुत्व को .भावना बढ़ रही है । इस 


चँज्ञानिक संघर्ष के युग में देशाटन को प्रोत्साहन देने की आवश्यकता है। इससे 
हमारी आंत्मा का विकासं होगा तथा परस्पर सौहार्द का पवित्र प्रकाश फैडेगा । 


९ _ 


`. आद्य विद्यार्थी 


विद्यार्थो का जोवन बड़ा कोमरू होता है। उसको जैसे वातावरण में रखा 
जायगा, उसका भावी जीवन उसी ढंग का होगा । विद्यार्थी ही आगे चलकर देश 
का नागरिक बनता है । उसी पर देश का भविष्य निर्भर करता है । अतः अभि- 
भावकों तथा अध्यापकों का कर्तव्य है कि विद्यार्थी को आदर्श वातावरण मे{रख्वकर 
आदर्श शिक्षा प्रदान करे । यदि उसका जीवन सुधरा हुआ नहीं होगा, तो देश की 
उन्नति तो दूर रही, समाज को पथश्रष्ट करने में भी वह सहायक हो सकता है । 
इसके विपरीत यदि वह सही अर्थ में विद्यार्थी रहेगा, तो उससे परिवार की उन्नति 
के साथ-साथ देश की उन्नति की भी आशा को जा सकती है । ; 

_ एक आदर्श विद्यार्थी में किन-किन गुणों का होना आवश्यक है, इस पर घ्रान 
देनें की आवश्यकता है । सर्वप्रथम विद्यार्थी को अध्ययनशील होना: चाहिए । 
अध्ययन ही सफलता को कुंजी है । | अध्ययन का वास्तविक अर्थ है पाठयक्रम में 
निर्धारित ग्रन्थों एवं विषयों का अनुशीलन । आज देखा. जाता है कि विद्यार्थी 
कुछ चुने हुए प्रश्‍नों को ही रंट लेते हैं और परीक्षा उत्तीर्ण कर लेते हैँ । वस्तुत 
अध्ययन का अथ परीक्षा उत्तीर्ण करना ही नहीं है । परीक्षा उत्तीर्ण करने के 
साथ-साथ विषय का सम्यक्‌ बोध भी होना चाहिए ।. विषय-बोध के लिए पाठध- 

'अन्यों का गुरुमुख से अध्ययन कर, उस पर मनन और चिन्तन की आवश्यकता 
है। मनन मौर चिन्तन करने के: लिए व्यर्थ के प्रपश्चों में न पड़कर पाठ्य- 


$ 
~ 

ग्रन्थों एवं पत्र-पत्रिकाओं से भी सहायता छेनी.चाहिए ।: इससे परीक्षा में अच्छे 
'अंक प्राप्त होंगे तथा आगे का मार्ग भी प्रशस्त होगा । 


~ अध्ययन. परिश्रम और अध्यवसाय की. अपेक्षा रखता है । कहा भी है कि 
. विद्या परिअ्रमाघीना' । परिश्रम का अर्थ केवल यह नहीं है कि बृद्धि को ताख 
पर रखकर ग्रन्थों को. रटा जाय । 'विद्या-सम्बन्धी परिश्रम में बुद्धि को भी आव- 
दे होती है । परमात्मा ने बुद्धि सबको दी है। उसका सही-सही उपयोग 
. करना चाहिए । परिश्रमी वनने के लिए स्वास्थ्य पर भी ध्यान देने की आवश्यकता 
है। बिना उत्तम स्वास्थ्य के परिश्रम नहीं हो सकता । उत्तम स्वास्थ्य के लिए 
ब्रह्मचर्यं की नितान्त आवश्यकता है । साथ ही आवश्यक व्यायाम पर भी ध्यान 
देना चाहिए । व्यायाम और ब्रह्मचर्य उत्तम स्वास्थ्य के लिए आवश्यक उपादान 
हैं । इसके अतिरिक्त भोजन की उत्तमता पर ध्यान देने की आवश्यकता हैँ। उत्तम 
भोजन वही है, जो सादा तथा. ताजा हो।. . 
आदर्श विद्यार्थी को निम्नलिखित पाँच बातों पर विशेष ध्यान देना चाहिए । 
काकचेष्टो, बकध्यानः, इवनिद्रोपि तथैव च । 
अल्पाहारी, गुहत्यागी, विद्यार्थी पञ्चलक्षणः ॥ 
अर्थात्‌ विद्यार्थी की चेष्टा कौए की तरह होनी चाहिए । उसका ध्यान बकवत्‌ 
होंना चाहिए । उसकी निद्रा कुत्ते की तरह होनी चाहिए । उसका आहार स्वल्प 
होना चाहिए । उसे गृह का सर्वथा त्याग कर देना चाहिए । ये पाँच सूत्र आदर्श 
` विद्यार्थी के लिए आदर्श गुण हैं । 
विद्यार्थी को सादगी पर विशेष ध्यान देना चाहिये । कहा भी हु 
“सादा - जीवत उच्च विचार । 
ये दोनों उन्नति के द्वार ॥ 
सादगी [का अर्थ केवल यही नहीं है कि वह कपड़ा सादा पहने, किन्तु सादगी 
का वास्तविक भाव यह है कि उसका प्रत्येक आचरण सादा हो। भोजन, वस्त्र, 
मनोरंजन सभी में सादगो होनी चाहिये । प्रदर्शन तथा फैशन सादगी के शु हैं। 
“सिनेमा, पान, सिगरेट, नांच-गाना, क्रीम-पाउंडर, सूट-बूट आदि के चषकरंमें केभी 

नहीं पड़ना चाहिये। इससे न केवळ पढ़ाई में बाघा पहुँचती है, अपितु माता- 
पिता को गाढ़ी कमाई भी पानी में मिल जाती है। भावी जीवन अन्धकारमय बम 
जाता हुँ । इन कुटेवों में पड़ने पर बिलासिता बढ़ जाती हैं और पढ़ाई-लिखाई 
सव चौपट हो जाती हूँ । परीक्षा में उत्तीर्ण होने में भी शंका रहती है । अतः इन 
बुरी आदतों को आदर्श विद्यार्थी अपने पास कभी ने फटकने दे; यही उसकी बड़ी 
विशेषता है.। इससे वह अन्य विद्यार्थियों के लिये भार्ग-दर्शक वन सकेगा। 

आदर्श विद्यार्थी बनने के लिये विनय की बहुत बड़ी आवश्यकता है। विनये 
विद्या का योतक है । जो जितना बड़ा विद्वान्‌ होता है, वह उतना ही विनयशील 
होता है । कहा भी है -- RRP के 7:03 
॒ “विद्या ददाति विनयम्‌? 

. विद्यार्थी तो अभी विद्या का अर्थी है। वह विद्वान्‌ भी नहीं है । उसमें तो अहुं- 
भाव कभी आना ही नहीं चाहिये । किन्तु इसके विपरीत देखा यह जाता हुँ कि 
बहुत से विद्यार्थी अपनी विद्या और बुद्धि पर गर्व करते हैं। अन्य विद्यार्थियों को 

| हीन भाव से देखते हैं । यह प्रवृत्ति छात्र-जीवन के लिये अत्यन्त कुत्सित है। इसका 
सवथा त्याग होना चाहिये। ` ` | 


बादर्श विद्यार्थी को गुरुओों के प्रति श्रद्धा का भाव रखना अत्यन्त आवश्यक 


. है। गुरुकृपा प्राप्त किये विना कोई भी विद्यार्थी उन्नति नहों कर सकता । गुरु- 


इपा प्राप्त करने के लिये गुरुशुशूषा आवश्यक है । 

कहा भी है-- | > 
गुरुशुधूषयाविद्या 

अतः अच्छा विद्यार्थी वनमे के लिये गुरुओं की आज्ञा का सदैव पालन करना 

चाहिये । कहा भी है--गुरोराज्ञा गरीयसी;।? अर्थात्‌ गुरु की आज्ञा सबसे बढ़कर 


` हं। ऐसा करने से विद्यार्थी का. चारिनिक विकास तो होगा ही, उसको गुए्जन 


बड़ा पवित्र सम्बन्ध है । आजकल इस दिशा में 


मच्छी से अच्छी शिक्षा देने में कोई कोर-कसर नहीं रक्खंगे। । गुरु-शिष्य का सम्बन्ध 
घोर परिबर्तन दिखायी दे रहा है । 


ग्रहो कारण है कि विद्यार्थी-वर्ग पुर्णता को नहीं,प्राप्त कर रहा है । एक समयः था, 

जब विद्यार्थी गुरुकु में रहकर 'विद्याध्ययन करता था और. गुरुओं के भोजन, 
वस्त्र आदि सभी का भ्रवन्ध करता था। गुरु का कठिन से कठिन कार्य करने में 
भी चह हिचकता नहीं था । गुरुकार्य को बड़ी श्रद्धा और भक्ति से शिरोधार्य करता 
था । आरुणि, उपमन्यु तथा कौत्स का छात्र-जीवन कितना आदर्श था, यह हम 
सभी जानते हैं । तभी तो उस.समय भारत में ज्ञान का दिव्य आलोक घर-घर में 
फैला हुआ था । आज उसे पुनरुज्जीवित: करने की आवश्यकता है । आदर्श विद्यार्थी 
को इन सब वातों पर विचार कर गुरुओं का अधिक आदर करना चाहिये । 

. अच्छे विद्यार्थी बनने के लिंएं समय का सदुपयोग भी परमावश्यक है । जो 
समय वीत जाता है, वह पुनः नहीं आ सकता । विद्यार्थी को अपने दैनिक कार्यों 
की एक समयसारिणी बना लेनी चाहिये । तदनुकूळ आचरण से समय का वास्तविक 
उपयोग हो सकेगा । भोजन, विश्राम, खेल-कूद, मनोरंजन सभी निश्चित समय से 
करने पर समय का सदुपयोग अनायास हो. जायेगा । _ 


अनुशासन: विद्यार्थी के लिए: अत्यन्त उपयोगी गुण है!। अनुशासन के बिना” 
छात्रजीवन आनन्दमयः नहीं हो सकता: । अनुशासन का. अर्थ केवल यही नहीं है कि 
हम गुंरुओं की आज्ञा के अनुसार चलें.। वहं तो है ही; इसके अतिरिक्त छात्रों को 
आपस में मिलकर, प्रेममय ' वातावरण में रहना चाहिए। उदण्डता, :उच्छूद्व छता 
एवं गाली-गलोज अनुशासनःहदीनता के योतक हैं । गुरुओं की निन्दा प्रबल अनु 
शांसनहीनता है । थोड़ी देर के लिये, गुरुजन कुछ गलती भी करें, ता उसका 
खंयाछ कदापि नहीं करना चाहिये। गुरुओं का दोष-दर्शन महापातंक . माना गयां 
है आदर्श विद्यार्थी में अंनुशासनसम्बन्धी आवश्यक तत्व विहित होने चाहिएँ, 
अन्यथा उसका सारा आदर्श व्यर्थ है ` `` 


र बातों के अतिरिक्त आदर्श विद्यार्थी बनने के लिए. सदाचारपरायणता, 
उ राया सहृदयता, माता-पिता की भक्ति, परस्पर सौहार्द आंदि 
सद्गुणों का होना परभावण्यक है। इन गुणों से विभूषित विद्यार्थी ही राष्ट्र को 
उन्नत बनाने में सहायक हो' सकता है खेद है, आज छात्रों में उक्त गुणों की 
अपेक्षा दोषं हीं अधिक मां गये हैं । स्वतन्त्र राष्ट केः लिएं यह बहुतं बड़ा खतरा है। 

विद्यार्थी भाइयों को विचार करना चाहिए. तथा अपना जीवन जहाँ तक हो सके, 
आदर्श बनाना चाहिये ।. ` ५. Tre #/५ व कलिा! 


इमारे राष्ट्रिय पव 


बगस्त ); गणतन्त्र दिवस ( रध्‌ जनवरी ) तथा गांधी. जयन्ती ( २ अक्टूबर: ) 

घ्म से बंदूकर होता है । अतः राष्ट्रिय पर्व धार्मिक:पर्वों से अधिक ,महत्त्वशालो हैं । 

ये;पर्व: इतिहास के . उज्ज्वल: पष्ठ हैँ! इनका साम्माजिकःतथा राष्ट्रिय, महत्त्व है।: इन : 
पावन/पर्वों ने राजनीति:को एक नया मोड़ दिया-है:।: हमारी जीवनधारा को इससे: 
एकः नई; दिशा मिली:है। : इनका स्मरण, भारतीयों. का पवित्र कर्तव्य है ॥! ` Re 
~ 5० १ अगस्त: १९४७ ई० भारतवर्ष के इतिहास में:स्वर्णाक्षरों में लिखा जामेगा 
यह अह दिन था;- ज सतान्ियं के: पराधीनताप्राश से: भारत 'नपुक्त हुआ; “यह: 
चहःदिनः था, जव सर्वप्रथम: हमने जन्मसिद्ध स्वतन्त्रता ग्राप्त-की।: यह वह दिन. 
था;उजब हमने,शतान्दियों की.खोई हुई - अपनी अमूल्य निक्षि प्रास की । यह कह | 
दिन था, जब देश पर मर मिटने वाले अम्नरः शहीदों: को... हमने. निर्भीक होकर 
मा से स्मरण किया;और उनके चरणों परुषा पिती । यह वेहू दिन 


yr) fF. le Is पिता ड़ hd मे अहिसा nr प्रयोश कहे INS NID IND, 

पव र राटा बाइ की अहित का अयो सफल हुमा । यह वह दित, 

चा हारे नेताओं की... तपस्यां सफ हई अतः यह पावन पर्व हमारे किये 
ज 0 पिन है। यह, हमरा भूव प है। ` ` "`> 


bd FT ० 


He हि छू का * हि. +e 5 PY 5 Fir F PS 
35 १श्यपगीत पर्वतका; उत्सव; देखने - जाक प्ा;।;- इस; त्सव में. जनता और 


र < द्‌ 
न 
ल्‍ 

सरकार दोनों का पुर्ण सहयोग था। सबमें नयी-चेतना, नयी स्फूति के दर्शन: होः 
रहे थे । सबके हृदय उल्लसित .थे। ' आवालवृद्ध:सभी इस. उत्सव को: मनाने के: 
| लिए मानों उछल रहे थे। एक दिन पूर्व से ही इस राष्ट्रिय : पर्व. के मनाने की': 
| तैयारियां होने लगीं । स्वतन्त्रता देवी के. स्वागतार्थ स्थान-स्थान पर तिरंगी झंडियाँ: 
' संजायी गयीं । केले के खम्भों से निमित द्वारों पंर आम्रे-पल्लवों के वन्दनवार्‌; 
' बाँचे गये । इन द्वारों के नाम उन रराष्ट्रिय नेताओं के नाम पर रखे गये, जिनका: 
- स्मरण करते ही भारंतीयों का मस्तक श्रद्धा से अवनत हो: जाता है ।. कहीं गांधी: 
| द्वार, कहीं 'जवाहर-द्वार', कहीं “सुभाष द्वार' और:कहीं: भारतमाता ट्वार' आदि; 
रों का निर्माण एक दिन पूर्व ही सम्पन्न हो! गया । ' इन द्वांरों की साज-सज्जाः 
निराली थी । घर-घर, नगर-नगर;ः;डगर-डगरः; तिरंगे झण्डे की अनोखी, लहर 
. लहराती हुई दिखायी दें:रही थी । देश,मेरः में खूब -चहरू-पहल थी.। रात. भर्‌; 
| किसी को. नींद नहों आयी ।. लांखों-करोडों की अमूल्य -साड़ियों से फाटकों की:. 
| संजावट देखने लायक थीं । : स्वतन्त्रता देवीः के : स्वागत. में सभी वस्तुयें तुच्छ सीः. 
हिजान पड़ती थीं।। Te 77 IBSHE vis VIB? FPS ris pet Fis 
' रात को जब १२ बजे औरः १५ तारीख का आरम्भ हुआ, उस समय अद्ध 
: च्वनि के तुमुछ घोष से गंगनमण्डल गू जे उठा? भारतीय विधि से स्वतन्त्रता देवीः 
' का आवाहन किया गया! स्थन-स्थाने पर 'रामधुन होने छगी । कहीं रामायणः; 
| कहीं गीता के पाठ होने रूगे। सांरा भारत स्वेतन्ता देवी के स्वागत में अपवेः 
. पलकपाँवड़ें विछाये हुए “भारत भाता कीं जय! की! ध्वनि: करता हुआ हाथ जोड़े 
| खड़ा था। उसके स्वागते में तरह-तरह के गीतं भी गाये गये । कल 
` ०.7 7 5 सारे जहाँ से अच्छा “हिन्दोस्तां हमारा” :- ` 7 
हम बुबुळे हैं उसकी वह गुंडसितां हारा ।' ' ` ` 
शहीदों की मजारों पर छगेंगे हर बरस मेंले। आ 
_,„ वतन, पर मिवे वालों का यही,बकी निया होगा। : ..., 


# ३३ 


| ` जमात होते ही प्रभाताफेरियाँ होने लगी: तिरंगे झण्डों से, सारा आरत 

देदीप्यमान हो उठा । ।“ञण्डाःचराः रहे हमारा, विजयी विश्व तिरङ् प्यारा? - 
का उच्चेस्वर सें गानं होने: लगा? प्रत्येकः सरकारी भवन; प्रत्येक विद्यालय और 
सार्वजनिक स्थान चक्रचिह्वित तिरंगे झण्डे से सुशोभित हो गये 4 'घर-घर,:मुहुल्ळे- | 
मुंहल्ले, गाँवश्गाँव में झंण्डे फहराये गये । हमारी: स्वतन्त्रता के [प्रतीक ये .झण्डे 
आकाश में लहरा कर हंमें स्वर्गीय आनन्दःकी-ओर इङ्गित कर रहे थे । प्रातःकाल 
शशा वजे झंण्डोत्तोलन का कार्य सम्पन्न होने केः पश्चात्‌ वाळकों.को मिठाइयाँ. 
चोटी गयो। ये मिठाइया मानों इस बात की भ्रतोक थों कि ये:चालक़ -ही - भारत. 
के भावी कर्णवार'हैं:। स्वतन्त्रता का मधुरः फल इन्हें ही, चल्लना है | अतः - इसकी 

र सायंकाल सार्वजनिक सभाओं का आयोजन किया गया ।+ ये आयोजने भी 
गाँव-गाँव, नंगर-नंगर, मुहल्ले-मुंहल्ले में किये गए । वक्ताओं ने राष्ट्रिय आन्दोलन 
का इतिहास वताते हुए स्वतन्त्रता का मूल्यांकन किया: ।_ महात्मा गांधी, सभाषः 
चन्द्र वोस, पं० जवाहरलाल नेहरू आदि वक्ताओं ने: देशसेवकों की प्रशंसा में 
सामिक भाषण दिए और इनके त्याग और तपस्या की चर्चायें को । 

र सुर्यास्त होने पर सायंकार का दुश्य+भी + देखने लायक था।- घर-घर दीप- 
साळायें सजायी गयीं । सरकारी मवनःदीपों/से जगमगा-उठे। दूकारदारों ने.अपनी. 
कानों को पूर्णतः आलोकित; करः दिया । दोपों एवं:बिजलो के.लट्टओों की सजा- | 

र; चटका ढंग निराला थां । 7कहीं:भारत-माता-का मन्दिर: बनाया: गया i कहीं : 
महात्मा जो की. दांडी-यात्रा का?;दुस्य. दिखाया .ग्रयाः।, कहीं _स्व॒तन्त्रता * देवी, के, 
सन्दिर में गांधी जी ब्ोर:नेहरू जी: को;आराघनारत दिखाया गया-।. इसके अति-... 
रिक्त रेडियो द्वारा :वन्देमातरमृ,” -जनगणमन'"*मआदि राष्ट्रिय - गीतों का प्रसारण 
हो रहा था; जिनकोःसुनकरः कानों को महतो तुमि होतो..थी.। कितना आकर्षक 
था वह १५ अगस्त,का दिन, कि शब्दों में वर्णन नहों किया जा सकता । भारतीय | 
इतिहास में वह एक ममूतपूवं पर्व था । उसका उत्सव भो उस्ती शान से मनाया | 

प्रतिवर्ष उस पार्वपर्व को जयन्तों हम धूमेवाम में मनाते हैं और अमरशहोदों | 


] 


.. के प्रति घढाजञकि संमंपित कर अपने को धन्य मानतैहैं 0 7: : 

दूसरा राष्ट्रिय पर्व गणतन्त्र .दिवस.हु,-+जो,२६ जनवरी सन्‌ १९१० को 
सनाया गया था । वात यह है कि १५ अगस्त को हम स्वतन्त्र तो हुए सही, पर 
वह स्वतंत्रता अभी अधूरी थी । वह. औपनिवेशिक . स्वतंत्रता थी । वास्तविक 


स्वतन्त्रता. २६ जनवरी १९५० कोही मिली, जिस दिन हमने अपने वनाये हुए. 


विधान से अपने देश का शासनभार पूर्णतः अपने कन्धे पर रखा । इसी दिन हम 
भीतर-चाहर सभी मामलों में -पूर्ण स्वतन्त्र हुए । सारा उत्तरदायित्व हमारे कन्थे 
पर आया । अब हम: किसीके अधीन नहीं रहे । गणतन्त्र दिवस का भो ऐतिहासिक 
तथा राजनीतिक महत्त्व है। प्रमुसत्तासम्पन्न गणतन्त्र'की घोषणा का यह दिन भी 
भारतीय इतिहास में स्वर्णाक्षरों में. लिखा जायेगा । यह पर्व भी - अद्वितीय है । 
श्रतिवर्ष २६ जनवरी को हम गणतन्त्र'की प्रतिज्ञाएँ दुहराते हैं. और उत्सव 
भनाते हुँ।: .. A ह 

` ` तीसरा पर्व गांघी-जग्रन्ती का है, जो २ अक्तूबर को. पड़ता है। भारत को 
स्त्रतन्त्रता दिलाकर गणतन्त्र के रूप में परिणत करनेवाले हमारे पूज्य बापू ही थे । 
थे व्यक्ति नहीं, राष्ट्र ये । जिसके निम्न. पर-सारा राष्ट्र तमतमा उठे, जिसके 


निघन पर विश्व में खलबली मच जाय, जिसके निधन पर आवालबृद्ध सब रो पड़े, 
वह क्या साधारण व्यक्तित्व. था ? नहीं, बह राष्ट्र का सच्चा प्रतिनिधि नेता या । 
स्वतन्त्रता-सग्राम में जिसने अपना. सारा - जीवन अप्ित किया और 'बहिसा के 
बल पर प्रबळ शत्रु को. परास्त कर देश को आजाद किया वह बापू कया मानव 
था? नहीं, | बह तो -साक्षात्‌ ईश्वर-का अवतार थाः उसकी जयन्ती राम, कुष्ण 
और चद्ध की जयन्ती की तरह मनायी जानी चाहिए । इस तिथि का भी राष्ट्रिय 
महत्व है । इस दिन हमें पूज्य चापू के गुणों की चर्चा कर अपना जीवन आदर्श 
बनाने की प्रतिज्ञा करंनी-चाहिए । बापू की दी हुई स्वतन्त्रता बाइ के बताये हुए 
पंथ परं चंलने से ही सुरक्षित रह सकती है। रे अक्तुबर का गावन पर्व हमको 
यही स्मरण दिलाने के लिए प्रतिवर्ष आता है। | 


ल्‍ 

हरा वसन्त 


' ` भारतीय मनीषियों ने समय की गति को, सूम विचार करके, अनेक भागों 
में बाँटा है। जैसे--निमिष, काष्ठा, कला, मुहूर्त, अहोरात्र ( दिनरात'), पक्ष, 
मास, ऋतु, अयन तथा वर्ष | एक वर्ष में ६ ऋतुएं होती हैं उनके नाम हैं वसन्त; ' 
ग्रीष्म, वर्षा, शरद, हेमन्त तथा शिशिर। एक ऋतु का काल दो मास माना 
जाता है । वसन्त के लिये फाल्गुन तथा चेत्र अथवा. चत्र तथा वंशाख भास माचेः' 
जाते हैं । वसन्त को ऋतुराज इसलिए कहा. जाता है कि यह सभी ऋतुओं के > 
आदि में पड़ता है तथा इसको छटा सभी: ऋतुओं से निराली होती है। “ऋतूनां,” 
कुंसुमाकर:” इस गीतोक्त वाक्य से भी. वसन्त का वैशिष्टय चोतित होता: है। 


वसन्त का आगमन शिशिर ऋतु के बाद होता है। वसन्त के पहले शिशिर 
और हेमन्त को भंयकर शीत से प्राणि-समाज शिथिल एवं शुष्क हो गयां रहता 
है । जड़ प्रकृति भो गतिशून्य होकर कोने में दवी सी रहती है। वसन्त के आते ही ; 
जगत्‌ के जड़ तथा चेतन सभी हर्ष से नाच उठते हैं। कहीं नर-नारी मस्ती के 
राग अलापते हैं, कहीं पक्षिगण कलरव करते हैं । कहीं भौंरों का मधुर गुंजन' 
होता रहता है, कहीं वृक्षों में नये'किसलय दिखायी पड़ते हैं, कहीं कुंसुमों की ' 
. कलियाँ चटकती हुई नजर आती हैं तथा कहीं आश्रमञ्जरियों से अकृत अमरा- 
इयों में कोकिल का पञ्चम स्वर सुनायी देता है। सबमें नेव चेतना का उदय हो" 
जाता है । सभी मस्त दिखायी देते हैं । यह है ऋतुराज को महिमा। ` ' ` ' 


` राजा के आगमन में स्वागत-समारोह की चारों ओर घूम मची हुई हुँ.। जहाँ 
देखिये, वहों वृक्ष के नए.किसर्य सजे हुए हैं । रताय झुम-झूम कर ऋतुराज के 
स्वागत के लिए मानो झलक रहीं हैं। कुसुम-दल रंग-विरङ्गी कछियों. की मालाय 
लेकर ऋतुराज के चरणों में मानो अपित कर रहा है। शीतल मन्द तथा सुगन्धित 
पवन मानो उसका धमापनयन कर रहा है । चारणस्वरूप पक्षिण मानो ऋतुराज 
का यशोगान कर रहा है। लाल-लाल पराश-पुष्प ऋतुराज के विश्राम के लिये 
मानो अपना वितान फैलाये हुए है । निर्मल गगन में अपनी चांदनी बिखेर कर, . 

